ആലക്കോടന് വിശേഷങ്ങള് : മലമുകളിലെ തടാകം.\nഒരു യുവാവിനെ സംബന്ധിച്ചിടത്തോളം യുവാവെന്ന നിലയിലുള്ള അവന്റെ സ്വാതന്ത്ര്യം വിവാഹത്തിന്റെ തലേന്നാള് രാത്രി വരെ മാത്രം. അതിനിടയില് അവനെത്ര ഉല്ലസിച്ചിട്ടുണ്ടോ അതായിരിയ്ക്കും അവന്റെ പില്‍ക്കാല ജീവിതത്തില് സന്തോഷിയ്ക്കാന് ബാക്കിയുണ്ടാവുക. എന്നു വെച്ചു കല്യാണം കഴിച്ചവര്‍ക്കൊന്നും സന്തോഷമില്ല എന്നല്ല പറഞ്ഞു വരുന്നത്. അതു സന്തോഷം വേറെ!\nകൂട്ടുകാരോടൊപ്പം കൂത്താടുക, പെണ്‍പിള്ളേരുടെ പുറകേ നടക്കുക, അവസരം കിട്ടിയാല് പഞ്ചാരയടിയ്ക്കുക, ആരോടും ഉത്തരവാദിത്തമില്ലാതെ അര്‍മാദിച്ചു നടക്കുക, ഇതൊക്കെ വിവാഹത്തിനു മുന്‍പല്ലേ പറ്റൂ. (ടൂ ഹരിഹര് നഗര് വന്ന ശേഷം മധ്യവയസ്കരും ആ പരിപാടി തുടങ്ങിയെന്നു തോന്നുന്നു.) ഇങ്ങനെ കൂത്താടാന് ഏറ്റവും നല്ല ഏര്‍പ്പാടാണ് ടൂര് അഥവാ വിനോദയാത്ര.\nഒരിക്കല് ഞങ്ങള് ഫൈസല് കോമ്പ്ലക്സുകാര് ഒരു ടൂര് നടത്തി, വയനാട്ടിലേയ്ക്ക്. നമ്മുടെ സോജന് ഒന്നാന്തരം ഡ്രൈവര് ആണ്. അവന്റെ ചേട്ടന് ഒരു ജീപ്പുമുണ്ട്. അപ്പോള് സഹായനിരക്കില് ഒരു യാത്രയ്ക്കു ബുദ്ധിമുട്ടില്ലല്ലോ?\nഞങ്ങള് എട്ടുപേരാണ് ആ യാത്രയ്ക്കുണ്ടായിരുന്നത്.\nഒരു ഡിസംബര് മാസം രാത്രി ഒന്‍പതുമണിയോടെ ഭക്ഷണം കഴിഞ്ഞ് അത്യാവശ്യം “ഇന്ധനം” ബിവറേജസില് നിന്നും സംഭരിച്ച് ഞങ്ങള് ഏഴുപേര് കയറിയ ജീപ്പ് വയനാട് ലക്ഷ്യമാക്കി ഫ്ലാഗ് ഓഫ് ചെയ്തു. എട്ടാമന് ശ്രീകണ്ഠാപുരത്താണുള്ളത്. ആലക്കോടുകാരനാണെങ്കിലും അവിടെ എന്തോ അല്‍ഗുല്‍ത്ത് പരിപാടിയുമായി കൂടിയിരിയ്ക്കുകയാണ്. ഇഷ്ടനെ അവിടെ നിന്നും “പിക്ക“ണം.\nഏതാണ്ട് പത്ത് മണിയ്ക്ക് ശ്രീകണ്ഠാപുരത്തെത്തി. ഈ ചങ്ങാതി നേരത്തെ പറഞ്ഞു തന്ന പ്രകാരം എവിടെയോ കൊണ്ടുപോയി വണ്ടി നിര്‍ത്തി. ഒരു വഴിവിളക്കിന്റെ വെട്ടം മാത്രം. എവിടൊക്കെയോ പട്ടി കുരയ്ക്കുന്നു. ഞങ്ങള് വണ്ടി നിര്‍ത്തിയ പാടെ പൂഴിക്കൊട്ടക്കണക്കിന് തെറിയാണ് എതിരേറ്റത്! മദ്യത്തില് കുഴഞ്ഞതുകാരണം തെറിയുടെ അര്‍ത്ഥത്തിന്റെ അത്രയും വീര്യം സൌണ്ടിനില്ല. എന്താണെന്നൊരു പിടിയും കിട്ടിയില്ല.\n“സാറെ, അതു നമ്മുടെ ആള്‍ക്കാരാ സാറെ..കുഴപ്പമൊന്നുമില്ല”.\nആ ശബ്ദം നമ്മുടെ ചങ്ങാതി കുഞ്ചാക്കോയുടെ തന്നെ. ഒപ്പം ഇരുട്ടത്തു നിന്നും വെളിച്ചത്തിലേയ്ക്ക് ആള് പ്രത്യക്ഷനാകുകയും ചെയ്തു.\n“എന്താടാ കോപ്പാ ഇത്? പാതിരായ്ക്കു മൂക്കുമുട്ടെ തെറിയോ?” സോജന് ചൂടായി.\n“എടാ..ഇന്ന് കൊറെ കള്ളച്ചാരായം പിടിച്ചിട്ടൊണ്ട്. സാറന്മാര് നന്നായി കീറിയിട്ട് കെടക്കുവാ ” കുഞ്ചാക്കോ പറഞ്ഞു.\n“അപ്പം ഇതെവിടാ സ്ഥലം?”\n“അറിയത്തില്ലെ? എക്സൈസ് ഓപ്പീസ്. അടുത്ത കെട്ടിടത്തിലല്ലേ എനിയ്ക്കു പണി. സാറന്മാരുമായി എനിയ്ക്കു നല്ല പരിചയാ. വല്ല ഓം‌ലെറ്റോ കറിയോ മേടിച്ചുകൊടുത്താ മതി ഇഷ്ടം പോലെ സാധനം കിട്ടും!”\nഒരു സര്‍ക്കാരാപ്പീസിന്റെ ഗതിയേ! ഒരു ബള്‍ബു പോലും അതിന്റെ മുന്നില് തെളിച്ചിട്ടില്ല.\nഡിസംബറിലെ ചൂളന് കാറ്റ് ചെവിയിലേയ്ക്കടിച്ചു കയറി മേലാകെ വിറപ്പിയ്ക്കുന്നുണ്ടായിരുന്നു. അവന്റെയൊരു യോഗമെന്നോര്‍ത്തു ഞങ്ങളു വണ്ടി വിട്ടു. കുഞ്ചാക്കോ പുറകിലെ പ്ലാറ്റ്ഫോമിലേയ്ക്കു മറിഞ്ഞു.\nനല്ല കുളിര്, വണ്ടിയുടെ കുലുക്കം. ഞാനുറങ്ങിപ്പോയി. എപ്പോഴോ കണ്ണു തുറക്കുമ്പം മണി മൂന്നര. എത്തിയത് ഒരു ടൌണിലാണെന്നും അതു മാനന്തവാടിയാണെന്നും അല്പാല്പം മനസ്സിലായി വന്നു. അവിടെ ആ സമയത്ത് ഒരു തട്ടുകടയുണ്ടായിരുന്നു. നല്ല ചൂടന് ചായ ഓരോന്നു ഉള്ളില് ചെന്നപ്പോള് കിലുകിലാ വിറയലിന് ചെറിയൊരു ബ്രേക്ക് കിട്ടി.\nടൂര് പ്രോഗ്രാം അനുസരിച്ച് ഞങ്ങള് തിരുനെല്ലിയ്ക്കാണ് പോകേണ്ടത്. അതിനെക്കുറിച്ച് തട്ടുകടക്കാരനുമായി ഡിസ്കസ് ചെയ്തപ്പോള് അയാളൊരു ചിരി ചിരിച്ചു.\n“മക്കളെ ഈ സമയത്തു പോയാല് ചെലപ്പോ വീട്ടുകാരു തിരുനെല്ലിയ്ക്കു പോകേണ്ടി വരും, ബലിയിടാന് ! വഴി മുഴുവനും ആനയും പുലിയുമാ!”\nജീവിതത്തിലെ ഏറ്റവും വലിയ ആഗ്രഹമായ വിവാഹകര്‍മ്മം കഴിയാത്തവരാണ് എല്ലാവരുമെന്നതിനാല് ഭാഗ്യപരീക്ഷണം തല്‍ക്കാലം വേണ്ടെന്നു വച്ചു. നേരം പുലരാന് മൂന്നുമണിക്കൂറെങ്കിലും ഉണ്ട്. അതു വരെ ഈ തണുപ്പത്ത് ഇവിടെ കുത്തിയിരിയ്ക്കേണ്ടി വരുമോ?\nഅപ്പോഴാണ് സോജന്റെ മണ്ടയില് സൂര്യനുദിച്ചത്: കല്പറ്റയ്ക്ക് പോകാം!\nഅവിടെ അവന്റെ ഏതോ ഒരു സുഹൃത്തിന്റെ വീടുണ്ട്. വീടാകുമ്പോള് ഒന്നു കുളിയ്ക്കാം, ചായ കുടിയ്ക്കാം, ബ്രേക്ക്ഫാസ്റ്റ് കഴിയ്ക്കാം, വേണമെങ്കില് ഒന്നു നടുനിവര്‍ക്കുകയും ആവാം. അതു തന്നെ നല്ലത്.\nവണ്ടി വിട് കല്പറ്റയ്ക്ക്.\nവീണ്ടും യാത്ര, കുളിര്, കുലുക്കം, ഉറക്കം തൂങ്ങല് .\nസോജന്റെ വിളികേട്ട് കണ്ണു തുറന്നു. നേരം കഷ്ടിച്ച് പുലരുന്നതേയുള്ളു. ഒരു കുന്നിന് ചരുവിലാണ്. എങ്ങും തേയില ചെടികള് . സിനിമയില് കാമുകികാമുകന്മാര് ഓടിനടന്നു ഡാന്‍സ് കളിയ്ക്കുന്ന മാതിരിയുള്ള ലൊക്കേഷന് . ചുളു ചുളാ വീശുന്ന കാറ്റ്. മുഖത്തു സ്പര്‍ശിച്ചു പോകുന്ന മഞ്ഞ് . ഹാ..അതൊരനുഭവം തന്നെയാണേ!\nഅല്പം നടന്നപ്പോള് ഒരു കൊച്ചു വീടിന്റെ മുറ്റത്തെത്തി. സോജന് കുറേ തട്ടുകയും മുട്ടുകയും വിളിയ്ക്കുകയുമൊക്കെ ചെയ്തു. കുറേ നേരത്തെ അധ്വാനത്തിനു ശേഷം ആ വാതില് തുറന്നു. മേലാകെ പുതച്ച് ഇറങ്ങി വന്ന രൂ‍പം, എട്ടുപേര് നിരന്നു നില്‍ക്കുന്നതു കണ്ട് അന്തം വിട്ട് കണ്ണുതള്ളി. ഒരു നിമിഷം കൊണ്ട് കക്ഷിയുടെ കുളിരുമാറിയെന്ന് മുഖം കണ്ടാലറിയാം.\nസോജന് പേര് ചൊല്ലി വിളിച്ച് പരിചയം പുതുക്കി.\nഅല്പസമയത്തിനു ശേഷം ഞങ്ങളെല്ലാം വീട്ടിനകത്തേയ്ക്ക് ആനയിയ്ക്കപ്പെട്ടു. മണ്ണു തേച്ച മുറിയിലെ ഒരു കട്ടില് , ചാണകം മെഴുകിയ തറയില് വിരിച്ച പുല്പായ എന്നിവയില് എട്ടുപേരും സൌകര്യം പോലെ സ്വയം നിക്ഷേപിച്ചു. കുറച്ചു സമയത്തിനുശേഷം ആവിപറക്കുന്ന കട്ടന് കാപ്പി കിട്ടി. വിശാലമായ പറമ്പ് കക്കൂസിന്റെ ആവശ്യകതയെ ഇല്ലാതാക്കി. കുളിയെക്കുറിച്ചുള്ള വിദൂരചിന്ത പോലും ആര്‍ക്കും ഉണ്ടായില്ല. താടിയെല്ലിന്റെ അതിവേഗ കൂട്ടിമുട്ടല് നിര്‍ത്തിയ്ക്കാന് കൈയിലുള്ള തോര്‍ത്ത് കൊണ്ട് താടി കൂട്ടി വട്ടത്തില് കെട്ടി.\nഅപ്പോഴാണ് സോജന് പറഞ്ഞത്, നമുക്ക് പൂക്കോട്ട് തടാകം കാണാന് പോകാം!\nഞാന് ധാരാളം കേട്ടിട്ടുണ്ട് ഈ തടാകത്തെപ്പറ്റി. അതുകൊണ്ടു തന്നെ ആ നിര്‍ദേശം ഇഷ്ടപ്പെട്ടു. ഇവിടെ നിന്നും അടുത്താണത്രേ. ഈ വീട്ടിലെ ആള് , അതായത് സോജന്റെ ചങ്ങാതി കൂട്ടു വരാമെന്നു സമ്മതിച്ചു. കക്ഷിയ്ക്ക് പൂക്കോട്ട് തടാകം നല്ല പരിചയമുണ്ടത്രേ. എല്ലാവരും ഹാപ്പിയായി. ഒരാള് ഗൈഡായിട്ടുണ്ടെങ്കില് യാത്രയ്ക്കൊരു രസമുണ്ട്.\nഅങ്ങനെ ആ കൊച്ചുവെളുപ്പാന് കാലത്ത് ഞങ്ങള് പുറപ്പെട്ടു. ഇതേവരെ ജീപ്പിന്റെ മുന്‍വശത്ത് സൈഡു സീറ്റില് ഗമയിലിരുന്ന ഞാന് പുറകിലേയ്ക്ക് തള്ളപ്പെട്ടു. എന്റെ സ്ഥാനത്ത് വിശിഷ്ടാഥിതി “ഗൈഡ്“ അപ്പോയിന്റ് ചെയ്യപ്പെട്ടു. ചെറിയ മുറുമുറുപ്പോടെയെങ്കിലും ഞാനംഗീകരിയ്ക്കാന് നിര്‍ബന്ധിതനായി. ഗൈഡിനെ പിണക്കരുതല്ലോ!ഗൈഡ് പല വീരകഥകളും പറഞ്ഞു കൊണ്ടിരുന്നു. ഇടയ്ക്ക് ജീപ്പ് നിര്‍ത്തി വയറു നിറയെ അപ്പവും മുട്ടക്കറിയും മേടിച്ചു കൊടുത്തു.\nയാത്ര തുടരുകയാണ്. രണ്ടു മണിക്കൂര് യാത്രയ്ക്കു ശേഷം വഴിയരുകില് ഒരു ബോര്‍ഡ് കണ്ടു. “പൂക്കോട്”. സൈഡിലേയ്ക്കൊരു വഴിയും. ഗൈഡ് പറഞ്ഞു:\n“അങ്ങോട്ട് വിട്! “\nവണ്ടി തിരിഞ്ഞു. അല്പം കഴിഞ്ഞപ്പോള് മനസ്സിലായി വണ്ടി ഒരു കുന്നു കയറുകയാണ്. സൈഡിലൊക്കെ വേലി കെട്ടി തിരിച്ചിരിയ്ക്കുന്നു. അവിടെ ധാരാളം ഓറഞ്ച് മരങ്ങള് , നിറയെ ഓറഞ്ചും.\n“അല്ലാ വണ്ടി കുന്നിലേയ്ക്കാണല്ലോ? തടാകം കുന്നിന്മേലാണോ?” ഞാന് ചോദിച്ചു.\n“ആണല്ലോ! അതല്ലേ ഇതിന്റെ പ്രത്യേകത. കുന്നിന്മുകളിലുള്ള ഒരേ ഒരു തടാകമാണിത്.”\nഗൈഡ് കഴുത്തു തിരിച്ച് എന്നെ നോക്കി പുച്ഛത്തോടെ പറഞ്ഞു.\nസത്യത്തില് വലിയ ആവേശം തോന്നി. കുന്നിന് മുകളിലെ തടാകം എന്തായാലും അത്യുഗ്രന് കാഴ്ച ആയിരിയ്ക്കും. ഞങ്ങളെല്ലാം ഹാപ്പി, കെട്ടുവിട്ട കുഞ്ചാക്കോ വരെ.\nകുലുങ്ങി കുലുങ്ങി വണ്ടി കയറിക്കൊണ്ടിരുന്നു. എങ്കിലും ഈ ഭൂപ്രകൃതി കണ്ടിട്ട് എനിയ്ക്കങ്ങോട്ടു വിശ്വാസം വരുന്നില്ല, ഇതിന്റെ മുകളില് ഒരു തടാകമുണ്ടെന്ന്! പക്ഷേ ഗൈഡ് ഉറപ്പിച്ചു പറയുന്നതു കൊണ്ട് വിശ്വസിക്കാതിരിയ്ക്കുന്നതെങ്ങനെ?\nഅല്പം കൂടി കയറി കഴിഞ്ഞപ്പോള് ഒരു നിരപ്പിലെത്തി. അവിടെ, വിശ്വസിയ്ക്കാന് കഴിഞ്ഞില്ല, വലിയൊരു ചുറ്റുമതില് !ഉള്ളില് ചില കെട്ടിടങ്ങള് . ആകെപ്പാ‍ടെ എന്തൊക്കെയോ ഉണ്ടവിടെ.\n“ഞാന് പറഞ്ഞില്ലേ..ഇവിടെയാണ് തടാകം.” ഗൈഡ് ഗാംഭീര്യത്തോടെ പറഞ്ഞു. അവിടെ കണ്ട ഒരു ഗേറ്റിനു മുന്‍പില് ജീപ്പു നിര്‍ത്തി ഞങ്ങളിറങ്ങി.\nനോക്കുമ്പോള് ഉള്ളില് കുറെ സുന്ദരിക്കിളികള് ഷട്ടില് കളിയ്ക്കുന്നു! ഒന്നും ചിന്തിച്ചില്ല, എല്ലിന് കഷണം കണ്ട ശ്വാനന്മാരെപ്പോലെ ഞങ്ങള് ഗേറ്റു ഓടിക്കടന്നു. താഴോട്ടുള്ള പടികള് ചാടിയിറങ്ങി.\nകാട്ടുമാക്കാന്മാരെപ്പോലെയുള്ള (മുടിയാകെ ചപ്രശയാണല്ലോ), കുളിയ്ക്കുക പോലും ചെയ്യാത്ത ഞങ്ങളെ കണ്ട കിളികള് ഉച്ചത്തില് ചിലച്ചു. പെട്ടെന്നതാ യൂണിഫോം ധരിച്ച അഞ്ചെട്ട് കൂറ്റന്മാര് പാഞ്ഞു വരുന്നു! ഒന്നും മനസ്സിലായില്ല.\n“ആരെടാ അത്? എന്താടാ കാര്യം?” കൂറ്റന്മാര് മുക്രയിട്ടു.\nബ്രേക്കിട്ടപോലെ ഞങ്ങള് നിന്നു. കൂറ്റന്മാര് ഞങ്ങളെ വലയം ചെയ്തു. അതോടെ സകല റൊമാന്‍സും ആവിയായി. “അല്ലാ ഇതല്ലേ പൂക്കോട്ട് തടാകം?“ ഞാന് വിറച്ചു കൊണ്ട് (സത്യമായിട്ടും കുളിരുകൊണ്ടാണേ) ചോദിച്ചു.\n“പൂക്കോട്ട് തടാകമോ? ആരുടെ പൂക്കോട്ട് തടാകം? നിങ്ങളെവിടുന്നാ വരുന്നെ?”\n“കണ്ണൂര് ആലക്കോട്ട് നിന്ന്..”\n“ഇവിടെയാ പൂക്കോട്ട് തടാകമെന്ന് നിങ്ങളോടാരാ പറഞ്ഞെ?”\n“ദോ..ദാണ്ടെ ആ ചങ്ങായി”. വെള്ളത്തില് മുക്കിയ പൊരുന്നക്കോഴിയെപ്പോലെ നില്‍ക്കുന്ന ഗൈഡിനെ ചൂണ്ടി ഞാന് പറഞ്ഞു.\nഞങ്ങളുടെ സ്ഥിതി കണ്ട് അവന്മാര് തണുത്തെന്നു തോന്നുന്നു.\n“ഹ..ഹ.. പൊന്നു സുഹൃത്തുക്കളെ, ഇതു പ്രൈവറ്റ് റിസോര്‍ട്ടാണ്.”\n“അല്ല ചേട്ടാ, ഞങ്ങള്‍ക്കിതൊക്കെ ഒന്നു കാണാന് പറ്റ്വോ?” ഞാന് ചൊദിച്ചു.\n“ഇല്ലല്ലോ. ഇവിടെ മെംബര്‍മാര്‍ക്ക് മാത്രമേ പ്രവേശനമുള്ളു.“\n“ഞങ്ങളോരോ മെംബര്‍ഷിപ്പ് എടുക്കാം.”\n“മെംബര്‍ഷിപ്പിന് ഒരു ലക്ഷം രൂപയാണ് ”\nഅന്ന് ഒരേക്കര് നല്ല റബര് തോട്ടത്തിന് ഒരു ലക്ഷം തികച്ചും വേണ്ട.\n“ശരി, നിങ്ങളിവിടെ നില്‍ക്കണ്ട, വേഗം പൊയ്ക്കോ. ആരെങ്കിലും കമ്പ്ലൈന്റ് ചെയ്താല് കുഴപ്പമാകും”.\nവീണ്ടും ജീപ്പ് സ്റ്റാര്‍ട്ടായി. ഞാന് മുന്‍സീറ്റില് പഴയ ഗമയോടെ. ഗൈഡിനെ പുറകില് ഒരു മൂലയില് തിരുകി വച്ചു. സോജന്റെ വിലക്കുകളും അപേക്ഷകളും തള്ളിക്കൊണ്ട്, രാവിലെ ചെയ്തു തന്ന ഉപകാരങ്ങളെ മന:പൂര്‍വം മറന്നുകൊണ്ട്, സാമാന്യം നല്ല “നിഘണ്ടുരഹിത പദാഭിഷേകം“ കുഞ്ചാക്കോയുടെ വകയായും സഹായത്തിന് എന്റെ വകയായും ഉണ്ടായിട്ടും, ഗൈഡ് കമാന്നൊരക്ഷരം മിണ്ടിയില്ല.\nവാല്‍ക്കഷണം: പിന്നെ ഞങ്ങള് വഴി ചോദിച്ച് സാക്ഷാല് പൂക്കോട്ട് തടാകം കണ്ടു. അവിടെ വച്ച് ഗൈഡ് വഴിപിരിഞ്ഞു, ആരോടും ഒന്നും മിണ്ടാതെ. അയാള് പോയശേഷമാണ് സോജന്റെ വക കലശാഭിഷേകം ഉണ്ടായത്. ഇന്നോര്‍ക്കുമ്പോള് കഷ്ടം തോന്നുന്നു. അയാളോട് അങ്ങനെയൊന്നും പറയരുതായിരുന്നു.\nPosted by ബിജുകുമാര് alakode at 06:12 22 comments\nPosted by ബിജുകുമാര് alakode at 06:335comments\nPosted by ബിജുകുമാര് alakode at 06:227comments


Emalayalee.com - പ്രസിദ്ധിക്കു പിന്നാലെ പോയി; വീണത് പടുകുഴിയില് (അധ്യായം 22: ഫ്രാന്‍സിസ് തടത്തില്)\nപ്രസിദ്ധിക്കു പിന്നാലെ പോയി; വീണത് പടുകുഴിയില് (അധ്യായം 22: ഫ്രാന്‍സിസ് തടത്തില്)\nEMALAYALEE SPECIAL 26-Jul-2017\nപത്രപ്രവര്‍ത്തകരില് നിന്ന് പബ്ലിസിറ്റി നേടുന്നതിനുള്ള കുറുക്കുവഴികള് തേടിയ രാജു നാരായാണ സ്വാമി എന്ന നിഷ്‌ക്കളങ്കനും എടുത്തു ചാട്ടക്കാരനുമായ ഐ.എ.എസുകാരന് എപ്പോഴും ചെന്നു പെടുന്നത് പടുകുഴിയില് തന്നെയായിരുന്നു. ഭവിഷ്യത്തുകളെക്കുറിച്ച് ആലോചിക്കാതെ തീരുമാനങ്ങളെടുത്തിരുന്ന സ്വാമിക്ക് പലപ്പോഴും ലഭിച്ചതാകട്ടെ നെഗറ്റീവ് പബ്ലിസിറ്റിയും.. ഊരാക്കുടുക്കില്‍പ്പെട്ട് ഇമേജ് നഷ്ടപ്പെട്ട് പ്രതിസന്ധിയിലാകുമ്പോഴാണ് എന്നെപ്പോലെയുള്ളവരെ ഒക്കെ ഓര്‍ക്കാറുള്ളൂ. പ്രശ്‌നങ്ങള് കെട്ടടങ്ങിക്കഴിയുമ്പോള് വിളിക്കും 'എങ്ങനെയാണ് ഒരു ക്ലീന് ഇമേജ് ഉണ്ടാക്കുക?' ഞാന് തമാശക്കു പറയും ഡല്‍ഹിയില് അല്‍ഫോന്‍സ് കണ്ണന്താനം ചെയ്തതു പോലെ ഇടിച്ച് നിരപ്പാക്ക്. എന്നാല് എന്റെ വാക്ക് പിന്നീട് അക്ഷരംപ്രതി അദ്ദേഹം പാലിച്ചു എന്നത് ചരിത്രസത്യം.\nചില കഥകള് വിവരിക്കാം.\nആ സമയം പൊതു തെരഞ്ഞെടുപ്പ് നടക്കുന്ന കാലഘട്ടമായിരുന്നു. ജില്ലാ വരണാധികാരി എന്ന നിലയില് സര്‍ക്കാര് പൊതുമേഖലാ സ്ഥാപനങ്ങളുടെ വാഹനങ്ങള് തെരഞ്ഞെടുപ്പ് ആവശ്യങ്ങള്‍ക്കായി ജില്ലാ ഭരണ കൂടത്തിനു വിട്ടുനല്‍കണമെന്നാവശ്യപ്പെട്ട് സ്വാമി എക്‌സിക്യൂട്ടീവ് ഓര്‍ഡര് ഇറക്കിക്കൊണ്ട് എല്ലാ പൊതുമേഖലാ സ്ഥാപനങ്ങള്‍ക്കും സര്‍ക്കുലര് ഇറക്കി. തന്റെ സീനിയറും മുന് ജില്ലാകളക്ടറുമായ ടിക്കാറാം മിണ എം.ഡി.യായ കേരള ഇന്‍സ്റ്റിറ്റ്യൂട്ട് ഓഫ് ലോക്കല് അഡ്മിനിസ്‌ട്രേഷനും (കില) ലഭിച്ചു. ഒരു കുറിമാനം. പക്ഷേ മിണ സാങ്കേതികത്വം പറഞ്ഞ് ഔദ്യോഗിക കാറ് നല്‍കാനാവില്ലെന്ന് മറുപടി അയച്ചു.\nആവശ്യത്തിലേറെ വാഹനം ലഭിച്ചിട്ടും സ്വാമി കാറ് പിടിച്ചെടുക്കാന് തീരുമാനിച്ചു. പോലീസും ടോവിംഗ് ട്രക്കുമായി കിലയുടെ ആസ്ഥാനത്തേക്ക് സ്വാമി പുറപ്പെട്ടപ്പോഴേക്കും മിണ ഓഫീസ് ഗേറ്റ് അടച്ച് താഴിട്ട് പൂട്ടി. താഴു പൊളിപ്പിച്ച് അകത്തുകടന്ന് കാറ് കെട്ടിവലിച്ച് കളക്ടറേറ്റിലേക്ക് കൊണ്ടുവന്നു. അദ്ദേഹം കളക്ടറുടെ ചേംബറില് എത്തുംമുമ്പ് മുഖ്യമന്ത്രി, ചീഫ്‌സെക്രട്ടറി, മന്ത്രിമാര് തുടങ്ങിയവരുടെ ഫോണ് കോളുകള്‍വന്നു. പിടിച്ചെടുത്ത വാഹനം അതേപടി തിരിച്ചേല്‍പ്പിക്കാനായിരുന്നു ഉത്തരവ്. തെരഞ്ഞെടുപ്പ് സംബന്ധമായ വിഷയമായതിനാല് ഈ ഉത്തരവ് ബാധകമല്ലെന്നായിരുന്നു സ്വാമിയുടെ വാദം. മീണ സ്വാമിക്കെതിരെ മുഖ്യ തെരഞ്ഞെടുപ്പു കമ്മീഷനും കോടതിയിലും പരാതി നല്‍കി. സ്വാമിയെ തെരഞ്ഞെടുപ്പു കമ്മീഷന് രൂക്ഷമായി വിമര്‍ശിച്ചു. വണ്ടി പിടുത്തക്കാരെപ്പോലെ ഗേറ്റ് പൊളിച്ച് വണ്ടിപിടിക്കാന് ആര്‍ക്കും അവകാശമില്ലെന്നും ഇത് ഒരുതരം മോഷണശ്രമം പോലെയാണെന്നും കോടതി നിരീക്ഷിച്ചു. പിറ്റേന്നു തന്നെ പിടിച്ചെടുത്ത കാര് കിലയുടെ മുമ്പിലെത്തി. അങ്ങനെആദ്യത്തെ നെഗറ്റീവ് പബ്ലിസിറ്റി ഒന്നാം പേജിലെ മുഖ്യവാര്‍ത്തയായി.\nഇതൊക്കെത്തന്നെയാണെങ്കിലും ആരോടും മുഖം കറുപ്പിച്ച് സംസാരിക്കാന് എപ്പോഴും പുഞ്ചിരിതൂകുന്ന മുഖത്തോടെയുള്ള ഈ ബ്രാഹ്മണനു കഴിയുമായിരുന്നില്ല. ഒരു സിവില് സര്‍വന്റിന്റെ പരിമിതികള് പലപ്പോഴും സ്വാമിയെ പൊതുമധ്യത്തില് അവഹേളിപ്പിക്കാന് പത്താം തരംപോലും പാസാകാത്ത രാഷ്ട്രീയ ഹിജഡകള് നടത്തിയ സംഭവങ്ങള് ഹൃദയഭേദകമാണ്.\nഒരിക്കല് ഒരു പൊതു സമ്മേളനത്തില് പ്രോട്ടോക്കോള് പാലിച്ചില്ലെന്നാരോപിച്ച് അന്നത്തെ കൃഷി മന്ത്രിയായിരുന്ന കൃഷ്ണന് കണിയാംപറമ്പില് (ഇപ്പോള് ജീവിച്ചിരിപ്പില്ല) പറഞ്ഞ വാക്കുകള്‍വേദനിപ്പിക്കുന്നതായിരുന്നു. സംഘാടകരിലാരുടെയോ പക്കല് നിന്നും സംഭവിച്ച തെറ്റിന് ബലിയാടാകേണ്ടി വന്നതാകട്ടെ കളക്ടര്. പ്രോട്ടോക്കോള് പ്രകാരം സ്ഥലം എം.എല്.എ. അധ്യക്ഷനാകേണ്ട ചടങ്ങില് കളക്ടറെയായിരുന്നു അധ്യക്ഷനാക്കിയത്. അതില് പ്രതിഷേധിച്ച് എം.എല്.എ. വേദിയില് നിന്നിറങ്ങിപ്പോയി. അങ്ങാടിയില് തോറ്റതിന് അമ്മയോട്! കണിയാംപറമ്പില്‍ശകാരവര്‍ഷം കൊണ്ടു പൊതിഞ്ഞു 'താനെന്തൊരു ഐ.എ.എസുകാരനാടോ. ഐ.എ.എസ്. എന്ന മൂന്നക്ഷരം തൂക്കിക്കൊണ്ടു നടന്നാല് മാത്രം പോരാ ഭരിക്കാന് അറിയണം. പറ്റില്ലെങ്കില് ഈ പണി ഉപേക്ഷിച്ച് പഠിച്ച പണിക്കുപോ. താന് ജനപ്രതിനിധിയെയാ പഠിപ്പിക്കുന്നത്. അധികാര വികേന്ദ്രീകരണം എന്തെന്ന് തനിക്കറിയുവോ.' പൊതു മധ്യത്തില് തുണിയുരിഞ്ഞ അവസ്ഥപോലെയായി സ്വാമി. 'ക്ഷമിക്കണം. ഞാനറിഞ്ഞില്ല'.ഒറ്റ വാക്കില് സ്വാമി മറുപടി പറഞ്ഞു.\nഗാന്ധിയുടെ സ്വപ്നമായ ത്രിതല പഞ്ചായത്തിലേക്കുള്ള അധികാര വികേന്ദ്രികരണംനടത്തിയപ്പോള് രൂപീകരിച്ചതായിരുന്നു കില. അധികാര വികേന്ദ്രീകരണവും ജനകീയാസൂത്രണവും എന്ന വിഷയത്തില് ഇത്രമേല് അറിവും അവഗാഹവുമുള്ള രാഷ്ട്രീയ ഉദ്യോഗസ്ഥ തലത്തില് സ്വാമിയെക്കാള് മുകളില് മറ്റൊരാള് മാത്രമേഉണ്ടായിരുന്നുള്ളൂ അക്കാലത്തു.. അന്നത്തെ ധന മന്ത്രിയായിരുന്നഡോ. തോമസ് ഐസക്കായിരുന്നു ഇക്കാര്യത്തില് ആഴമായ അറിവുണ്ടായിരുന്ന മറ്റൊരു വ്യക്തി. ന്യൂജേഴ്‌സിയിലെ മോണ്ട് ക്ലെയര് സര്‍വകലാശാലയില് നിന്നും ധനതത്വശാസ്ത്രത്തില് ഡോക്ടറേറ്റ് നേടിയ ഡോ. തോമസ് ഐസക്കിന്റെ ഗവേഷണ വിഷയമായിരുന്നു Decentralization of Power to the local government. അതുകൊണ്ടുതന്നെ ജാനകീയാസൂത്രണം എന്ന ആശയം അന്നത്തെ എല്‍ഡിഎഫ് സര്‍ക്കാരിന്റെ കാലത്തു കൊണ്ടുവന്നതിലെ സൂത്രധാരന് ഇദ്ദേഹം തന്നെ ആയിരുന്നു. തോമസ് ഐസക്കിന്റെ ഈ ആശയം അഴിമതിരഹിതമായി നടപ്പിലാക്കിയിരുന്നുവെങ്കില് കേരളംവികസനത്തിന്റെ നെറുകയില് എത്തുമായിരുന്നുവെന്നും പിന്നെയങ്ങോട്ടുയുഡിഫിനു കാഴ്ചക്കാരായി നില്‍ക്കേണ്ടി വരുമായിരുന്നുവെന്നും അവര്‍ക്കുതന്നെ അറിയാമായിരുന്നു. ഏതായാലും തോമസ് ഐസക്കിന്റ്റെ സ്വപ്നം സഖാക്കള് തന്നെ അഴിമതിയുടെ കൂത്തരങ്ങാക്കി മാറ്റി തകര്‍ത്തു പൊളിച്ചടുക്കി.\nകൃഷ്ണന് കണിയാം പറമ്പിലിനു സ്വാമി ഉചിതമായ ഒരു മറുപടിയാണ് പിന്നീട് നല്‍കിയത്. ഈ സംഭവമുണ്ടായി അഞ്ചു മാസത്തിനുള്ളില് ജനകീയാസൂത്രണവും അധികാര വികേന്ദ്രീകരണം ത്രിതല പഞ്ചായത്ത് തുടങ്ങിയ വിഷയങ്ങളെ ആസ്പദമാക്കി 10 പുസ്തകങ്ങള് എഴുതി ഒറ്റയടിക്ക് ഒരേ വേദിയില് വച്ച് പ്രകാശനം ചെയ്ത് റിക്കാര്‍ഡ് സൃഷ്ടിച്ചു. ഇതില് അധികാര വികേന്ദ്രീകരണത്തെക്കുറിച്ചുള്ള പുസ്തകം പ്രകാശനം ചെയ്തതാകട്ടെ അന്ന് തന്നെ ആക്ഷേപിച്ച മന്ത്രി കൃഷ്ണന് കണിയാം പറമ്പിലും, ഒരു പക്ഷേ അധികാര വികേന്ദ്രീകരണത്തിലെ യാഥാര്‍ത്ഥ്യങ്ങള് എന്തെന്ന് അദ്ദേഹം മനസിലാക്കിയത് ഈ പുസ്തകം വായിച്ചിട്ടാകാം.\nസ്വാമിയെക്കുറിച്ചുള്ള മറ്റൊരു അപവാദം അദ്ദേഹം ഒരു ഫയലിലും ഒപ്പു വയ്ക്കുകയില്ലെന്നാണ്. എന്നാല് പാതിരാത്രി വരെ ഓഫീസില് കുത്തിയിരുന്ന് ഫയല് വായിച്ച് നോട്ട് ഉണ്ടാക്കി സബ് കളക്ടര്‍മാര്‍ക്കും ഡപ്യൂട്ടി കളക്ടര്‍മാര്‍ക്കും അയച്ചു കൊടുക്കും അവരായിരിക്കും ഫയലില് ഫോര് ജില്ലാ കളക്ടര് എന്നു പറഞ്ഞു ഒപ്പു വയ്ക്കുക. അദ്ദേഹം ഒപ്പുവച്ചു ഫയലുകളെല്ലാം തന്നെ വിവാദമാകുകയും ചെയ്യും.\nചുരുങ്ങിയകാലം കളക്ടറായിരിക്കെ നൂറുകണക്കിനു കേസുകളാണ് സ്വാമിക്കെതിരെ വന്നത്. എന്തിനെയും വാശിയോടെ കാണുന്ന സ്വാമി പ്രൈവറ്റായി എല്‍എല്‍ബി പഠിച്ച് അതും ഒന്നാം റാങ്കോടെ പാസായി. ഇപ്പോള് സ്വന്തം കേസുകള് സ്വന്തം വാദിക്കുന്നു. തൃശൂരിലെ പട്ടാളം മാര്‍ക്കറ്റ് (ആക്രിസാധനങ്ങള് വില്‍ക്കുന്ന സ്ഥലം) ഒഴിപ്പിക്കാന് ബുള്‍ഡോസറുമായി ഒരു പുലര്‍കാലെ സ്വാമി നടത്തിയ ഓപ്പറേഷന് അഭിനന്ദനമര്‍ഹിക്കുന്നതാണ്. പ്രതിഷേധത്തിനു നടുവില് ഒറ്റ ദിവസം കൊണ്ട് സ്വാമി മാര്‍ക്കറ്റ് പൊളിച്ചടുക്കി.\nഎന്നിട്ട് നഗരസഭ വഴി പുതിയ കെട്ടിടമുറികള് നിര്‍മ്മിച്ച് അവര്‍ക്കു തന്നെ വാടകയ്ക്കു നല്‍കി. ശക്തന് തമ്പുരാന് ബസ് സ്റ്റാന്‍ഡിലേക്ക് പോകുന്ന വഴിയില് കുപ്പി കഴുത്തുപോലെ ഗതാഗത കുരുക്ക് സൃഷ്ട്ടിച്ചു കൊണ്ടിരുന്ന ഈ മാര്‍ക്കെറ്റ് പൊളിച്ചു പുനര് നിര്‍മിച്ചതോടെ അവിടേക്കുള്ള വന്‍ഗതാഗത കുരുക്കാണ് ഒഴിവായത്.\nഒരിക്കല് ഞാന് തിരുവനന്തപുരത്ത് ജോലി ചെയ്യുമ്പോള് സ്വാമിയെ സെക്രട്ടറിയേറ്റില് വച്ച് കാണാനിടയായി. ഏതു ഡിപ്പാര്‍ട്ടുമെന്റിലാണെന്ന് ചോദിച്ചപ്പോള് കിട്ടിയ മറുപടി ഇതായിരുന്നു. Government Under Secretary without any Portfolio അവിശ്വസനീയം തന്നെ! ഇത്ര മിടുക്കനായ ഒരു ഐ.എ.എസ്. ഓഫീസര്‍ക്ക് യാതൊരു തസ്തികയും നല്‍കാതെ ഓഫീസും നല്‍കാതെ സെക്രട്ടറിയേറ്റില് മൂന്നു മാസക്കാലം വെറുതെ ഇരുത്തി. പേര് പണിഷ്‌മെന്റ്. അക്കാലമത്രയും അദ്ദേഹത്തിനു നല്‍കിയ ശമ്പളം പാവപ്പെട്ടവന്റെ നികുതിപ്പണത്തില് നിന്ന്. എല്‍ഡിഫ് സര്‍ക്കാര് മാറി യുഡിഫ് സര്‍ക്കാര് വന്നിട്ടും സ്വാമിക്ക് നീതി ലഭിച്ചില്ല. ആന്റണി സര്‍ക്കാരിന്റ്‌റെ കാലത്തുപോലും മാന്യമായ ഒരു വകുപ്പ് ലഭിക്കാന് സ്വാമിക്കായില്ല.\nആന്റണി സര്‍ക്കാര് മാറി അച്യുതാനന്ദന് മുഖ്യമന്ത്രിയായപ്പോള് സ്വാമിയെ സെക്രെട്ടറിയേറ്റില് നിന്നും വീണ്ടും മാറ്റി.. അദ്ദേഹത്തെ ഇടുക്കി ജില്ലാ കളക്ടര് ആയി നിയമിച്ചു കൊണ്ടായിരുന്നു പുതിയ നിയമനം. സ്വാമിയെ വീണ്ടും തരാം താഴ്ത്തി എന്നായിരുന്നു പലരും വിചാരിച്ചത്. അച്യുതാനന്ദന്റെ സമാന ചിന്താഗതിക്കാരനായ സ്വാമിയുടെ നിയമനത്തിനു പിന്നില് അച്യുതാന്ദന് ചില ലക്ഷ്യങ്ങള് ഉണ്ടായിരുന്നുവെന്ന് പില്‍കാലസംഭവങ്ങള് സാക്ഷ്യമായി. മൂന്നാറിലെ ചരിത്രപരമായ സര്‍ക്കാര് കൈയേറ്റ ഭൂമി ഒഴിപ്പിക്കല് പൊളിച്ചടുക്കല് ഓപ്പറേഷന് മറക്കാന് കഴിയാത്ത ഡല്‍ഹി ചേരി പൊളിക്കല് നീക്കത്തെ വെല്ലുന്നതാണെന്നു പറയാം. വര്‍ഷങ്ങള്‍ക്കു മുന്‍പ് എല്‍ഡിഫ് ഭരണണകാലത്തു നടന്ന രവീന്ദ്രന് വ്യാജ പട്ടയത്തില് സര്‍ക്കാര് ഭൂമി കൈയേറി ഏക്കര് കണക്കിന് ഭൂമിയില് നക്ഷത്ര റിസോര്‍ട്ടുകള് പടുത്തുയര്‍ത്തിയ വന്തോക്കുകളെയാണ് ഇക്കുറി സ്വാമിയുടെ നേതൃത്വത്തില് നിര്‍ഭയമായി നേരിട്ടത്. നക്ഷത്ര റിസോര്‍ട്ടുകള് പൊളിച്ചു സ്വാമിയുടെ നേതൃത്വത്തില് പോലീസ് അകമ്പടിയോടെ റവന്യൂ ഉദ്യോഗസ്ഥര് നടത്തിയ ഈ പൊളിച്ചടുക്കല് യത്‌നം മാസങ്ങളോളംനീണ്ടു നിന്നു. മുഖ്യമന്ത്രിയുടെ ഊറ്റമായ പിന്തുണയും ഹൈക്കോടതിയുടെ ശക്തമായ ഇടപെടലുംകൂടിയായപ്പോള് സ്വാമിക്കും ഒപ്പമുള്ള ചങ്കുറ്റമുള്ള ഉദ്യോഗസ്ഥര്‍ക്കും ലക്ഷ്യത്തിലേക്കുള്ള നീക്കം അനുസ്യുയമായിരുന്നു. കോളിളക്കം സൃഷ്ടിച്ച ഈ പൊളിച്ചടുക്കല് ശ്രമത്തിനു എല്‍ഡിഫില്‍നിന്നു തന്നെയായിരുന്നു ഏറ്റവും കൂടുതല് സമര്‍ദ്ദമുണ്ടായത്. ഏതായാലും സ്വാമി അച്യുതാനന്ദന് കൂട്ടുകെട്ട് പല വമ്പന്മാരുടെയും കൈയേറ്റ ഭൂമി കൈയേറി പണിത നക്ഷത്ര റിസോര്‍ട്ടുകള് കല്ലിന്മേല് കല്ല് ശേഷിക്കാതെ പൊളിച്ചടുക്കി.\nസ്വാമി ഇടുക്കി കളക്ടര് ആയിരുന്ന കാലത്താണ് അന്നത്തെ പൊതുമരാമത്തു വകുപ്പ് മന്ത്രിയായിരുന്ന ടി. യു. കുരുവിളയുടെ മന്ത്രിക്കസേര തെറിപ്പിച്ചത്. രാജ്യത്താദ്യമായാണ്ഒരു ഐ എ എസ് ഉദ്യോഗസ്ഥന്റെ റിപ്പോര്‍ട്ടില് ഒരുമന്ത്രിയുടെ കസേര തെറിക്കുന്ന സംഭാവമുണ്ടാകുന്നത്. ഇടുക്കിയില് സര്‍ക്കാര് ഭൂമി കൈയേറിയ മന്ത്രിയുടെ മകനും മരുമകനും ഒരു പ്രവാസി മലയാളിക്കു മറിച്ചു വില്‍ക്കാന് മന്ത്രി ഒത്താശ ചെയ്തുകൊടുത്തു എന്ന കളക്ടറുടെ അന്വേഷണ റിപ്പോര്‍ട്ടിലാണ് കുരുവിളക്കു മന്ത്രിസ്ഥാനം രാജിവെക്കേണ്ടിവന്നത്. പ്രവാസി മലയാളിയുടെ പരാതി മൂടി വെക്കാന് ശ്രമിച്ച മന്ത്രി അധികാര ദുര്‍വിനയോഗം നടത്തി എന്ന കണ്ടെത്തലും അദ്ദേഹത്തിന്റെ രാജിക്ക് കാരണമായി. കേരള കോണ്‍ഗ്രസ് ജോസഫ് ഗ്രൂപ്പ് ചെയര്‍മാന് പി ജെ ജോസെഫിലേക്കും നീണ്ട അന്വേഷണം കേരള രക്ഷ്ട്രീയത്തെ അകെ ഇളക്കി മറിച്ചിരുന്നു.\nസ്വാമി എന്ന ഐ എ എസ്‌കാരന്റെ കഴിവ് സംസ്ഥാന സര്‍ക്കാരിന് തിരിച്ചറിയാന് കഴിഞ്ഞില്ലെങ്കിലും കേന്ദ്ര തെരഞ്ഞെടുപ്പ് കമ്മീഷന് കഴിഞ്ഞിരുന്നു. 2007 മുതല് 26 തെരഞ്ഞെടുപ്പു ചുമതലകളാണ് കമ്മീഷന് സ്വാമിയേ ഏല്‍പ്പിച്ചത്. അതില് പ്രധാനപ്പെട്ടത്20112ലെ യു. പി തെരഞ്ഞെടുപ്പാണ്. അന്ന് കാണ്‍പൂര് മേഖലയിലെ6ജില്ലകളിലെ മുഖ്യ തെരഞ്ഞെടുപ്പ് നിരീക്ഷകനായിരുന്നു അദ്ദേഹം.\nസ്വാമിയെന്ന നീതിമാന് തന്റെ കരിയറില് അല്‍പ്പമെങ്കിലും നീതി ലഭിച്ചത് ഇപ്പോഴത്തെ കൃഷിമന്ത്രി സുനില് കുമാറിന്റെ കീഴിലാണ്. പിന്നീട് അവിടെയും വിവാദ പുരുഷനാകേണ്ടി വന്നു സ്വാമിക്ക്. രാഷ്ട്രീയ കോമരങ്ങള് കത്തിവേഷം കെട്ടിയാടിയപ്പോള് രാജ്യത്തിനു നഷ്ടമാകുന്നത് സ്വാമിയെപ്പോലുള്ള മിടുക്കരായ ഉദ്യോഗസ്ഥരെയാണ്. സ്വാമിയുടെ തന്നെ അവസ്ഥയായിരുന്നു മിണക്കുമുണ്ടായത്. മാറിമാറി വരുന്ന സര്‍ക്കാരുകളുടെ പന്തു തട്ടിക്കളിക്കു പാത്രമാകാന് വിധിക്കപ്പെട്ട യഥാര്‍ത്ഥ ബുദ്ധി ജീവികളെ എങ്ങനെ പ്രയോജനപ്പെടുത്തണമെന്ന് രാഷ്ട്രീയ കോമരങ്ങള്‍ക്ക് വിവേകമില്ലാതെ പോകുന്നതാണ് എല്ലാത്തിനും കാരണം. അവഗണനകളെ തുടര്‍ന്ന് കേന്ദ്ര ഡപ്യൂട്ടേഷനില് പോകാന് മീണ പലതവണ ഒരുങ്ങിയതാണ്.\nസ്വാമിയാകട്ടെ ഐ.എ.എസ്. ഉപേക്ഷിച്ച് പാരീസില് ചേക്കാറാന് ഒരു വട്ടം തീരുമാനിച്ചുറപ്പിച്ചതായിരുന്നു. കാരണം ആ പഴയ സൂപ്പര് കമ്പ്യൂട്ടറിന് പിന്നാലെ ഫ്രഞ്ച് ഗവണ്‍മെന്റ് എപ്പോഴുമുണ്ടായിരുന്നു. ഏറ്റവുമൊടുവില് പാരീസ് ഗവണ്‍മെന്റിന്റെകമ്പ്യൂട്ടര് സാങ്കേതിക വിദ്യയുടെ തലവനായുള്ള നിയമന ഓഫറുകള് വരെ സ്വാമിയെ തേടി എത്തിയിരുന്നു. അതിനു അവര് ഇട്ട പ്രൈസ് ടാഗ് കേട്ടാല് ഞെട്ടും! വര്‍ഷങ്ങള്‍ക്കുമുമ്പ് പ്രതിമാസം കോടികളുടെ പ്രതിഫലമായിരുന്നു വാഗ്ദാനം. എന്നിട്ടും അതിബുദ്ധിമാനായ സ്വാമി എന്തേ വീണില്ല എന്നു ചോദിച്ചാല് ഉത്തരം ഒന്നു മാത്രം രാജ്യസ്‌നേഹവും സാമൂഹിക പ്രതിബദ്ധതയും. എന്തുകൊണ്ട് സ്വാമി ഐ.എ.എസ്. തെരഞ്ഞെടുത്തു എന്നു ചോദിച്ചപ്പോള് ഉത്തരമിതായിരുന്നു. സംസ്ഥാന സര്‍ക്കാരും കേന്ദ്രസര്‍ക്കാരും എന്നെ പഠിപ്പിക്കാന് കോടികള് ചെലവഴിച്ചു. പാവപ്പെട്ട ജനങ്ങളുടെ നികുതിപ്പണമാണ് എന്നെ ഞാനാക്കിയത്. അങ്ങനെയുള്ള ഒരു ജനാധിപത്യരാജ്യത്തിന്റെ ഭരണഭാഗാഭാക്കാകാനാണ് ഏത് വമ്പന് വിദേശ ഓഫറുകള് വന്നാലും എന്നെ പിന്തിരിപ്പിക്കുന്നത്.\nവിദേശകാര്യ രംഗത്ത് അനുഭവ സമ്പത്തുള്ള ശശി തരൂരിനെ ആ വകുപ്പ് ഏല്‍പ്പിക്കാന് വിവേകം കാണിക്കാത്ത കേന്ദ്രസര്‍ക്കാര് പക്ഷേ തരൂരിന്റെ സേവനം പല അടിയന്തിരഘട്ടങ്ങളിലും ഉപയോഗിക്കാന് തയ്യാറായിരുന്നു. എന്തിന്, ബി.ജെ.പി. സര്‍ക്കാര് വരെ തരൂരിന്റെ സേവനം ഇപ്പോഴും ഉപയോഗിക്കുന്നുണ്ടെന്ന് അവര് തന്നെ വ്യക്തമാക്കിയിട്ടുള്ളതാണ്.\nലോകത്തെ ഏറ്റവും വലിയ സാമ്പത്തിക രാജ്യങ്ങളിലൊന്നായ ഫ്രഞ്ച് സര്‍ക്കാര് ഈ 'സൂപ്പര് കമ്പ്യൂട്ടറില്' കാണിക്കുന്ന വിശ്വാസം പോലും നമ്മുടെ രാജ്യത്തിനില്ലാതെ പോയത് ലജ്ജാകരം തന്നെ.\nകേരളത്തിനു വേണ്ടെങ്കില് കേന്ദ്രത്തിനെങ്കിലും രാജു നാരായണ സ്വാമി എന്ന കമ്പ്യൂട്ടര് വിദഗ്ദനെ ഉപയോഗപ്പെടുത്താമായിരുന്നു. ലോകത്ത് ഏറ്റവും കൂടുതല് കമ്പ്യൂട്ടര് സാങ്കേതികരംഗമായ സോഫ്റ്റ് വേര് കയറ്റുമതിയില് ഒന്നാം സ്ഥാനത്ത് നില്‍ക്കുന്നത് ഇന്ത്യയാണെന്ന സത്യം മനസിലാക്കിയാല് രാജു നാരായണസ്വാമിയെപ്പോലുള്ള വിദഗ്ദരെ ഈ വകുപ്പുകളുടെ ചുമതയേല്‍പ്പിച്ചാല് ഈ രംഗം കൂടുതല് അഭിവൃദ്ധി പ്രാപിക്കും എന്ന കാര്യത്തില് സംശയം വേണ്ട.\nരാജു നാരായണസ്വാമി ഐ.എ.എസ്. ഉപേക്ഷിച്ച് രാജ്യം വിടുന്നുവെന്ന പ്രചാരം ഒരു കാലത്ത് സോഷ്യല് മീഡിയാകളില് വാന് പ്രചാരം നേടിയിരുന്നു. കേന്ദ്ര സംസ്ഥാന സര്‍ക്കാരുകളെ രൂക്ഷമായി വിമര്‍ശിച്ചുകൊണ്ട് പ്രചരിക്കപ്പെട്ട ഈ വാര്‍ത്തയെ തുടര്‍ന്ന് കേന്ദ്രസര്‍ക്കാര് ഇടപെട്ട് രാജു നാരായണസ്വാമിക്ക് അര്‍ഹതപ്പെട്ട തസ്തിക നല്‍കാന് സംസ്ഥാന സര്‍ക്കാരിനോടുത്തരവിട്ടതിനെ തുടര്‍ന്നാണ് അദ്ദേഹത്തിനു ഈ അടുത്ത കാലത്ത് ഭേദമല്ലാത്ത തസ്തികയില് നിയമനം ന്‍ല്‍കിയത്. എങ്കിലും അദ്ദേഹത്തിനു അര്‍ഹമായ തസ്തിക ലഭിച്ചോ എന്ന് പുനഃവിചിന്തനം നടത്തേണ്ടത് അനിവാര്യമാണ്.\nഏതു വകുപ്പില് കയറിയാലും ആ വകുപ്പിനെ കുറിച്ച് ഗഹനമായി പഠിച്ച് പുസ്തക രചന നടത്തുന്ന അദ്ദേഹം നാല്‍പതോളം ഗ്രന്ഥങ്ങളുടെ രചയിതാവാണ്.\nതൃശൂരിലെ ജോലിക്കിടയില് രസകരമായ മറ്റു പല അനുഭവങ്ങളും ഭീഷണികളും ചതിവുകളും ഉണ്ടായത് ഇപ്പോള് ഓര്‍ക്കുമ്പോള് ഒരു തരം നൊമ്പരവും സന്തോഷവും ഇടകലര്‍ന്ന അനുഭവമാണുളവാക്കുന്നത്. എന്റെ പത്രപ്രവര്‍ത്തന പഠനകളരിയായ തൃശിവപ്പേരൂരിലെ ഏതാനും ചില അനുഭവങ്ങള് അടുത്ത അധ്യായത്തില് പങ്കുവയ്ക്കാം.


ന്യൂഡല്‍ഹി (05-01-18) : താന് ഭീമ കൊരേഗാവ് ഒരിക്കല് പോലും സന്ദര്‍ശിച്ചിട്ടില്ലെന്ന് ജിഗ്നേഷ് മെവാനി. ഗുജറാത്ത് നിയമസഭാ തെരഞ്ഞെടുപ്പിലെ തിരിച്ചടി സൃഷ്ടിച്ച നിരാശ മൂലം ബി.ജെ.പി തനിക്കെതിരേ തിരിയുകയാണെന്ന് ഡല്‍ഹിയില് വാര്‍ത്താസമ്മേളനത്തില് ജിഗ്നേഷ് മെവാനി പറഞ്ഞു. പ്രകോപനപരമായ പ്രസംഗം നടത്തി എന്ന പേരില് തനിക്കെതിരേ ചുമത്തിയിരിക്കുന്ന കേസ് വ്യാജമാണ്. താന് അങ്ങനെയൊരു പ്രസംഗം നടത്തുകയോ ഭീമ കൊരേഗാവില് പോവുകയോ ചെയ്തിട്ടില്ല. ദളിതര്‍ക്കും കൃഷിക്കാര്‍ക്കും വേണ്ടി ശബ്ദമുയര്‍ത്തുന്ന ഏതൊരാളും ആക്രമിക്കപ്പെടുകയാണെന്ന് മെവാനി പറഞ്ഞു.\nദളിത് പീഡനം തുടരുകയാണെങ്കില് 2019 ലെ ലോക്‌സഭാ തെരഞ്ഞെടുപ്പ് കനത്ത തിരിച്ചടിയാകും മോദിക്ക് നല്‍കുക എന്ന് മെവാനി മുന്നറിയിപ്പ് നല്‍കി. ജനുവരി 9ന് ഡല്‍ഹിയില് യുവ ഹുങ്കാര് റാലി സംഘടിപ്പിക്കുമെന്ന് അദ്ദേഹം അറിയിച്ചു. റാലിയില് പങ്കെടുക്കുന്നവര് ഒരു കയ്യില് ഭരണഘടനയും മറുകയ്യില് മനുസ്മൃതിയുമായി പ്രധാനമന്ത്രിയുടെ വസതിയിലേക്ക് മാര്‍ച്ച് ചെയ്യും.


| ഏറ്റവും ചെലവേറിയ വിവാഹമോചനം : ബെസോസുമായി പിരിഞ്ഞ ഭാര്യക്ക് ജീവനാംശം 3800 കോടി ഡോളര്! | Mangalam\nTuesday, August 20, 2019 Last Updated 15 Min 31 Sec ago English Edition\nഏറ്റവും ചെലവേറിയ വിവാഹമോചനം : ബെസോസുമായി പിരിഞ്ഞ ഭാര്യക്ക് ജീവനാംശം 3800 കോടി ഡോളര്!\nന്യൂയോര്‍ക്ക്: ലോകത്തിലെ ഏറ്റവും വലിയ സമ്പന്നന്റെ ഭാര്യയായിരുന്നു മക്‌കെന്‍സി. വിവാഹബന്ധം വേര്‍പെടുത്തുമ്പോള് അവരുടെ കൈയിലെത്തുന്നത് 3,800 കോടി യു.എസ്. ഡോളര്( 2,61,896 കോടി രൂപ) സമ്പന്നരായ വനിതകളുടെ പട്ടികയില് നാലാം സ്‌ഥാനം. അതില് പാതി ജീവകാരുണ്യത്തിനായി സംഭാവന ചെയ്യാനാണു തീരുമാനം.\nലോകത്തെ ഏറ്റവും വലിയ വിവാഹമോചനത്തിലെ നായകനാകുമ്പോഴും ആമസോണ് സ്‌ഥാപകനും തലവനുമായ ജെഫ് ബെസോസ് അതിസമ്പന്നരുടെ നിരയിലെ ഒന്നാമനായി തുടരും. സ്വത്ത് 11,800 കോടി യു.എസ്. ഡോളര്(8,13,256 കോടി രൂപ).\nഎഴുത്തുകാരിയായ മക്‌കെന്‍സി 26 വര്‍ഷം ബെസോസിന്റെ ഭാര്യയായിരുന്നു. വീടിന്റെ ഗാരേജില് ജെഫ് ആമസോണിനു തുടക്കമിടുമ്പോള് കരുത്തായി ഒപ്പം നിന്ന മക്‌കെന്‍സിക്കു പിരിയുമ്പോള് ആമസോണില് ഇരുവര്‍ക്കുമായുള്ള ഓഹരിയുടെ 25 ശതമാനമാണു ലഭിക്കുന്നത്, ഇതിന് 3800 കോടി ഡോളര് വിലമതിക്കും.\nനാലു മക്കളുള്ള ഇരുവരും കഴിഞ്ഞ ജനുവരിയിലാണു വിവാഹമോചനം പ്രഖ്യാപിച്ചത്. തന്റെ സമ്പത്ത് പങ്കുവയ്‌ക്കുമെന്നും അത് അലമാര ഒഴിയുന്നതു വരെ തുടരുമെന്നും അവര് അറിയിച്ചത് അതിസമ്പന്നരായ വാറന് ബഫറ്റും ബില് ഗേറ്റ്‌സും ചേര്‍ന്നു രൂപം നല്‍കിയ "ദ് ഗിവിങ് പ്ലെഡ്‌ജ്" വെബ്‌സൈറ്റിലൂടെയാണ്. ലോകത്തിലെ അതിസമ്പന്നരെ സമ്പത്തിന്റെ പാതി ജീവകാരുണ്യത്തിനായി മാറ്റിവയ്‌ക്കാന് പ്രോത്സാഹിപ്പിക്കുന്ന സംരംഭമാണ് ഇത്. മക്‌കെന്‍സിയുടെ തീരുമാനത്തെ ജെഫ് ബെസോസ് സ്വാഗതം ചെയ്‌തു.\nവാഷിങ്‌ടണ് പോസ്‌റ്റ്, സ്വകാര്യ ബഹിരാകാശ കമ്പനിയായ ബ്ലൂ ഒറിജിന് തുടങ്ങിയവയുടെ ഓഹരികളുടെ പങ്കും മക്‌കെന്‍സിക്ക് അവകാശമായി ലഭിച്ചെങ്കിലും അവര് അതു വേണ്ടെന്നുവച്ചു. ആമസോണിലെ ഓഹരിയുടെ പേരിലുള്ള വോട്ടിങ് അവകാശവും അവര് ബെസോസിനു തിരികെനല്‍കി. ആമസോണിന്റെ നിയന്ത്രണം തുടര്‍ന്നും ബെസോസിന്റെ പക്കലായിരിക്കും.\nബെസോസിനെു പരസ്‌ത്രീബന്ധമുണ്ടെന്ന വാര്‍ത്തകളാണു വിവാഹമോചനത്തിലെത്തിയത്. ആരോപണം അദ്ദേഹം നിഷേധിച്ചിരുന്നു.


എട്ടാം സെമിക്കൊരുങ്ങി ന്യൂസീലന്‍ഡ്; മത്സരത്തില് കരുതിയിരിക്കേണ്ട താരങ്ങള് ഇവര് | india newzealand semi final key players in kiwis – News18 Malayalam\nഎട്ടാം സെമിക്കൊരുങ്ങി ന്യൂസീലന്‍ഡ്; മത്സരത്തില് കരുതിയിരിക്കേണ്ട താരങ്ങള് ഇവര്\nശക്തമായ ബൗളിംഗ് നിരയാണ് കിവികളുടെ കരുത്ത്.\nLast Updated : July 09, 2019, 14:27 IST\nമാഞ്ചസ്റ്റര്: ലോകകപ്പിന്റെ തുടക്കത്തിലെ ഫോം കൈമോശം വന്ന ന്യുസീലന്‍ഡ് കഷ്ടിച്ചാണ് സെമി ഫൈനലിലേക്ക് കടന്നത്. എങ്കിലും ഇന്ത്യക്കെതിരെ ലോകകപ്പില് മികച്ച റെക്കോഡുള്ളവരാണ് കിവീസ്. തുടര്‍ച്ചയായ രണ്ടാം വട്ടവും ഫൈനലിലെത്താന് ന്യുസീലന്‍ഡിനാകുമെന്ന പ്രതീക്ഷയിലാണ് ആരാധകര്\nതുടര് ജയങ്ങളുമായി ലോകകപ്പിന് തുടക്കമിട്ട ന്യുസീലന്‍ഡ് രണ്ടാം ഘട്ടത്തില് കളി മറക്കുന്ന കാഴ്ചയാണ് കണ്ടത്. 17 ദിവസം മുമ്പാണ് അവര് ലോകകപ്പില് അവസാനമായി ഒരു മത്സരം ജയിക്കുന്നത്. നെറ്റ് റണ് റേറ്റിന്റെ മികവില് സെമി ബര്‍ത്ത് കിട്ടിയെന്ന് മാത്രം. അതൊക്കെക്കൊണ്ടുതന്നെയാകും ഏതിരാളികള് ന്യുസീലന്‍ഡ് ആണെന്നറിഞ്ഞപ്പോള് ഇന്ത്യന് ആരാകധകര് ആശ്വസിച്ചതും. പക്ഷെ മറ്റൊരു തരത്തില് നോക്കിയാല് അമിത പ്രതീക്ഷകളില്ലാത്തത് വില്യംസണും സംഘത്തിനും ഗുണമാണ്. സമ്മര്‍ദമില്ലാതെ കളിക്കാം. ഇന്ത്യക്കെതിരെ ലോകകപ്പിലെ നേര്‍ക്കുനേര് പോരാട്ടങ്ങളില് മുന്‍തൂക്കവുമുണ്ട് കിവീസിന്.\nAlso Read: ലോകകപ്പിനിടെ പുട്ടുകച്ചവടം; അറിയാത്ത സ്ത്രീയുടെ ഇൻബോക്സിൽ മെസേജ് അയച്ച് ഇന്ത്യൻ താരം\nശക്തമായ ബൗളിംഗ് നിരയാണ് കിവികളുടെ കരുത്ത്. ടൂര്‍ണമന്റില് രണ്ട് തവണ മാത്രമേ എതിരാളികള്‍ക്ക് 250ന് മുകളില് സ്‌കോര് ചെയ്യാന് കഴിഞ്ഞിട്ടുള്ളൂ. മാഞ്ചസ്റ്ററിലെ മൂടിക്കെട്ടിയ അന്തരീക്ഷത്തില് ട്രെന്റ് ബോള്‍ട്ടിന് അപകടം വിതക്കാനാകുമെന്നതിന് സന്നാഹമത്സരം തന്നെ തെളിവ്. രോഹിത്തിനെ ഇതിന് മുമ്പ്4വട്ടം പുറത്താക്കിയിട്ടുള്ള ബോള്‍ട്ടിന് കൂട്ടായി 145 കിലോമീറ്റര് വേഗത്തിന് മുകളില് പന്തെറിയുന്ന ലോക്കി ഫെര്‍ഗൂസന് തിരിച്ചെത്തുകയും ചെയ്യും.\nടീം സൗത്തിയാകും പുറത്ത് പോവുക. ബാറ്റിങ്ങില് പക്ഷെ ഉത്തരവാദിത്തമെല്ലാം വില്യംസന്റെ ചുമലില് തന്നെ. കുല്‍ദീപിനും ചഹലിനുമെതിരെ വില്യംസണും മോശം റെക്കോര്‍ഡാണ്. ഒന്നരമാസം മുമ്പ് വരെ മിന്നും ഫോമിലായിരുന്ന റോസ് ടെയ്‌ലര് ലോകപ്പില് നേടിയത് രണ്ട് അര്‍ധ സെഞ്ച്വറി മാത്രം. ഗ്രാന്‍ഡ്‌ഹോം, നീഷാം, സാന്റ്‌നര് എന്നിങ്ങനെ ഓള്‍റൗണ്ടര്‍മാരുണ്ട് കിവികള്‍ക്ക് കരുത്തേകാന്.\nഇതുവരെ കളിച്ച എഴു ലോകകപ്പ് സെമി പോരാട്ടങ്ങളില് ആറിലും തോല്‍വിയായിരുന്നു ന്യൂസീലന്‍ഡിനെ കാത്തിരുന്നത്. കഴിഞ്ഞ തവണ പക്ഷെ ഡിവില്ലിയേഴ്‌സിനെയും സ്റ്റെയ്‌നെയുമൊക്കെ കരയിച്ച കിവീസ് കലാശപ്പോരാട്ടത്തിലേക്ക് മുന്നേറിയിരുന്നു.\nFirst published: July 09, 2019, 14:27 IST


'ഒടുവിൽ കുറ്റസമ്മതം' : നോട്ടുനിരോധനം കാർഷികമേഖലയെ തകർത്തെന്ന് സമ്മതിച്ച് കൃഷി മന്ത്രാലയം; വാർത്ത നിഷേധിച്ച് കേന്ദ്ര കൃഷിമന്ത്രി\nഒടുവിൽ കുറ്റസമ്മതം :...\n22 Nov 2018 2:39 AM GMT\nകേന്ദ്രസർക്കാരിന്റെ നോട്ടുനിരോധന നടപടി കാർഷിക മേഖലയെ ദുരിതക്കയത്തിലേക്ക് തള്ളി വിട്ടെന്ന് സമ്മതിച്ച‌് കൃഷി മന്ത്രാലയം. നോട്ടുനിരോധനത്തിന്റെ രണ്ടാം വാർഷികത്തിനു ശേഷമാണ‌് കൃഷിമന്ത്രാലയത്തിന്റെ വിലയിരുത്തൽ പുറത്തുവന്നത‌്. പാർലമെന്റിന്റെ ധനകാര്യ സ‌്റ്റാന്റിങ‌് കമ്മറ്റിയിലാണ‌് ഇതുസംബന്ധിച്ച റിപ്പോർട്ട‌് നൽകിയത‌്.\nനോട്ടുനിരോധനത്തെ തുടർന്ന‌് ലക്ഷക്കണക്കിന‌് കർഷകർക്ക‌് റാബി കാലയളവിൽ വിത്തും വളവും വാങ്ങാനായില്ലെന്ന‌് കൃഷിമന്ത്രാലയം പറയുന്നു. ഖാരിഫ‌് വിളവെടുപ്പും റാബി വിളകളുടെ വിതയ‌്ക്കലും നടക്കുന്ന സമയത്താണ‌് നോട്ട‌്നിരോധനം ഉണ്ടായത‌്. കയ്യിലുണ്ടായിരുന്ന നോട്ടുകൾക്ക‌് മൂല്യമില്ലാതായത‌് ഗുരുതരമായി കർഷരെ ബാധിച്ചു. സർക്കാരിന്റെ കൈവശമുണ്ടായിരുന്ന വിത്തുകൾ വിറ്റുപോയതുമില്ല.\nവൻതോതിൽ കൃഷിചെയ്യുന്നവരെ നോട്ടുനിരോധനം വലിയ ദുരിതത്തിലാക്കി. നോട്ടുകൾ ലഭ്യമല്ലാത്ത സ്ഥിതിയിൽ തൊഴിലാളികൾക്ക‌ുള്ള വേതനമുൾപ്പെടെ കൊടുക്കുന്നത‌് പ്രശ‌്നമായി. ദേശീയ വിത്ത‌് കോർപറേഷന്റെ പക്കലുണ്ടായിരുന്ന 1.38 ലക്ഷം ക്വിന്റൽ ഗോതമ്പ‌് വിത്തുകളാണ‌് വാങ്ങാനാളില്ലാതെ കെട്ടിക്കിടന്നത്. സമിതിയിലെ പ്രതിപക്ഷ അംഗങ്ങൾ നോട്ടുനിരോധനത്തിനെതിരെ രൂക്ഷ വിമർശനമാണ‌് ഉന്നയിച്ചത‌്. ചെറുകിട, ഇടത്തരം വ്യാപാര‐-വിപണന മേഖലയിലുണ്ടായ തൊഴിൽനഷ്ടത്തിന്റെ കണക്ക‌് സർക്കാർ വ്യക്തമാക്കണമെന്ന‌് പ്രതിപക്ഷ എംപിമാർ ആവശ്യപ്പെട്ടു. മുൻ പ്രധാനമന്ത്രി മൻമോഹൻസിങ‌് ഉൾപ്പെടെയുള്ളവരടങ്ങുന്നതാണ‌് സമിതി.\nഅതെ സമയം, വിത്തുകൾ വാങ്ങുന്നതിലും കൃഷിയിറക്കുന്നതിലും നോട്ടുനിരോധനം ബുദ്ധിമുട്ട‌് ഉണ്ടാക്കിയില്ലെന്ന‌് കേന്ദ്ര കൃഷിമന്ത്രി രാധാമോഹൻ സിങ‌് പറഞ്ഞു, ഇത്തരത്തിൽ പ്രചരിക്കുന്ന വാർത്തകൾ പൂർണമായും തെറ്റാണ്. അദ്ദേഹം ട്വിറ്ററിൽ പറഞ്ഞു.\ndemonitisation Farmersinindia ndagovernent parliamentarystandincommittee RadhaMohanSingh


പ്രിയയുടെ കണ്ണിറുക്കലും, മാണിക്യ മലരും വിവാദമാവുമ്പോൾ മുഖ്യമന്ത്രി പറയുന്നത് ഇതാണ്|\nBy Movie Seeks on February 15, 2018 Malayalam, News\nഒമര് ലുലുവിന്റെ ‘അഡാര് ലവ്’ എന്ന സിനിമയിലെ ‘മാണിക്യ മലരായ പൂവി’ എന്ന ഗാനം വിവാദമായിക്കൊണ്ടിരിക്കുന്ന സാഹചര്യത്തില് പ്രതികരണവുമായി മുഖ്യമന്ത്രി പിണറായി വിജയന് രംഗത്ത്. ഇതൊന്നും യാദൃച്ഛികമായി കാണാനാകില്ല. സ്വതന്ത്രമായ കലാവിഷ്‌കാരത്തോടും ചിന്തയോടുമുളള അസഹിഷ്ണുതയാണിതെന്ന് മുഖ്യമന്ത്രി പറഞ്ഞു. തന്റെ ഫെയ്‌സ്ബുക്ക് പോസ്റ്റിലൂടെയാണ് മുഖ്യമന്ത്രിയുടെ പ്രതികരണം.\nഅസഹിഷ്ണുത ഏതു ഭാഗത്തുനിന്നായാലും അംഗീകരിക്കാന് പറ്റില്ല. ഇക്കാര്യത്തില് ഹിന്ദുവര്‍ഗ്ഗീയവാദികളും മുസ്ലീം വര്‍ഗ്ഗീയ വാദികളും തമ്മില് ഒത്തുകളിക്കുന്നുണ്ടോ എന്ന് ആരെങ്കിലും സംശയിച്ചാല് അവരെ കുറ്റപ്പെടുത്താന് കഴിയില്ലെന്നും മുഖ്യമന്ത്രി ഫെയ്‌സ്ബുക്ക് പോസ്റ്റില് പറഞ്ഞു.\nമതമൗലികവാദികള്‍ക്ക് അവര് ഏതു വിഭാഗത്തില്‍പ്പെട്ടവരായാലും, എല്ലാതരം കലാവിഷ്‌കാരത്തെയും വെറുക്കുന്നു എന്ന വസ്തുതയാണ് ഈ വിവാദവും നമ്മെ ഓര്‍മിപ്പിക്കുന്നത്. കലകളിലൂടെയും സാഹിത്യത്തിലൂടെയും മനുഷ്യനു ലഭിക്കുന്ന സന്തോഷവും വിജ്ഞാനവും അവര്‍ക്ക് സഹിക്കാന് കഴിയില്ല. മതമൗലികവാദത്തിനും വര്‍ഗീയവാദത്തിനും എതിരായ ശക്തമായ ആയുധമാണ് കലയും സാഹിത്യവും. ആ നിലയില് കലയും സാഹിത്യവും ഉപയോഗിക്കുന്നവര്‍ക്കൊപ്പമാണ് നാം നിലകൊള്ളേണ്ടതെന്നും മുഖ്യമന്ത്രി പോസ്റ്റില് പറയുന്നു.\nമുഖ്യമന്ത്രിയുടെ ഫെയ്സ്ബുക്ക് പോസ്റ്റിന്റെ പൂര്‍ണ്ണരൂപം;\nഒമര് ലുലു സംവിധാനം ചെയ്യുന്ന ‘അഡാര് ലവ്’ എന്ന സിനിമയിലെ ‘മാണിക്യമലരായ പൂവി’ എന്ന ഗാനവും അതിന്‍റെ ദൃശ്യാവിഷ്കാരവും വലിയ വിവാദവും ചര്‍ച്ചയും ഉയര്‍ത്തിയിരിക്കയാണല്ലോ. അതിനിടയില് ഈ മാപ്പിളപ്പാട്ടിനെതിരെ ഹൈദരാബാദില് ഒരു വിഭാഗം മുസ്ലീം മതമൗലികവാദികള് രംഗത്തുവന്നിരിക്കയാണ്. പ്രവാചകനായ മുഹമ്മദ് നബിയെ നിന്ദിക്കുന്നതാണ് ഗാനം എന്നാരോപിച്ച് അതില് കുറച്ചുപേര് ഹൈദരാബാദിലെ ഒരു പൊലീസ് സ്റ്റേഷനില് പരാതിയും നല്‍കിയതായി മനസ്സിലാക്കുന്നു. ഇതൊന്നും യാദൃച്ഛികമായി കാണാനാകില്ല. സ്വതന്ത്രമായ കലാവിഷ്കാരത്തോടും ചിന്തയോടുമുളള അസഹിഷ്ണുതയാണിത്. അസഹിഷ്ണുത ഏതു ഭാഗത്തുനിന്നായാലും അംഗീകരിക്കാന് പറ്റില്ല. ഇക്കാര്യത്തില് ഹിന്ദുവര്‍ഗ്ഗീയവാദികളും മുസ്ലീം വര്‍ഗ്ഗീയ വാദികളും തമ്മില് ഒത്തുകളിക്കുന്നുണ്ടോ എന്ന് ആരെങ്കിലും സംശയിച്ചാല് അവരെ കുറ്റപ്പെടുത്താന് കഴിയില്ല.\nപി.എം.എ ജബ്ബാര് എഴുതിയ ഈ പാട്ട് തലശ്ശേരി റഫീഖിന്‍റെ ശബ്ദത്തില് 1978-ല് ആകാശവാണി സംപ്രേഷണം ചെയ്തിരുന്നു. എന്നാല് പ്രസിദ്ധ മാപ്പിളപ്പാട്ട് ഗായകന് എരഞ്ഞോളി മൂസയാണ് ഈ പാട്ടിന് വലിയ പ്രചാരം നല്‍കിയത്. ‘മാണിക്യമലര്’ പതിറ്റാണ്ടുകളായി മുസ്ലീം വീടുകളില്, വിശേഷിച്ച് കല്യാണവേളയില് പാടി വരുന്നുണ്ട്. നല്ല മാപ്പിളപ്പാട്ടുകളില് ഒന്നാണിതെന്ന് പാട്ട് ശ്രദ്ധിച്ചവര്‍ക്കറിയാം. മുഹമ്മദ് നബിയുടെ സ്നേഹവും ഖദീജാബീവിയുമായുളള വിവാഹവുമാണ് പാട്ടിലുളളത്. മതമൗലികവാദികള്‍ക്ക് അവര് ഏതു വിഭാഗത്തില് പെട്ടവരായാലും, എല്ലാതരം കലാവിഷ്കാരത്തെയും വെറുക്കുന്നു എന്ന വസ്തുതയാണ് ഈ വിവാദവും നമ്മെ ഓര്‍മിപ്പിക്കുന്നത്. കലകളിലൂടെയും സാഹിത്യത്തിലൂടെയും മനുഷ്യനു ലഭിക്കുന്ന സന്തോഷവും വിജ്ഞാനവും അവര്‍ക്ക് സഹിക്കാന് കഴിയില്ല. മതമൗലികവാദത്തിനും വര്‍ഗീയവാദത്തിനും എതിരായ ശക്തമായ ആയുധമാണ് കലയും സാഹിത്യവും. ആ നിലയില് കലയും സാഹിത്യവും ഉപയോഗിക്കുന്നവര്‍ക്കൊപ്പമാണ് നാം നിലകൊള്ളേണ്ടത്.\nഅതേസമയം മാണിക്യ പൂവി എന്ന ഗാനം ഇംഗ്ലീഷിലേക്ക് പരിഭാഷപ്പെടുത്തിയപ്പോള് അതില് പ്രവാചകനെ നിന്ദിക്കുന്ന പരാമര്‍ശങ്ങള് ഉണ്ടെന്ന് ആരോപിച്ചാണ് ഹൈദരാബാദിലെ എന്‍ജിനീയറിങ്ങ് വിദ്യാര്‍ത്ഥിയായ അബ്ദുള് മുഖീതിന്റെ നേതൃത്വത്തില് 57 മുസ്‌ലീം യുവാക്കള് ചേര്‍ന്ന് ഗാനത്തിന് എതിരെ പോലീസില് പരാതി നല്‍കിയത്. പ്രവാചകനുമായി ബന്ധപ്പെട്ട ഗാനം പ്രണയഗാനവുമായി ബന്ധപ്പെടുത്തി അവതരിപ്പിച്ചത് അംഗീകരിക്കാന് ആകില്ലെന്നായിരുന്നു ഇവരുടെ വാദം. ഗാനത്തിനും പ്രിയവാര്യര്‍ക്കുമെതിരെ ഹൈദരാബാദില് നിന്ന് പരാതി ഉയര്‍ന്നതിനിടയിലാണ് മുസ്ലീം മതവിശ്വാസികള് ഗാനം കേള്‍ക്കരുതെന്ന വാദവുമായി മതപണ്ഡിതര് രംഗത്തെത്തിയത്. മുംബൈയിലെ റാസ അക്കാദമിയില് ചേര്‍ന്ന മുസ്ലീം മതപണ്ഡിതന്മാരുടെ യോഗമാണ് ഈ ആവശ്യം ഉന്നയിച്ചത്.\nഗാനത്തില് പ്രവാചക നിന്ദയുണ്ടെന്നും ഇത് വിശ്വാസികളുടെ വികാരം വൃണപ്പെടുത്തുമെന്നും ചൂണ്ടിക്കാട്ടി റാസ അക്കാദമി സെന്‍ട്രല് ബോര്‍ഡ് ഓഫ് ഫിലിം സര്‍ട്ടിഫിക്കേഷന് ചെയര്‍മാന് പ്രസൂണ് ജോഷിക്ക് കത്തും അയച്ചിട്ടുണ്ട്. ഗാനം പിന്‍വലിക്കാന് ബോര്‍ഡ് തയാറായില്ലെങ്കില് കോടതിയെ സമീപിക്കുമെന്നും സംഘടന കത്തില് വ്യക്തമാക്കിയിട്ടുണ്ട്.\nമതവികാരവും പ്രവാചക നിന്ദയും ഒക്കെ ആരോപിച്ച് വിവാദങ്ങള് കത്തി പടരുമ്പോഴും പ്രിയ വാര്യരേയും ഗാനത്തേയും പുകഴ്ത്തി പാക്കിസ്ഥാനി എന്റര്‍ടെയ്ന്‍മെന്റ് പോലുള്ള ഫേസ്ബുക്ക് ഗ്രൂപ്പുകള് പാട്ടിനെ ഏറ്റെടുത്തു. അവള് നിങ്ങളുടെ ഹൃദയമലിയിക്കും . യഥാര്‍ത്ഥ പ്രണയം എന്നൊക്കെയുള്ള കുറിപ്പോടെയാണ് ഗാനം ഗ്രൂപ്പില് ഷെയര് ചെയ്തിരിക്കുന്നത്. മതപണ്ഡിതന്‍മാരുടെ ഫത്വയൊന്നും പാകിസ്താനേ ബാധിച്ചിട്ടേ ഇല്ല.\nPinarayi Vijayan Priya Prakash Varier Priya Varrier\nPrevious Articleഇങ്ങനെയിരുന്ന മലയാളികളുടെ പ്രിയ നടിയുടെ ഇപ്പോഴത്തെ കോലം ദാ.. കണ്ടില്ലേ\nNext Article പ്രണയിച്ചു തന്നെ ചതിച്ചിട്ടു പോയ ആ തേപ്പുകാരനെക്കുറിച്ചു നടി തുറന്നു പറയുന്നത് ഇങ്ങനെ


പയ്യന് ഡോക്ടര് നടത്തിയത് 20 ശസ്‌ത്രക്രിയ | Malayalam News- No chikungunya deaths in Kottayam, says VS/ ചിക്കുന് ഗുനിയ ബാധിച്ച് ആരും മരിച്ചിട്ടില്ല - Malayalam Oneindia\n17 min ago മലപ്പുറത്ത് എഴാം ക്ലാസു വിദ്യാർത്ഥിനിയെ അധ്യാപകൻ പീഡിപ്പിച്ചു; പെൺകുട്ടി ഗർഭിണി!\nകോട്ടയം: ജില്ലയില് ചിക്കുന് ഗുനിയ ബാധിച്ച് ആരും മരിച്ചിട്ടില്ലെന്ന് മുഖ്യമന്ത്രി വി.എസ് അച്യുതാനന്ദന്.\nസംസ്ഥാനത്ത് പകര്‍ച്ചപ്പനി ബാധിച്ച് മരിച്ചവരുടെ കുടുംബങ്ങള്‍ക്ക് സാമ്പത്തികസഹായം നല്‍കുന്നകാര്യം അടുത്ത മന്ത്രിസഭായോഗത്തില് പരിഗണിക്കുമെന്നും മുഖ്യമന്ത്രി അറിയിച്ചു.\nകോട്ടയം പിഡബ്ല്യുഡി റസ്റ്റ് ഹൗസില് മന്ത്രിമാര്, ജനപ്രതിനിധികള്, ഉന്നതോദ്യോഗസ്ഥര്, ആരോഗ്യപ്രവര്‍ത്തകര് എന്നിവരുമായി നടത്തിയ ചര്‍ച്ചയ്ക്കുശേഷം മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം.\nപകര്‍ച്ചപ്പനിയും ചിക്കുന്‍ഗുനിയയുമൊക്കെ ബാധിച്ചവര്‍ക്ക് അടിയന്തരസഹായങ്ങള് എത്തിക്കാനുള്ള നടപടികളെടുത്തിട്ടുണ്ട്. ഡോക്ടര്‍മാര്, നഴ്‌സുമാര്, മറ്റ് ജീവനക്കാര് എന്നിവര് അര്‍പ്പണമനോഭാവത്തോടെ സേവനനിരതരായി പ്രവര്‍ത്തിച്ചതിനാല് രോഗബാധ വന്‍തോതില് കുറയ്ക്കാന് കഴിഞ്ഞു.\nആസ്പത്രികളില് കൂടുതല് മരുന്നുകള് എത്തിച്ചിട്ടുണ്ട്. രോഗബാധ പൂര്‍ണമായി നിയന്ത്രിക്കാനുള്ള നടപടികളാണ് ഇപ്പോള് കൈക്കൊള്ളുന്നത്. രോഗബാധയുടെ കാരണവും മറ്റുകാര്യങ്ങളുമൊക്കെ വിശദമായി പരിശോധിക്കും -അദ്ദേഹം പറഞ്ഞു.\nകോട്ടയം ജില്ലയില് പകര്‍ച്ചപ്പനി, ഡെങ്കിപ്പനി, ചിക്കുന്‍ഗുനിയ തുടങ്ങിയവയൊക്കെ ബാധിച്ചിരുന്നെങ്കിലും ചിക്കുന്‍ഗുനിയ ബാധിച്ച് ജില്ലയില് ആരും മരിച്ചിട്ടില്ല. 1,61,994 പേര്‍ക്ക് പകര്‍ച്ചപ്പനി ബാധിച്ചതായാണ് ഔദ്യോഗിക കണക്ക്.\nകാലവര്‍ഷക്കെടുതിയില് ദുരിതമനുഭവിക്കുന്നവര്‍ക്കു സഹായം നല്‍കുന്നതിനെക്കുറിച്ചും ആലോചിക്കും. കാലവര്‍ഷക്കെടുതിയില് കോട്ടയം ജില്ലയില് മൂന്നുപേരാണ് മരിച്ചത്. 28 ദുരിതാശ്വാസക്യാമ്പുകള് തുടങ്ങി. 1576 പേര് ഇവിടെ കഴിയുന്നുണ്ട്. അവര്‍ക്കാവശ്യമായ ഭക്ഷണവും മറ്റ് സൗകര്യങ്ങളും നല്‍കുന്നുണ്ട് -മുഖ്യമന്ത്രി പറഞ്ഞു.\nമന്ത്രിമാരായ ഡോ. തോമസ് ഐസക്, മാത്യു ടി.തോമസ്, സുരേഷ്‌കുറുപ്പ് എം.പി., വി.എന്.വാസവന് എംഎല്‍എ., ജില്ലാ പഞ്ചായത്ത് പ്രസിഡന്റ് കെ.പി.സുഗുണന്, ജില്ലാ കളക്ടര് ഡോ. ഷര്‍മ്മിള മേരി ജോസഫ്, ജില്ലാ മെഡിക്കല് ഓഫീസര് ഡോ. കെ.എന് മന്മഥന്, ട്രാവന്‍കൂര് സിമന്റ്‌സ് ചെയര്‍മാന് വി.ആര് ഭാസ്കരന് തുടങ്ങിയവര് ചര്‍ച്ചയില് പങ്കെടുത്തു.\nമുഖ്യമന്ത്രിയും സംഘവും പിന്നീട് ജില്ലയില് കൂടുതല് പനിബാധിതര് കഴിയുന്ന, മുണ്ടക്കയത്തെ താലൂക്ക് ആസ്പത്രി സന്ദര്‍ശിച്ചു.


പ്രധാനമന്ത്രിയെ ഉയര്‍ത്തിപ്പിടിക്കേണ്ട ആവശ്യമില്ലെന്ന് ചെന്നിത്തല, തന്നെ ആരും പഠിപ്പിക്കേണ്ടെന്ന് തരൂർ; മോദിയെ ചൊല്ലി കോൺഗ്രസില് അടി മുറുകുന്നു – Azhimukham\nപ്രധാനമന്ത്രിയെ ഉയര്‍ത്തിപ്പിടിക്കേണ്ട ആവശ്യമില്ലെന്ന് ചെന്നിത്തല, തന്നെ ആരും പഠിപ്പിക്കേണ്ടെന്ന് തരൂർ; മോദിയെ ചൊല്ലി കോൺഗ്രസില് അടി മുറുകുന്നു\nനേതാക്കളുടേത് വ്യക്തിപരമായ അഭിപ്രായമാണെന്നും പാർട്ടിയുടേതല്ലെന്നും കെ സി വേണുഗോപാൽ\nAug 25 2019 04:02 PM\nനരേന്ദ്ര മോദി അനുകൂല നിലപാടിനെ ചൊല്ലി സംസ്ഥാന കോൺഗ്രസിൽ വീണ്ടും തർക്കം. പാർട്ടി ദേശീയ നേതാക്കളായ ജയറാം രമേശ്, അഭിഷേക് സിംഗ്വിക്കും പിന്തുണ പ്രഖ്യാപിച്ച തിരുവനന്തപുരം എംപി ശശി തരൂരിന്റെ പരാമർശമാണ് സംസ്ഥാനത്ത് നേതാക്കൾ തമ്മിൽ വാക് പോരിന് ഇടയാക്കിയത്. ശശി തരൂരിനെതിരെ തള്ളിക്കൊണ്ട് പ്രതിപക്ഷ നേതാവ് രമേശ് ചെന്നിത്തല രംഗത്തെത്തുകയും തരൂരിന്റെ മറുപടിയുമാണ് വിവാദമാവുന്നത്.\nആരുപറഞ്ഞാലും മോദിയുടെ ദുഷ്‌ചെയ്തികള് മറച്ചുവെക്കാനാവില്ലെന്നായിരുന്നു ചെന്നിത്തലയുടെ പ്രതികരണം. ആയിരം തെറ്റുകള് ചെയ്തതിന് ശേഷം ഒരു ശരി ചെയ്തുവെന്ന് പറഞ്ഞ് മോദിയെ ഉയര്‍ത്തിപ്പിടിക്കേണ്ട ആവശ്യമില്ല. ജനങ്ങള്‍ക്ക് പൊതുവെ അസ്വീകാര്യമായ നിലപാടാണ് മോദി സ്വീകരിക്കുന്നത്. അദ്ദേഹത്തിന്റെ നയങ്ങള്‍ക്കെതിരായ പോരാട്ടം തുടരുമെന്നും ചെന്നിത്തല കൂട്ടിച്ചേര്‍ത്തു.\nമോദിയുടെ ഭരണവും അദ്ദേഹത്തിന്റെ നടപടികളും ഇന്ത്യയിലെ ജനങ്ങള്‍ക്ക് പ്രത്യേകിച്ച് നമ്മുടെ സമൂഹത്തില് അസ്വീകാര്യമായവയാണ്. ഇത്തരം നിലപാടുകളെ പര്‍വതീകരിച്ച് കാണിക്കേണ്ട ആവശ്യമില്ലെന്നുമായിരുന്നു ചെന്നിത്തലയുടെ നിലപാട്.\nഎന്നാൽ തന്നെ ആരും പഠിപ്പിക്കേണ്ടതില്ലെന്നായിരുന്നു ശശി തരൂരിന്റെ പ്രതികരണം. കോണ്‍ഗ്രസില് മറ്റാരെക്കാളും ബിജെപിയെ എതിര്‍ക്കുന്നയാളാണ് താനെന്നും തരൂർ വ്യക്തമാക്കുന്നു. ജയ്‌റാം രമേശും അഭിഷേക് മനു സിങ്‌വിയും പറഞ്ഞത് തെറ്റല്ലെന്നാണ് താൻ പറഞ്ഞത്. മോദി എന്തെങ്കിലും നല്ലത് ചെയ്തിട്ടുണ്ടെങ്കില് അത് അംഗീകരിച്ചില്ലെങ്കില് ജനങ്ങളുടെ ഇടയില് വിശ്വാസ്യത കുറയുമെന്നാണ് തന്റെ നിലപാട്, ആവശ്യം വരുമ്പോള് മോദിയെ കഠിനമായി വിമര്‍ശിക്കണമെന്നും അദ്ദേഹം പ്രതികരിച്ചു.\nഇതിന് പിന്നാലെ എഐസിസി ജനറല് സെക്രട്ടറി കെസി വേണുഗോപാലും വിഷയത്തിൽ നിലപാട് വ്യക്തമാക്കുന്നു. നേതാക്കളുടേത് വ്യക്തിപരമായ അഭിപ്രായമാണെന്നും പാർട്ടിയുടേതല്ലെന്നും വേണുഗോപാൽ പ്രതികരിച്ചു. മോദിക്ക് നല്ല സർട്ടിഫിക്കറ്റ് നൽകൽ അല്ല കോൺഗ്രസിന്റെ പണി. സർക്കാരിന്റെ നല്ല കാര്യം പറയരുതെന്ന് പറഞ്ഞിട്ടില്ല, എന്നാൽ നിലവിലെ സാമ്പത്തിക തകർച്ച അടക്കമുള്ളത് കൂടി കാണേണ്ടതുണ്ടെന്നും അദ്ദേഹം വ്യക്തമാക്കുന്നു.\n2014നും 2019നും ഇടയില് മോദി നടത്തിയ പ്രവര്‍ത്തനങ്ങളെ അംഗീകരിക്കേണ്ട സമയമായെന്നാണ് ഒരു പുസ്തകപ്രകാശന ചടങ്ങില് പങ്കെടുത്തുകൊണ്ട് കഴിഞ്ഞദിവസം ജയ്റാം രമേശ് പറഞ്ഞത്. ആ പ്രവര്‍ത്തനം കൊണ്ടാണ് 30 ശതമാനത്തിലേറെ വോട്ടര്‍മാരുടെ പിന്തുണയുമായി അദ്ദേഹം അധികാരത്തിലെത്തിയതെന്നും ജയറാം രമേശ് പറഞ്ഞു. “മോദിയുടെ ഭാഷ ജനങ്ങളുമായി സംവേദിക്കാന് ശേഷിയുള്ളതാണ്. മുന് കാലങ്ങളില് ചെയ്യാത്ത കാര്യങ്ങളാണ് അദ്ദേഹം ചെയ്യുന്നത്. ഈ വസ്തുത അംഗീകരിച്ചില്ലെങ്കില് അദ്ദേഹത്തെ നേരിടാന് കഴിയില്ല. മോദിയെ പുകഴ്ത്തണമെന്നല്ല ഞാന് പറയുന്നത്. ഭരണത്തില് അദ്ദേഹം കാണിക്കുന്ന ചില സവിശേഷതകളെ രാഷ്ട്രീയ നേതൃത്വം അംഗീകരിക്കേണ്ടതുണ്ട്. ഭരണത്തിന്റെ രാഷ്ട്രീയം തീര്‍ത്തും വ്യത്യസ്തമാണ്. അദ്ദേഹത്തിന്റെ ഭരണ രീതിയില് നിന്നുണ്ടായ സാമൂഹ്യ ബന്ധങ്ങളും തീര്‍ത്തും ഭിന്നമാണ്. ഇതിന് ഉദാഹരണമാണ് പ്രധാന്‍മന്ത്രി ഉജ്ജ്വല് യോജന. 2019ല് നമ്മള് എല്ലാവരും അദ്ദേഹത്തിന്റെ പദ്ധതികളെ കളിയാക്കുകയായിരുന്നു. എന്നാല് പ്രധാന്‍മന്ത്രി ഉജ്ജ്വല് യോജന എന്ന പദ്ധതിക്ക് വലിയ അംഗീകാരമാണ് ജനങ്ങളില് നിന്ന് കിട്ടിയത്. കോടിക്കണക്കിന് ജനങ്ങളെ ആകര്‍ഷിക്കാന് ആ പദ്ധതിക്ക് കഴിഞ്ഞു. ഇതിനെയൊക്കെ തള്ളിക്കളഞ്ഞുകൊണ്ട് നമുക്ക് അദ്ദേഹത്തെ നേരിടാന് കഴിയില്ല,” എന്നായിരുന്നു ജയ്റാം രമേശിന്റെ പ്രസ്താവന.\nഇതിനെ സ്വാഗതം ചെയ്തുകൊണ്ടാണ് സിംഘ്‌വി രംഗത്ത് വന്നത്. “എല്ലായ്പ്പോഴും മോദിയെ അധിക്ഷേപിക്കുന്നത് തെറ്റാണ്. അദ്ദേഹം രാജ്യത്തിന്റെ പ്രധാനമന്ത്രിയാണെന്നതു മാത്രമല്ല കാരണം. ഒരു തരത്തിൽ മാത്രമുള്ള എതിർപ്പ് അദ്ദേഹത്തെ ശരിക്കും സഹായിക്കുകയാണ് ചെയ്യുന്നത്. പ്രശ്നാധിഷ്ഠിതമായി അവരെ വിലയിരുത്താൻ സാധിക്കണം. വ്യക്തിപരമായല്ല ഇത് ചെയ്യേണ്ടത്. ഉജ്ജ്വല പദ്ധതി മറ്റു പല നല്ല പദ്ധതികളെയും പോലെ മികച്ച ഒന്നാണ്” എന്നായിരുന്നു സിംഘ്‌വിയുടെ ട്വീറ്റ്.\nAlso Read- കെ.എം മാണിയില്ലാത്ത പാലാ കേരള രാഷ്ട്രീയത്തിലെ ദിശാമാറ്റത്തിന്റെ സൂചനയാകുന്നത് ഇങ്ങനെ\nമകന്റെ തോല്‍വിക്ക് പിന്നില് സച്ചിന് പൈലറ്റ് എന്ന് മുഖ്യമന്ത്രി അശോക് ഗെലോട്ട്; രാജസ്ഥാന് കോണ്‍ഗ്രസില് അടി മുറുകുന്നു\nഒരു സീറ്റ് പോലും കൂടുതല് കിട്ടുമെന്ന് ബിജെപി കരുതേണ്ടെന്ന് നിതീഷ്; ബിഹാറില് അടി മുറുകുന്നു?\n"ഞങ്ങള് രക്ഷിക്കാന് വരുന്നതിന് മുമ്പ് നിങ്ങള് നാസികളുടെ ഭാഷ പഠിക്കാന് തുടങ്ങിയിരുന്നു": മക്രോണിനോട് ട്രംപ്; അടി മുറുകുന്നു\nസി പി എമ്മിന്റെ ബ്ലാക്ക്മെയിലിങ്ങില് കാനം കുടുങ്ങിയെന്ന് ആരോപണം; സി പി ഐയില് അടി മുറുകുന്നു\nഅടി, പൊരിഞ്ഞ അടി.. ഇത് 'നല്ല അച്ചടക്കമുള്ള' ഒരു ഹയര് സെക്കന്‍ഡറി സ്‌കൂള്\nലോക വനിതാ ബോക്സിങ് ചാമ്പ്യന്‍ഷിപ്പില് മേരി കോം ക്വാര്‍ട്ടര് ഫൈനലില്\n# ramesh chennithala


'ഇപ്പ ശരിയാക്കി തരാം'; റോഡ് റോളര് ഓടിക്കുന്ന സ്ത്രീകളെ മുമ്പ് കണ്ടിട്ടുണ്ടോ? ഷിനി എന്ന പ്രതിഭാസത്തെ പരിചയപ്പെടൂ!\nഇപ്പ ശരിയാക്കി തരാം;...\nരണ്ടാഴ്ച മുൻപ് പാലക്കാട് റോഡ് റോളർ വാടകയ്ക്ക് നൽകുന്ന സ്ഥലത്തെത്തി ഷിനി പറഞ്ഞു: "എനിക്ക് ഒരു ദിവസത്തേക്ക് റോഡ് റോളർ വാടകയ്ക്ക് വേണം."\n"എവിടെയാണ് വർക്കെ"ന്ന ഉടമയുടെ മറുചോദ്യത്തിനുള്ള ഷിനിയുടെ മറുപടി അല്‍പ്പം പരുങ്ങലോടെയായിരുന്നു: "വർക്കിനല്ല, എനിക്ക് ഓടിക്കാനാണ്."\nമുന്നിൽ നിൽക്കുന്ന പെൺകുട്ടിക്ക് കാര്യമായി എന്തെങ്കിലും തകരാറുണ്ടോ എന്ന് സംശയിച്ചു നിന്ന ഉടമയോടു ഷിനി പറഞ്ഞു; "റോഡ് റോളർ ഓടിക്കാനറിയാം. ഏഴു വാഹനങ്ങളുടെ ലൈസൻസ് ഞാനെടുത്തിട്ടുണ്ട്"\n. ഷിനി എന്തെല്ലാം പറഞ്ഞിട്ടും ഉടമ വഴങ്ങിയില്ല. "ഇതൊന്നും നടക്കണ കാര്യമല്ലെ"ന്ന് പറഞ്ഞ് ഉടമ ഷിനിയെ മടക്കിവിട്ടു. വീട്ടിലെത്തിയ ഉടനെ ഷിനി തനിക്ക് കിട്ടിയ ലൈസൻസിന്റെയെല്ലാം ഫോട്ടോയെടുത്ത് ഉടമയുടെ വാട്ട്സ് ആപ്പിൽ അയച്ചുകൊടുത്തു. അതോടെ റോഡ് റോളർ കിട്ടി.\nഒരു ദിവസത്തെ പരിശീലനം. ജൂലൈ രണ്ടിന് ടെസ്റ്റിനായി ഷിനി മലമ്പുഴയിലെ സ്‌കൂൾ ഗ്രൗണ്ടിലെത്തി. വാഹനം ഓടിക്കാൻ തയ്യാറെടുക്കും മുൻപ് മോട്ടോർ വാഹന വകുപ്പിലെ ഉദ്യോഗസ്ഥൻ സരസമായി ചോദിച്ചു. "\nഇത് വല്ലതും ശരിയാകുമോ?" ഉടനെ വന്നു ഷിനിയുടെ നർമത്തിൽ പൊതിഞ്ഞ മറുപടി: "ഇപ്പൊ ശരിയാക്കിത്തരാം". പറഞ്ഞപോലെതന്നെ എല്ലാം ശരിയാക്കി വാഹനത്തിൽ നിന്നും തിരിച്ചിറങ്ങുമ്പോൾ ചുറ്റും അഭിനന്ദന പ്രവാഹവുമായി മോട്ടോർ വാഹന വകുപ്പ് ഉദ്യോഗസ്ഥർ. ഷിനിക്ക് തന്റെ രണ്ടു വർഷത്തെ അഭിലാഷം യാഥാർഥ്യമായതിന്റെ ചാരിതാർഥ്യവും. റോഡ് റോളറിൽ ലൈസൻസ് നേടുന്ന സംസ്ഥാനത്തെ ആദ്യ വനിതയെന്ന ബഹുമതി കൂടി സ്വന്തമാക്കിയ മുഹൂർത്തമായി മാറി അത്.\nശിഷ്യനെ ഗുരുവാക്കി ആദ്യ പരിശീലനം.\n2016-ലാണ് ആദ്യമായി റോഡ് റോളറിൽ ഷിനി ഒരു കൈ നോക്കുന്നത്. എറണാകുളം കാക്കനാട് കൃഷിവകുപ്പിനു കീഴിലുള്ള കർമസേനയിലും അഗ്രോ സർവീസ് സെന്ററിലും ഡ്രൈവിംഗ് പരിശീലകയായി ഒരു വർഷം ജോലി ചെയ്തിരുന്നു. ഡ്രൈവിംഗ് പഠിപ്പിക്കുന്നതിനിടെ തന്റെ ഒരു ശിഷ്യൻ റോഡ് റോളർ ഓടിക്കുന്നുണ്ടെന്നറിഞ്ഞു. ഡ്രൈവിംഗ് വല്ലാത്തൊരു ക്രേസ് ആയി മനസ്സിൽ കൊണ്ടുനടക്കുന്ന ഷിനി ഉടനെ ശിഷ്യനെ തന്റെ ആഗ്രഹമറിയിച്ചു. അങ്ങനെ ശിഷ്യനായ ബേബി ചേട്ടൻ ഒരു ദിവസത്തേക്ക് റോഡ് റോളറിൽ ഷിനിയുടെ ഗുരുവായി. അന്നത്തെ ഒരു ദിവസത്തെ പരിശീലനം കൊണ്ട് റോഡ് റോളറിനെ ഷിനി തന്റെ വരുതിയിലാക്കി. ഒറ്റ ദിവസം കൊണ്ട് നേടിയ ആത്മവിശ്വാസം ഒന്നുകൊണ്ടു മാത്രമാണ് ഒരു മാസം മുൻപ് റോഡ് റോളറിന്റെ ലൈസൻസിനായി ഷിനി അപേക്ഷ നൽകിയതും ലൈസൻസ് നേടിയെടുത്തതും. എറണാകുളം നോർത്ത് പറവൂർ തത്തപ്പിള്ളിയിൽ സദാശിവന്റേയും ദേവിയുടെയും മൂന്നു പെൺമക്കളിൽ ഇളയവളാണ് ഷിനി. നോർത്ത് പറവൂർ കരിമാളൂർ തട്ടാംപടിയിൽ താന്തോന്നിക്കൽ വീട്ടിൽ ടി.എം വിനോദിന്റെ ഭാര്യയും.\nഅച്ഛനായിരുന്നു തന്റെ ആദ്യഗുരുവെന്ന് ഷിനി. "പറവൂർ കവലയിലുള്ള വർക്ക് ഷോപ്പിലായിരുന്നു അച്ഛന് ജോലി. ചെറുപ്പം മുതലേ അച്ഛൻ ഞങ്ങളെ ബൈക്കിലിരുത്തി പൂരം കാണാനൊക്കെ കൊണ്ടുപോകും. അന്നുതുടങ്ങി ഡ്രൈവിങ്ങിനോട് കമ്പമുണ്ട്. ചെറുപ്പത്തിൽ അച്ഛൻ സൈക്കിൾ ഓടിക്കാനാണ് പഠിപ്പിച്ചത്. പക്ഷെ അച്ഛന്റെ കൂടെ ബൈക്കിൽ യാത്ര ചെയ്യുമ്പോഴെല്ലാം ബൈക്ക് ഓടിക്കാനുള്ള ആഗ്രഹം കൂടിക്കൂടി വന്നു. ഒരു ദിവസം അച്ഛനില്ലാത്ത സമയത്ത് വീട്ടിലിരുന്ന എസ്.ഡി ജാവ ബൈക്കെടുത്തങ്ങട് ഓടിച്ചു. 14-ആം വയസ്സിലായിരുന്നു അത്. പിന്നീട് ട്രാക്ടർ ഓടിക്കാനാണ് പഠിച്ചത്. അതിനും ശേഷമാണു ഫോർ വീലറിന്റെയും ത്രീ വീലറിന്റെയും ലൈസൻസ് എടുത്തത്"\nമലമ്പുഴ സർക്കാർ ഐ.ടി.ഐയിൽ ട്രാക്ടർ മെക്കാനിക്ക് കോഴ്സ് ചെയ്യുന്ന ഷിനി ബസ്, ലോറി, കൊയ്ത്തുയന്ത്രം, മെതിയന്ത്രം, ജെ.സി.ബി എന്നിവയും ഓടിക്കും. റോഡ് റോളറിന് പുറമെ ട്രാക്ടർ വിത്ത് ട്രെയ്‌ലർ, ക്രയിൻ എന്നിവയുടെ ടെസ്റ്റും ജൂലൈ രണ്ടിന് വിജയകരമായി പൂർത്തിയാക്കി ലൈസൻസ് നേടി. റോഡ് റോളർ ഓടിക്കുന്ന ഒരു പെൺകുട്ടിയെ ഇതുവരെ കണ്ടിട്ടില്ലെന്ന് ഷിനിയുടെ പരിശീലകനും 34 വർഷം പി.ഡബ്ല്യു.ഡിയിൽ റോഡ് റോളർ ഡ്രൈവറുമായിരുന്ന കെ. മുത്തുകകൃഷ്ണൻ പറയുന്നു. മോട്ടോർ വാഹന വകുപ്പിലും റോഡ് റോളർ ലൈസൻസിനായി ഇതേവരെ ആരും അപേക്ഷ നൽകിയിട്ടില്ലെന്ന് മോട്ടോർ വാഹന വകുപ്പും പറയുന്നു.\nസർക്കാർ ജോലി സംഘടിപ്പിക്കണം. പിന്നെ 14 വീലുള്ള കണ്ടെയ്നർ ഓടിക്കണം. പറ്റുമെങ്കിൽ ട്രെയിനും. ഷിനിയുടെ ആഗ്രഹങ്ങൾ നീളുകയാണ്..\nബ്രേക്ക് പോലുമില്ലാത്ത റോഡ് റോളർ തുടങ്ങിയ വാഹനങ്ങൾ ഓടിക്കുമ്പോൾ പേടി തോന്നുന്നില്ലേ എന്ന് ചോദിച്ചാൽ വളരെ നിസാരമായി ഷിനി പറയും: "അതൊന്നുമില്ല. ഞങ്ങൾ മൂന്നു പെണ്മക്കളായിരുന്നു വീട്ടിൽ. അതുകൊണ്ടുതന്നെ അച്ഛൻ എപ്പോഴും പറയും. പെണ്ണാണെന്ന് പറഞ്ഞ് എവിടെയും മാറിനിൽക്കരുതെന്ന്. സ്വന്തം കാലിൽ നിൽക്കാൻ പഠിക്കണമെന്നും".\nഭർത്താവ് വിനോദും ഷിനിയുടെ ആഗ്രഹങ്ങളോടൊപ്പം തന്നെയുണ്ട്. ഏഴിലും രണ്ടിലും പഠിക്കുന്ന അമൽ, വിമൽ എന്നിവർ മക്കളാണ്.\ndriving kerala Passion RoadRoller Shini WomenEmpowerment


കിം കി ഡുക് ഈ വീടിന്റെ ഐശ്വര്യം – Azhimukham\nഹ്യൂമന്, ടൈം, സ്പേസ്, ആന്‍ഡ് ഹ്യൂമന് ആണ് കിം കി ഡുക്കിന്റെ ഏറ്റവും പുതിയ സിനിമ. അത് ഈ വര്‍ഷം തന്നെ കാണാന് മലയാളിക്ക് അവസരമുണ്ടാകുമോ?\nSep 19 2018 11:21 AM\nഒടുവില് കേരള അന്താരാഷ്ട്ര ചലച്ചിത്രോത്സവത്തിന് വേണ്ടി മഹാനായ ഒരു ചലച്ചിത്രകാരന്റെ വാക്കുകള്. “പ്രളയമെന്ന കാരണം പറഞ്ഞു ചലച്ചിത്രോത്സവം മാറ്റിവെക്കരുത്.” ആണവയുദ്ധത്തിന്റെ ഭീഷണിയുടെ നിഴലില് നിന്നുകൊണ്ടു കൊറിയന് യുദ്ധത്തിന്റെയും സംഘര്‍ഷത്തിന്റെയും പീഡനങ്ങള് അതിജീവിച്ചു ലോകത്തിന് മുന്‍പില് അതിഗംഭീര സിനിമകള് അവതരിപ്പിച്ച ഒരു രാജ്യവും അവിടത്തെ മാസ്റ്റര് സംവിധായകനുമാണ് ഈ അഭ്യര്‍ത്ഥന പുറപ്പെടുവിച്ചിരിക്കുന്നത്. അതേസമയം കിം കി ഡുകിന്‍റെ കൊറിയയുമായി നിരന്തരം സംഘര്‍ഷത്തില് ഏര്‍പ്പെട്ടുകൊണ്ടിരിക്കുന്ന കമ്യൂണിസ്റ്റ് രാഷ്ട്രമായ ഉത്തര കൊറിയ ലോക സിനിമാ ഭൂപടത്തില് വട്ടപ്പൂജ്യമാണ് എന്നു കൂടി തിരിച്ചറിയുമ്പോഴാണ് കമ്യൂണിസ്റ്റുകള് ഭരിക്കുന്ന കേരളത്തിനെ കുറിച്ചുള്ള ചിന്ത ഗൌരവതരമാകുന്നത്.\nഅതിജീവനത്തില് കലയ്ക്ക് വലിയ പങ്ക് ഉണ്ടെന്നും, കല മാറ്റിവെയ്ക്കരുതെന്നും കിം കി ഡുക് പറഞ്ഞതായി പ്രശസ്ത സംവിധായകന് ഡോ. ബിജു തന്റെ ഫേസ്ബുക്ക് പേജില് കുറിച്ചതായാണ് ദി ഹിന്ദു റിപ്പോര്‍ട്ട് ചെയ്യുന്നത്. കൊറിയന് ഭാഷയില് കിം എഴുതിയ കുറിപ്പും ബിജു തന്റെ പേജില് ഷെയര് ചെയ്തിട്ടുണ്ട്. റഷ്യയിലെ അല്‍മാട്ടി ചലച്ചിത്രമേളയില് വെച്ച് കണ്ടുമുട്ടിയപ്പോഴാണ് കിമ്മിന്റെ പ്രതികരണം എന്നാണ് ഡോ. ബിജു പറയുന്നത്.\nഡോ. ബിജുവിന്റെ ഫേസ്ബുക്ക് കുറിപ്പിന്റെ പൂര്‍ണ്ണരൂപം:\nകേരള ചലച്ചിത്ര മേള നിർത്തരുത് എന്ന് കിം കി ഡുക്ക്..കേരളത്തിലെ പ്രളയത്തിൽ പെട്ട ജനങ്ങളുടെ ദുരിതത്തിൽ ഏറെ ദുഃഖം ഉണ്ടെന്നും മനസ്സുകൊണ്ട് അവരോടൊപ്പം ഉണ്ടെന്നും കിം പറഞ്ഞു. കേരള ചലച്ചിത്ര മേള ലോകമെമ്പാടുമുള്ള സിനിമാ സ്നേഹികൾ നോക്കി കാണുന്ന ഒന്നാണെന്നും അത് നിർത്തിവെക്കരുത് എന്ന് സർക്കാറിനോടും കേരളത്തിലെ ജനങ്ങളോടും അഭ്യർത്ഥിക്കുന്നതായും കിം അറിയിച്ചു. അതിജീവനത്തിൽ കലയ്ക്ക് വലിയൊരു പങ്ക് ഉണ്ടെന്നും അതുകൊണ്ടു തന്നെ കല ഒരിക്കലും മാറ്റി വെക്കരുത് എന്നും അദ്ദേഹം കൂട്ടിച്ചേർത്തു..കിമ്മിന്റെ ഏറ്റവും പുതിയ സിനിമയായ “ഹ്യൂമൻ, സ്‌പെയ്‌സ്, ടൈമ് , ഹ്യൂമൻ” ന്റെ പ്രദർശനം അൽമാട്ടി ചലച്ചിത്ര മേളയിൽ കണ്ടിറങ്ങിയപ്പോഴാണ് കേരള ചലച്ചിത്ര മേള നടത്തണം എന്ന് സർക്കാരിനോട് ആവശ്യപ്പെട്ടുകൊണ്ട് കിം കി ഡുക്ക് സ്വന്തം കൈപ്പടയിൽ കൊറിയൻ ഭാഷയിൽഎഴുതിയ കത്ത് ഞങ്ങളെ ഏൽപ്പിച്ചത്.\nനന്ദി പ്രിയ കിം..കേരളത്തിലെ ജനങ്ങളോടും കേരള ചലച്ചിത്ര മേളയോടും ഉള്ള സ്നേഹത്തിന്.. കലയുടെ മാനവികതയ്ക്ക്… (കിം കി ഡുക്കിന് കൊറിയൻ ഭാഷ മാത്രമേ അറിയുള്ളൂ എന്ന കാര്യം ശ്രദ്ധിക്കുമല്ലോ)\nപ്രളയത്തെ അതിജീവിക്കാന് മുണ്ടുമുറുക്കി ഉടുക്കാന് തീരുമാനിച്ചതിന്റെ അടിസ്ഥാനത്തിലാണ് ഐ എഫ് എഫ് കെ അടക്കമുള്ള കലാ സാംസ്കാരിക പരിപാടികള് റദ്ദാക്കിക്കൊണ്ട് സര്‍ക്കാര് ഉത്തരവ് പുറപ്പെടുവിച്ചത്. എന്നാല് പൊതുഭരണ വകുപ്പിന്റെ ഉത്തരവിനെതിരെ വലിയ രീതിയിലുള്ള പ്രതിഷേധമാണ് സാംസ്കാരിക രംഗത്ത് നിന്നും ഉയര്‍ന്നുവന്നത്. മന്ത്രിമാരടക്കം വിയോജിപ്പ് പ്രകടിപ്പിച്ചു രംഗത്തുവന്നു. രക്ഷിതാക്കളുടെയും വിദ്യാഭ്യാസ പ്രവര്‍ത്തകരുടെയും പ്രതിഷേധത്തെ തുടര്‍ന്ന് കലോത്സവ വിഷയത്തില് ഒരു പുനരാലോചന പെട്ടെന്നുണ്ടായി. എന്നാല് ഐ എഫ് എഫ് കെ നടക്കുമോ എന്ന കാര്യത്തില് ഇപ്പൊഴും വ്യക്തത കൈവന്നിട്ടില്ല. മുഖ്യമന്ത്രി പിണറായി വിജയന് ചികിത്സ പൂര്‍ത്തിയാക്കി അമേരിക്കയില് നിന്നും വന്നയുടനെ ഈ കാര്യത്തില് ഒരു തീരുമാനം ഉണ്ടാകുമെന്നാണ് ചലചിത്ര അക്കാദമി വൃത്തങ്ങള് പറയുന്നത്.\nനേരത്തെ പ്രശസ്ത സംവിധായകന് അടൂര് ഗോപാലകൃഷ്ണന് ചലച്ചിത്രോത്സവം റദ്ദാക്കാനുള്ള തീരുമാനത്തെ മണ്ടത്തരം എന്നാണ് വിശേഷിപ്പിച്ചത്. “മേള നടത്താന് ചിലവു കുറഞ്ഞ രീതികള് സ്വീകരിക്കാം. എന്നാല് പുര്‍ണമായും റദ്ദാക്കുന്നത് ഐഎഫ്എഫ്‌കെയുടെ ഭാവി പ്രവര്‍ത്തനങ്ങളെ ബാധിക്കും. ചിലവുകള് കുറയ്ക്കുന്നതിന്റെ ഭാഗമായി സിനിമകളുടെ എണ്ണം, അതിഥികള്, മറ്റ് അഘോഷ പരിപാടികള് എന്നിവ കുറയ്ക്കുന്നത് പരിഗണിക്കാം. ഇതിനുപുറമേ സമഗ്രസംഭാവനയ്ക്കുള്ള പുരസ്‌കാരവും വേണ്ടെന്ന് വയ്ക്കാവുന്നതാണ്.” –എന്നാണ് അടൂര് പ്രതികരിച്ചത്.\nമേള റദ്ദാക്കാനുള്ള തീരുമാനത്തിനെതിരെ തുടക്കം മുതല് രംഗത്തുള്ള ഡോ. ബിജു തന്റെ ഒരു ഫേസ്ബുക്ക് പേജില് പ്രകൃതിദുരന്തങ്ങളുടെ കാലത്ത് മറ്റ് രാജ്യങ്ങള് തങ്ങളുടെ ചലച്ചിത്രോത്സവങ്ങളെ എങ്ങനെയാണ് കൈകാര്യം ചെയ്തത് എന്നു വിശദീകരിക്കുന്നുണ്ട്.\n“ചൈനയിൽ 2008 മെയ് 12 ൽ സിചുവാൻ ഭൂകമ്പം ഉണ്ടാവുകയും തൊണ്ണൂറായിരത്തിൽ അധികം ആളുകൾ കൊല്ലപ്പെടുകയും ചെയ്തു. ചൈനീസ് സർക്കാർ മാധ്യമ വാർത്തകൾ ഉൾപ്പെടെ എല്ലാത്തിനും സെൻസർഷിപ് ഏർപ്പെടുത്തി. ആ വർഷം ഷാങ്ഹായി ചലച്ചിത്ര മേളയുടെ പതിനൊന്നാമത് എഡിഷൻ ആയിരുന്നു. അത് പക്ഷെ ചൈനീസ് സർക്കാർ റദ്ദ് ചെയ്തില്ല. 2008 ജൂൺ 14 മുതൽ 22 വരെ ഷാങ്ഹായി മേള നടന്നു. രണ്ടു മിനിറ്റ് ദുഃഖാചരണത്തോടെ ആണ് മേള തുടങ്ങിയത്. ജൂറി ചെയർമാൻ വോങ് കാർ വായിയും പ്രശസ്ത ചൈനീസ് താരം ജാക്കി ചാനും മേളയിൽ പങ്കെടുക്കാൻ എത്തിയ വിദേശ പ്രതിനിധികളോട് ഒരു സംയുക്ത അഭ്യർത്ഥന നടത്തി . ഭൂകമ്പത്തിൽ വീട് നഷ്ടപ്പെട്ട5മില്യൺ ചൈനീസ് ആളുകൾക്ക് സഹായം നൽകാനായി അവരവർക്ക് ആവുന്ന ഡൊണേഷൻ നൽകണം എന്ന്. ഫെസ്റ്റിവൽ ഡയറക്ടർ ഗെസ്റ്റുകളോട് ആ വർഷം ഡ്രസ്സ് കോഡ് മേളയിൽ ഉണ്ടാവുക ഇല്ല എന്നും പകരം പ്രതീക്ഷയുടെ പ്രതീകമായി ഒരു പച്ച റിബൺ ധരിക്കുവാനും ആവശ്യപ്പെട്ടു. ഇതോടൊപ്പം ഓർക്കാവുന്ന മറ്റൊന്നാണ് ആ വർഷം മെയ് മാസത്തിൽ കാൻ ചലച്ചിത്ര മേളയിൽ ചൈനയിലെ പ്രശസ്ത താരങ്ങളായ ജാക്കി ചാനും സിയി ഷാങ്ങും മേളയുടെ ഉദ്ഘാടനത്തിനോട് അനുബന്ധിച്ചു റെഡ് കാർപ്പറ്റ് വാക്കിങ്ങിൽ ഹൃദയത്തിന്റെ ആകൃതിയിൽ ഒരു ചിത്രം ഉയർത്തി പ്പിടിച്ചു സിചുവാൻ ഭൂകമ്പത്തിൽ ചൈനയെ സഹായിക്കാൻ ആവശ്യപ്പെട്ടു. ഏതാണ്ട് ഒരു മില്യൺ യു എസ് ഡോളർ ആണ് ഈ അഭ്യർത്ഥനയുടെ ഫലമായി സമാഹരിക്കപ്പെട്ടത്.”\nഡോ. ബിജുവിന്റെ കുറിപ്പ് വായിക്കാം: 2008ല് സിചുവാൻ ഭൂകമ്പത്തില് കൊല്ലപ്പെട്ടത് 90,000ല് അധികം പേര്; എന്നിട്ടും ഷാങ്ഹായി ചലചിത്ര മേള ചൈന നടത്തുക തന്നെ ചെയ്തു.\nസെക്സി ദുര്‍ഗ്ഗ എന്ന സിനിമയിലൂടെ മലയാള സിനിമയെ ലോകത്തിന്റെ നെറുകയില് എത്തിച്ച സനല്‍കുമാര് ശശിധരന് ഫേസ്ബുക്കില് കുറിച്ചത് ഇങ്ങനെയാണ്; “സന്തോഷമുള്ള ജനതക്ക് മാത്രമേ അതിജീവിക്കാന് കഴിയുകയുള്ളൂ. വിലപിക്കുന്ന ജനത വിലപിച്ചുകൊണ്ടെയിരിക്കും. എന്ത് ചെയ്താലും ഇത്തവണ iffk നടത്താനേ പാടില്ല എന്നൊക്കെ ചിലരുടെ ചോര തിളയ്ക്കുന്നത് കാണുമ്പോള് മരണവീട്ടില് ചിരിക്കാന് പാടില്ല.. ഒരു വര്‍ഷം ആഘോഷങ്ങള് പാടില്ല.. നിറമുള്ള വസ്ത്രം ഉടുക്കാന് പാടില്ല.. മൂളിപ്പാട്ട് ഒട്ടുമേ പാടില്ല.. എന്നൊക്കെയുള്ള പഴയ തറവാട്ടുതിട്ടൂരം ആണ് ഓര്‍മവരുന്നത്.”\nഎന്തായാലും നൂറ്റാണ്ടിന്റെ മഹാപ്രളയം ചില തിരിച്ചറിവുകളിലേക്ക് നമ്മെ നയിച്ചിരിക്കുന്നു എന്ന കാര്യത്തില് സംശയമില്ല. പ്രകൃതിയെ വെറും ചരക്കാക്കി കാണരുത് എന്ന തിരിച്ചറിവു തന്നെയാണ് ഇതില് പ്രധാനം. സംസ്കാരത്തെയും അങ്ങനെ കാണരുത് എന്നതും പരമ പ്രധാനം തന്നെ.\nഇനി കിം കി ഡുകിലേക്ക് വരാം. 2005ല് നവ സംവിധായക പാക്കേജില് ഉള്‍പ്പെടുത്തി അര ഡസന് കിം സിനിമകള് കാണിച്ചത് മുതല് കേരളത്തിലെ നല്ല സിനിമയുടെ കാഴ്ചക്കാര് കിം കി ഡുക്കിന്റെ കടുത്ത ആരാധകാരായി മാറിക്കഴിഞ്ഞു. കിമ്മിന്റെ ‘സ്പ്രിംഗ് സമ്മര് ഫാള് വിന്റര്’ കണ്ടു മലയാളികള് വിസ്മയിച്ചു. ത്രീ അയേണ് കണ്ട് അന്തംവിട്ടു. ബാഡ് ഗയ് കണ്ട് നമ്മുടെ തന്നെ അധോലോകങ്ങളിലേക്ക് ഊളിയിട്ടു. പിന്നീടിങ്ങോട്ട് ടൈമും ഡ്രീമും പിയത്തെയുമൊക്കെ ഐ എഫ് എഫ് കെയുടെ അവിസ്മരണീയ കാഴ്ചാനുഭവങ്ങളായി. മോബിയസ് കാണാന് ഇരച്ചു കയറിയവര് തിയറ്റര് തകര്‍ത്തു. കിമ്മിന്റെ സിനിമകളിലെ കഥാപാത്രങ്ങള് പോലെ പ്രേക്ഷകരും ഭ്രമചിത്തരാകുന്നത് നമ്മള് കണ്ടു. ഏറ്റവും ഒടുവില് ഇരു കൊറിയകള് തമ്മിലുള്ള ബന്ധത്തിന്റെ കഥ പറഞ്ഞ ദി നെറ്റും പ്രേക്ഷകര് ഇരു കയ്യും നീട്ടി സ്വീകരിച്ചു. കിമ്മിന്റെ സിനിമ ഐ എഫ് എഫ്കെയില് ഇല്ലെങ്കില് മാധ്യമ വാര്‍ത്തയായി. കിമ്മിന്റെ നായിക ഷൂട്ടിംഗിനിടെ മരണാസന്നയായതും അതിനെ തുടര്‍ന്ന് വിഷാദത്തിലായ കിം ഏകാന്തജീവിതത്തിലേക്ക് തിരിഞ്ഞതും ആ ജീവിതം ആരിരംഗ് എന്ന ഡോക്യുമെന്ററി ആയി ലോകം കണ്ടതും ഒരു സിനിമാക്കഥ പോലെ നമ്മള് വായിച്ചും കണ്ടും അറിഞ്ഞു. കിം കി ഡുക് ചലച്ചിത്രോത്സവത്തിന്റെ ഐശ്വര്യം എന്ന ട്രോള് കഥകള് ഇറങ്ങി. ഇതിനിടയില് 2013ല് കിം കി ഡുക് തന്റെ പ്രിയ പ്രേക്ഷകരെ കാണാന് കേരളത്തില് പറന്നിറങ്ങുകയും ചെയ്തു.\nഹ്യൂമന്, ടൈം, സ്പേസ്, ആന്‍ഡ് ഹ്യൂമന് ആണ് കിം കി ഡുക്കിന്റെ ഏറ്റവും പുതിയ സിനിമ. അത് ഈ വര്‍ഷം തന്നെ കാണാന് മലയാളിക്ക് അവസരമുണ്ടാകുമോ? അതോ തിരുവനന്തപുരത്തെ ബീമാ പള്ളിയിലെ ബ്ളാക്ക് മാര്‍ക്കറ്റിലേക്ക് നമ്മള് ഒഴുകേണ്ടി വരുമോ?\nമുഖ്യമന്ത്രി വരട്ടെ, അപ്പോഴറിയാം…\nകിം കി ഡുക് ബലാത്സംഗം ചെയ്തതായി ദക്ഷിണകൊറിയന് നടിമാര്


വാട്ട്സ്ആപ്പില് ശബ്ദ സന്ദേശം അയക്കുന്നവര്‍ക്ക് സന്തോഷ വാര്‍ത്ത - EVARTHAKAL\nHome Technology വാട്ട്സ്ആപ്പില് ശബ്ദ സന്ദേശം അയക്കുന്നവര്‍ക്ക് സന്തോഷ വാര്‍ത്ത\nവാട്ട്സ്ആപ്പില് ശബ്ദ സന്ദേശം അയക്കുന്നവര്‍ക്ക് സന്തോഷ വാര്‍ത്ത\nവാട്ട്സ്ആപ്പ് ലോകത്തിലെ ഏറ്റവും വലിയ ഇന്‍സ്റ്റന്‍റ് മെസേജ് ആപ്പാണ്. ഈ ആപ്പിലെ ഏറെ പ്രയോജനകരമായ ഒരു ഫീച്ചറാണ് വോയിസ് മെസേജ്. ഇന്ന് കൂടുതലായി അത് ഉപയോഗിക്കുന്നവരും ഉണ്ട്. ഈ ഫീച്ചറില് വാട്ട്സ്ആപ്പ് ഉപയോക്താക്കള് ആഗ്രഹിച്ച രീതിയില് ഒരു മാറ്റം കൊണ്ടുവരാന് പോവുകയാണ് വാട്ട്സ്ആപ്പ്.\nചിലപ്പോള് ഒരു വാട്ട്സ്ആപ്പ് വോയിസ് മെസേജ് റെക്കോഡ് ചെയ്ത് കഴിയുമ്പോള് അയക്കും മുന്‍പ് അതൊന്ന് പരിശോധിക്കണം എന്ന് നിങ്ങള്‍ക്ക് തോന്നാറില്ലെ. എന്നാല് അതിനുള്ള സംവിധാനം ഇപ്പോള് ലഭ്യമല്ല. ഇപ്പോള് നിങ്ങള് ഒരു സന്ദേശം അയച്ച ശേഷം അതില് എന്തെങ്കിലും പ്രശ്നമുണ്ടെങ്കില് ഡിലീറ്റ് ചെയ്യാനെ സാധിക്കൂ.\nഎന്നാല് വാട്ട്സ്ആപ്പ് ഇപ്പോള് ഇത്തരത്തില് ഒരു സംവിധാനം ഒരുക്കുന്നു എന്നാണ് വാര്‍ത്ത. വാട്ട്സ്ആപ്പില് റെക്കോഡ് ചെയ്യുന്ന സന്ദേശം അയക്കുന്നതിന് മുന്‍പേ അയക്കുന്നയാള്‍ക്ക് കേട്ടുനോക്കാം. അതിനുള്ള പ്ലേബാക്ക് സംവിധാനം വാട്ട്സ്ആപ്പ് ഒരുക്കുകയാണ്. ഇതിന്‍റെ ചില ടെസ്റ്റുകള് ചില ഉപയോക്താക്കള്‍ക്ക് ലഭിച്ചുവെന്നാണ് വാട്ട്സ്ആപ്പ് ബീറ്റ ഇന്‍ഫോ റിപ്പോര്‍ട്ട് ചെയ്യുന്നത്.\nഅധികം വൈകാതെ ഫേസ്ബുക്ക് ഉടമസ്ഥതയിലുള്ള ഇന്‍സ്റ്റന്‍റ് മെസേജ് ആപ്പ് ഇത് ഐഒഎസ്, ആന്‍ഡ്രോയ്ഡ് ഉപയോക്താക്കള്‍ക്ക് ഒരേ സമയം അവതരിപ്പിക്കും എന്നാണ് റിപ്പോര്‍ട്ട്. കഴിഞ്ഞ ആഴ്ച വാട്ട്സ്ആപ്പ് വോയിസ് സന്ദേശങ്ങളുടെ പ്ലേബാക്ക് സ്പീഡ് നിശ്ചയിക്കുന്നതുമായി ബന്ധപ്പെട്ട ഫീച്ചര് അവതരിപ്പിച്ചിരുന്നു.\nPrevious articleസൗദിയിൽ ക്വാറന്റീൻ നിയമം ലംഘിച്ച 27 പേർ പിടിയിൽ\nNext articleആലപ്പുഴയിൽ എം ലിജു ഡിസിസി അധ്യക്ഷ സ്ഥാനം രാജിവച്ചു\nഓപ്പോ എ53 ന് ഇന്ത്യയില് വന് വിലക്കുറവ്\nവിവോ വി 21 വിപണിയില്\nബംഗ്ലൂരു: കൊവിഡ് പ്രതിസന്ധിക്കിടെ കർണാടക ബിജെപിയിൽ നേതൃമാറ്റ ചർച്ചകൾ. ബിഎസ് യെദ്യൂരപ്പയെ മുഖ്യമന്ത്രി സ്ഥാനത്തുനിന്നും മാറ്റുന്നതടക്കം കേന്ദ്ര നേതാക്കളുമായി ചർച്ചചെയ്യാൻ നേതാക്കൾ ദില്ലിയിൽ എത്തി. ആഭ്യന്തര മന്ത്രി ബസവരാജ ബൊമ്മയ്യും യെദ്യൂരപ്പയുടെ മകൻ ബിഎസ് വിജയേന്ദ്രയും...\nവനിത ശിശുവികസന വകുപ്പിന്റെ കീഴിൽ ലീഗൽ കൗൺസിലർ ഒഴിവ്\nസോണി മൂന്ന് ഇ മൗണ്ട് ഫുള് ഫ്രെയിം ഫോര്‍മാറ്റ് ലെന്‍സുകള് ഇന്ത്യയില് പുറത്തിറക്കി


ബംഗളൂരു: കര്‍ണാടകത്തില് മന്ത്രിസഭാ വികസനത്തിന്റെ ഭാഗമായി ചൊവ്വാഴ്ച നടന്ന സത്യപ്രതിജ്ഞയില് ‘മുഖ്യമന്ത്രി’യായി സത്യവാചകം ചൊല്ലി ബിജെപി എംഎല്‍എ മധു സ്വാമി. ‘മന്ത്രിയായി സത്യപ്രതിജ്ഞ ചെയ്യുന്നു’ എന്നതിനു പകരം ‘മുഖ്യമന്ത്രിയായി’ ആണ് മധു സ്വാമി പ്രതിജ്ഞാവാചകം ചൊല്ലിയത്.\nമുത്വലാഖ്; ചരിത്രപരമായ വാദം സുപ്രീം കോടതിയില് ആരംഭിച്ചു\nഹൃദയാഘാതം; ഡി ബാബുപോൾ ആശുപത്രിയിൽ; അന്തരിച്ചെന്ന് വ്യാജ പ്രചരണം\nസംശയരോഗം; മകളുടെ മുന്നിലിട്ട് ഭാര്യയെ വെട്ടിക്കൊന്നു\nഅറബിക്കടല് താണ്ടി സൗരോര്‍ജ വിമാനം സോളാര് ഇംപള്‍സ്2അഹമ്മദാബാദില് ഇറങ്ങി\nനരേന്ദ്രമോഡി മലയാളികള്‍ക്ക് ഓണാശംസകള് മലയാളത്തില് അറിയിച്ചു (വീഡിയോ)\nചൈനയുടെ ആയുധശേഷി വിളിച്ചോതി യുദ്ധസന്നാഹങ്ങളോടെ സൈനിക പരേഡ്\nപി‌എന്‍ബി വായ്പാ തട്ടിപ്പ്; നീരവ് മോദി ന്യൂയോര്‍ക്കില് നിന്ന് ഹോങ്കോങ്ങിലേക്ക് കടന്നിരിക്കാമെന്ന് അന്വേഷണ സംഘം


Emalayalee.com - ഡല്‍ഹിയില് ഇന്ന് കൊവിഡ് സ്ഥിരീകരിച്ചത് 1299 പേര്‍ക്ക്; 15 പേര് കൂടി മരിച്ചു; ധാരാവിയില് എട്ട് പുതിയ കേസുകള്\nന്യൂഡല്‍ഹി: ഡല്‍ഹിയില് കഴിഞ്ഞ 24 മണിക്കൂറിനുള്ളില് കൊവിഡ് ബാധിച്ചത് 1299 പേര്‍ക്ക്. 15 പേര് കൂടി മരണമടഞ്ഞു. 1088 പേര് രോഗമുക്തരായി. തലസ്ഥാനത്തെ ആകെ മരാഗബാധിതരുടെ എണ്ണം 1,41,531 ആയി. 1,27,124 പേര് രോഗമുക്തരായപ്പോള്, 10,348 പേര് ചികിത്സയിലുണ്ട്. ഇതുവരെ 4059 പേര് മരണമടഞ്ഞു.\nഡല്‍ഹിയില് ഇന്നു മാത്രം 5737 ആര്‍ടിപിസിആര്/സിബിഎന്‍എഎടി,/ട്രൂനാറ്റ് ടെസ്റ്റുകള് നടത്തി. 14,699 റാപിഡ് ആന്റിജന് ടെസ്റ്റുകളും നടത്തി. 11,20,318 ടെസ്റ്റുകളാണ് ഇതുവരെ നടത്തിയതെന്ന് സര്‍ക്കാര് വ്യക്തമാക്കി.\nഅതേസമയം, കൊവിഡിനെ പിടിച്ചുകെട്ടിയ മുംബൈയിലെ ധാരാവിയില് എട്ട് പേര്‍ക്ക് കൂടി പുതുതായി രോഗം സ്ഥിരീകരിച്ചു. ഇതോടെ ചികിത്സയിലുള്ള രോഗികളുടെ എണ്ണം 82 ആയി. 2257 പേര് രോഗമുക്തരായി. 2597 ആണ് ആകെ രോഗബാധിതരുടെ എണ്ണമെന്ന് ബിഎംസി അറിയിച്ചു.


attempt to murder newborn infant at angamali father arrested | അങ്കമാലിയിൽ നവജാത ശിശുവിനെ അടിച്ച് കൊല്ലാൻ ശ്രമം നടത്തി പിതാവിന്റെ കൊടും ക്രൂരത; കട്ടിലിൽ തലയിടിപ്പിച്ചും വലിച്ചെറിഞ്ഞും 54 ദിവസം പ്രായമായ കുഞ്ഞിനെ കൊല്ലാൻ ശ്രമിച്ചത് അമ്മയുടെ കൺമുന്നിൽ; ഭാര്യയുടെ കയ്യിൽ നിന്ന് കുഞ്ഞിനെ പിടിച്ച് വാങ്ങി രണ്ട് തവണ തറയിലും അടിച്ചു; ഗുരുതരമായി പരുക്കേറ്റ കുഞ്ഞിന് ആന്തരിക രക്തസ്രാവവും; കുട്ടിയുടെ നില അതീവ ഗുരുതരം; പിതാവ് അങ്കമാലി സ്വദേശി ഷൈജു തോമസ് കസ്റ്റഡിയിൽ; ഇയാൾ സംശയരോഗത്തിന് അടിമയെന്ന് പൊലീസ് - MarunadanMalayalee.com\nJune 20, 202007:27 PM IST Permalink\nകൊച്ചി: അങ്കമാലിയിൽ നവജാത ശിശുവിനെ അടിച്ച് കൊല്ലാൻ പിതാവിന്റെ ശ്രമം. 54 ദിവസം പ്രായമുള്ള പെൺകുട്ടിയെ ആണ് പിതാവ് കൊലപ്പെടുത്താൻ ശ്രമിച്ചത്.ആന്തരിക രക്തസ്രാവം ഉണ്ടായ കുട്ടി വെന്റിലേറ്ററിലാണ്. അങ്കമാലി സ്വദേശി ഷൈജു തോമസിനെ ആണ് പൊലീസ് അറസ്റ്റ് ചെയ്തത്. ഇയാൾ സംശയരോഗത്തിന് അടിമയായിരുന്നു.\nപുലർച്ചെ കരഞ്ഞ കുഞ്ഞിനെ ഇയാൾ വായുവിൽ ഉയർത്തി വീശിയെന്നാണ് വിവരം. ബോധം നഷ്ടമായപ്പോൾ കുഞ്ഞിനെ കട്ടിലിൽ എറിയുകയായിരുന്നു എന്നാണ് പൊലീസ് പറയുന്നത്. ഗുരുതരമായ പരിക്കാണ് കുഞ്ഞിന് ഉണ്ടായിട്ടുള്ളത്. ആന്തരിക രക്തസ്രാവം ഉണ്ട്.\nതലക്കടിച്ചും കട്ടിലിലേക്ക് വലിച്ചെറിഞ്ഞുമാണ് ഷൈജു കുഞ്ഞിനെ കൊലപ്പെടുത്താൻ ശ്രമിച്ചത്. സംശയരോഗത്തിന് പുറമെ പെൺകുഞ്ഞ് ജനിച്ചതിലുള്ള നിരാശയുമാണ് ക്രൂര കൃത്യത്തിന് പിന്നിലെന്ന് പൊലീസ് പറയുന്നു. വാടക വീടിന്റെ കിടപ്പ് മുറിയിൽ വച്ചാണ് പ്രതി കുഞ്ഞിനോട് ക്രൂര കൃത്യം നടത്തിയത്.\nഭാര്യയുടെ കയ്യിൽ നിന്ന് കുഞ്ഞിനെ പിടിച്ച് വാങ്ങി കൈകൊണ്ട് രണ്ട് തവണ തലക്കടിച്ച ഷൈജു പിന്നീട് കട്ടിലിലേക്ക് വലിച്ചെറിയുകയായിരുന്നു. തലക്ക് ഗുരുതര പരിക്കുമായാണ് കുഞ്ഞ് വെന്റിലേറ്ററിൽ കഴിയുന്നത്.


By admin\t Last updated Mar 15, 2022 66\nപ്രേക്ഷകരുടെ ഇഷ്ടപരമ്പരയാണ് സാന്ത്വനം. കുടുംബബന്ധങ്ങളിലെ പവിത്രമായ സ്നേഹബന്ധത്തെ സാന്ത്വനം പരമ്പര അടിവരയിട്ട് കാണിക്കുമ്പോൾ ഓരോ എപ്പിസോഡും പ്രേക്ഷകർക്ക് ഏറെ ആസ്വാദ്യകരമാകാറാണ് പതിവ്. സാന്ത്വനം കുടുംബത്തിലെ ഇണക്കങ്ങളും പിണക്കങ്ങളുമെല്ലാം പ്രേക്ഷകർക്ക് ഉൾക്കൊള്ളാൻ സാധിക്കുന്നത് തന്നെയായിരുന്നു. ഏതൊരു കുടുംബത്തിലും സംഭവിക്കുന്ന സ്വഭാവികമായ സൗന്ദര്യപ്പിണക്കങ്ങൾക്കും\nപരിഭവങ്ങൾക്കുമപ്പുറത്ത് മറ്റൊന്നും സാന്ത്വനത്തിൽ കടന്നുകൂടിയിട്ടുണ്ടായിരുന്നില്ല. എന്നാൽ ഇപ്പോൾ സാന്ത്വനത്തിൽ കടന്നുകൂടിയിരിക്കുന്ന വൈറസ് ഒരുപക്ഷേ കോവിഡിനെക്കാളും ഭയങ്കരമാണ്. ഒരു കുടുംബത്തിന്റെ താളം തെറ്റിക്കുമാറാണ് ലച്ചു അപ്പച്ചിയുടെ ചെയ് തികൾ ഓരോന്നും. അപർണയെയും അഞ്ജുവിനെയും തമ്മിലടിപ്പിച്ച് അതിൽ വിജയം കണ്ടിരിക്കുകയാണ് ഇപ്പോൾ ലച്ചു. സാന്ത്വനത്തിന്റെ പുതിയ പ്രൊമോ വീഡിയോയിൽ ഭക്ഷണം വേണ്ടെന്ന് വെച്ച്\nപട്ടിണിസമരം ആരംഭിക്കുന്ന അപ്പുവിനെയാണ് കാണിക്കുന്നത്. വിവരമറിഞ്ഞ് തമ്പി മകളെ വിളിക്കുന്നുമുണ്ട്. ഇപ്പോൾ തന്നെ സാന്ത്വനത്തിലേക്ക് ഒരു വണ്ടി വിടാമെന്നും അതിൽ കയറി ഇങ്ങോട്ട് പോരെന്നുമാണ് തമ്പി പറയുന്നത്. പിന്നാലെ ലച്ചു ബാലനെ കണ്ട് താൻ അമരാവതിയിലേക്ക് പോകുകയാണെന്ന് പറയുന്നുണ്ട്. താൻ പോകുമ്പോൾ കൂടെ അപർണയുമുണ്ടാകും എന്നാണ് ലച്ചു പറയുന്നത്. ഇത് കേട്ട് ഹരി ഉൾപ്പെടെ എല്ലാവരും ഞെട്ടുകയാണ്.\nഅപ്പു അമരാവതിയിലെത്തിയാൽ പതിയെ ഹരിയും എത്തുമെന്നും പിന്നെ എങ്ങനെ ഹരിയെ ഇവിടെ പിടിച്ചുനിർത്തണമെന്ന് തനിക്കറിയാമെന്നുമാണ് തമ്പി ഭാര്യയോട് പറയുന്നത്. എന്താണെങ്കിലും പ്രേക്ഷകർ ഇനി അറിയാൻ ആഗ്രഹിക്കുന്നത് ലച്ചു അപ്പച്ചിയുടെയും തമ്പിയുടെയും വാക്ക് കേട്ട് സാന്ത്വനം പോലൊരു സ്നേഹപൂർണമായ കുടുംബത്തിൽ നിന്നും അപ്പു പടിയിറങ്ങുമോ എന്നതാണ്. കൂടുതൽ നിർണ്ണായകമായ രംഗങ്ങളിലേക്കാണ് സാന്ത്വനം കടക്കുന്നത്.


നിങ്ങളുടെ തള്ളവിരലിനു താഴെയുള്ള ഭാഗം ഉയർന്നാണോ ഇരിക്കുന്നത്...? എങ്കിൽ ഈ വീഡിയോ കാണൂ - Creator Pen\nനമ്മുടെ ജീവിതത്തിലെ മാറ്റങ്ങള്‍ക്കനുസരിച്ച് കൈവെള്ളയിലെ രേഖകള്‍ക്ക് മാറ്റങ്ങളുണ്ടാകുു. എന്നാൽ ചില പ്രധാന രേഖകള്‍ക്ക് അടിസ്ഥാനപരമായി മാറ്റങ്ങള് ഉണ്ടാകാറില്ല. തലച്ചോറിലുണ്ടാകുന്ന തരംഗചലനങ്ങള് കൈവെള്ളയിലെ ആകൃതി വികൃതികള്‍ക്ക് ഒരു കാരണംകൂടിയാണ്.\nജ്യോതിഷപ്രകാരം ഒൻപത് അതായത് നവഗ്രഹങ്ങളാണ് സൂര്യന്, ചന്ദ്രന്, ചൊവ്വ, ബുധന്, വ്യാഴം, ശുക്രന്, ശനി, രാഹു, കേതു. ഇവ ഓരോന്നിനും കൈപ്പത്തിയില് പ്രത്യേക സ്ഥാനങ്ങളുണ്ട്. ഇവ മണ്ഡലങ്ങള് എന്നാണ് അറിയപ്പെടുന്നത്..\nതള്ളവിരലിന് താഴെ ശുക്രൻ, ചൂണ്ടുവിരൽ ,നടുവിരൽ ,മോതിരവിരൽ ,ചെറുവിരൽ എന്നിവയ്ക്കു താഴെ വ്യാഴ–ശനി–സൂര്യ–ബുധമണ്ഡലങ്ങൾ. കൈത്തലത്തില് തള്ളവിരലും വ്യാഴവിരലും ചേരുന്ന ഭാഗത്ത് കീഴേ ചൊവ്വയും (Mars Positive) ചെറുവിരലിന് താഴെ കൈത്തലത്തിന് ഉള്ളിൽ ചന്ദ്രമണ്ഡലത്തിനു മുകളിലായി മേലേ ചൊവ്വയും (Mars Negative) മണിബന്ധ(rascette) ത്തിനു മുകളിൽ ചൊവ്വകൾക്കിടയിൽ ചൊവ്വാസമതലവും ശുക്രനോട് ചേർന്ന് രാഹുവും സ്ഥിതി ചെയ്യുന്നു.\nഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി VedicPalmistry ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.\nനാരങ്ങായും ഉപ്പും ഇങ്ങനെ വച്ചാൽ വീട്ടിൽ പണം കുതിച്ചുയരും പാവപ്പെട്ടവൻ…


subi suresh: ഇപ്പോഴും അവിവാഹിതയായി തുടരുന്നതിന്റെ കാരണം വെളിപ്പെടുത്തി സുബി സുരേഷ്, കല്യാണം വരെ എത്തിയ പ്രണയ ബന്ധം തകര്‍ന്നത് എങ്ങിനെ? - Samayam Malayalam\nsubi suresh reveals the reason why did her marriage is delaying\nഇപ്പോഴും അവിവാഹിതയായി തുടരുന്നതിന്റെ കാരണം വെളിപ്പെടുത്തി സുബി സുരേഷ്, കല്യാണം വരെ എത്തിയ പ്രണയ ബന്ധം തകര്‍ന്നത് എങ്ങിനെ?\nAswini P | Lipi | Updated: May 14, 2022, 9:37 PM\nഒരു സീരിയസ് റിലേഷന് ഉണ്ടായിരുന്നു. വീട്ടുകാര്‍ക്ക് എല്ലാം അറിയാവുന്ന ആളുമാണ്. നല്ല ആളായിരുന്നു. അദ്ദേഹം ഇങ്ങോട്ട് വന്ന പ്രപ്പോസ് ചെയ്യുകയായിരുന്നു. എന്നാല് അത് നല്ല രീതിയില് പോകില്ല എന്ന് തോന്നിയപ്പോള് പിരിയാം എന്ന് ഞങ്ങള് ഒരുമിച്ച് എടുത്ത തീരുമാനം ആണ്.\nസിനിമ സീരിയല് നടിയും അവതാരികയുമാണ് സുബി സുരേഷ്. കുട്ടിപ്പട്ടാളം എന്ന ടെലിവിഷന് ഷോയിലൂടെയാണ് സുബിയ്ക്ക് കൂടുതല് ശ്രദ്ധ കിട്ടിയത്. സ്‌റ്റേജ് ഷോകളില് നല്ല രീതിയില് ഹാസ്യം കൈകാര്യം ചെയ്യുമെങ്കിലും യഥാര്‍ത്ഥ ജീവിതത്തില് അല്പം ഗൗരവക്കാരിയാണ് സുബി. അത് ജീവിത സാഹചര്യങ്ങളില് നിന്നും വന്നതാണ് എന്ന് സുബി പറയുന്നു. മൂശേട്ട എന്നാണ് സുബി സ്വയം വിശേഷിപ്പിയ്ക്കുന്നത്. ജഗതീഷ് അവതിരിപ്പിയ്ക്കുന്ന പടം തരും പണം എന്ന ഷോയില് വന്നപ്പോള് ഇപ്പോഴും അവിവാഹിതയായി തുടരുന്നതിന്റെ കാരണം നടി വെളിപ്പെടുത്തി.\nശരിയ്ക്കും ഞാനൊരു മൂശേട്ടയാണ്. എനിക്ക് എല്ലാ വികാരങ്ങളും അതിന്റെ എക്സ്റ്റന്റ് വരെ പോകും. സങ്കടമാണെങ്കിലും, ദേഷ്യമാണ് എങ്കിലും സ്‌നേഹമാണ് എങ്കിലും എല്ലാം അതിന്റെ ഏറ്റവും ഉച്ഛസ്ഥായിയില് ആയിരിയ്ക്കും. വീട്ടില് നല്ല മുട്ടന് വഴക്കുണ്ടാക്കിയാലും ഒന്ന് കിടന്നുറങ്ങി എഴുന്നേറ്റ് വരുമ്പോഴേക്കും ഞാനത് മറന്നിരിയ്ക്കും എന്നതാണ് അതിലെ തമാശ.\nസീരിയസ് പ്രണയം ഉണ്ടായിരുന്നു\nഈ വയസ്സിനിടയില് ഒരു പ്രണയവും തോന്നിയില്ലേ എന്ന് ചോദിച്ചാല് ഉണ്ട്. ഒരു സീരിയസ് റിലേഷന് ഉണ്ടായിരുന്നു. വീട്ടുകാര്‍ക്ക് എല്ലാം അറിയാവുന്ന ആളുമാണ്. നല്ല ആളായിരുന്നു. അദ്ദേഹം ഇങ്ങോട്ട് വന്ന പ്രപ്പോസ് ചെയ്യുകയായിരുന്നു. എന്നാല് അത് നല്ല രീതിയില് പോകില്ല എന്ന് തോന്നിയപ്പോള് പിരിയാം എന്ന് ഞങ്ങള് ഒരുമിച്ച് എടുത്ത തീരുമാനം ആണ്.\nഇപ്പോഴും അവിവാഹിതയായി തുടരുന്നതിന്റെ ഒരു കാരണം ഒരുപക്ഷെ ഈ മൂശേട്ട സ്വഭാവം ആയിരിയ്ക്കും. പിന്നെ എനിക്ക് സന്തോഷവും സമാധാനവും വേണം. ഒരു അറേഞ്ച് മാരേജിനോട് എനിക്ക് താത്പര്യമില്ല. പ്രണയിച്ച് തന്നെ കെട്ടണം എന്നാണ് ആഗ്രഹം. അതിന് പറ്റിയ ആളെ കിട്ടാത്തത് ഒരു വിഷയമാണ്.\nബ്രേക്കപ്പ് ആകാന് കാരണം\nആ സമയത്ത് കുടുംബത്തിന്റെ ഏക വരുമാന മാര്‍ഗ്ഗം ഞാന് മാത്രമായിരുന്നു. അച്ഛന് സുഖമില്ല. അനിയന് ചെറുപ്പമാണ്. എന്റെ വരുമാനം എല്ലാം കുടുംബത്തിന് വേണ്ടിയാണ് പോകുന്നത്. ആ സമയത്ത് അദ്ദേഹം എന്നോട് ചോദിച്ചു, 'അമ്മ ചെറുപ്പം അല്ലേ, ഇനി അമ്മയ്ക്ക് എന്തെങ്കിലും പണിയ്ക്ക് പോയിക്കൂടെ എന്ന്' അതിലൊരു സ്വാര്‍ത്ഥത എനിക്ക് തോന്നി. ആ ബന്ധം തുടരുന്നത് നല്ലതല്ല എന്ന ബോധവും അപ്പോള് മുതലാണ് വന്നത്.\nപിന്നെ പ്രണയം തോന്നിയിട്ടില്ല\nവീടുമായുള്ള ബന്ധം നഷ്ടപ്പെടുത്താന് എനിക്ക് കഴിയില്ല. ആ പ്രണയ ബന്ധത്തിന് ശേഷം പിന്നെ ഒന്ന് ഉണ്ടായിട്ടില്ല. അവസാനം അച്ഛനും അമ്മയും പറഞ്ഞു, എന്റെ വിവാഹമാണ് അവരുടെ ഏറ്റവും വലിയ സ്വപ്‌നം എന്ന്. ആര് ആയാലും കുഴപ്പമില്ല, നീ വിവാഹം ചെയ്ത് കണ്ടാല് മതി എന്നാണ് പറഞ്ഞത്. പ്രണയിക്കാനുള്ള ലൈസന്‍സ് കിട്ടിയ ശേഷം എനിക്ക് ആ വികാരം ആരോടും തോന്നിയിട്ടുമില്ല.\nവിവാഹ ആലോചന വന്നിരുന്നു\nഅതിനിടയില് രണ്ട് മൂന്ന് പ്രപ്പോസല് വന്നിരുന്നു. പക്ഷെ അറേഞ്ച് മാര്യേജിനോട് എനിക്ക് പൊരുത്തപ്പെടാന് സാധിയ്ക്കില്ല. പറ്റിയ ഒരാള് വരും എന്ന് ഇപ്പോഴും കരുതുന്നു. അങ്ങനെ ഒരാള് വന്നാല് എന്തായാലും വിവാഹം ഉണ്ടാവും- സുബി സുരേഷ് വ്യക്തമാക്കി.\nരൂപയെ കാണാൻ ആശുപത്രിയിലെത്തിയ കിരണിനെയും സോണിയെയും തടയുന്നു\nആര്‍ട്ടിക്കിള് ഷോആദ്യവിവാഹം വേദനകളുടേതും സങ്കടങ്ങളുടേതും, ഒടുവിൽ അത് പൊട്ടിച്ച് ഇറങ്ങിപ്പോന്നു, വർഷങ്ങൾക്കിപ്പുറം 11കാരനായ മകന് ഒരു കൂട്ടുകാരനെത്തി; ഇത് ഹൃദയംതൊട്ട ഒന്നാകൽ, സോഷ്യൽ മീഡിയ കൈയ്യടിച്ച നവദമ്പതികൾ, അപർണയും ഷെരിത്തും!\nWeb Title : subi suresh reveals the reason why did her marriage is delaying


മാല മോഷണസംഘത്തിലെ രണ്ടുപേര് ചെങ്ങന്നൂരില് പിടിയില്\nFri Feb 22 2019 00:24:01 GMT+0530 (IST)\nചെങ്ങന്നൂര്: അന്തര്‍ജില്ലാ മാലമോഷണ സംഘത്തിലെ രണ്ടുപേര് ചെങ്ങന്നൂരില് പോലീസ് പിടിയില്. ആലപ്പുഴ രാമങ്കരി പ്ലാഞ്ചിറ വീട്ടില് ആരോമല് രാജേഷ് (23) എടത്വ ചക്കുളത്തുകാവ് മുക്കാടന് വീട്ടില് ശ്രീലാല് തങ്കച്ചന് (28) എന്നിവരാണ് പിടിയിലായത്.\nകഴിഞ്ഞ ഏഴിന് ചെങ്ങന്നൂരില് സ്‌കൂട്ടര് യാത്രക്കാരിയുടെ സ്വര്‍ണ്ണമാലകള് കവര്‍ന്ന സംഭവത്തിലാണ് ഇവരുടെ അറസ്റ്റ്. വിവാഹ ചടങ്ങില് പങ്കെടുത്ത് മടങ്ങിയ ചെങ്ങന്നൂര് കീഴ്‌ച്ചേരിമേല് തേക്കുംകാട്ടില് വീട്ടില് രാജേഷ് കുമാറിന്റെ ഭാര്യ മീനു (30) നെ ആക്രമിച്ച്് ബൈക്കിലെത്തിയ ഇവര് ഒമ്പതര പവന് തട്ടിയെടുത്തിരുന്നു.\nആക്രമണത്തില് യുവതിയുടെ തോളെല്ലിനു ഒടിവും സംഭവിച്ചിരുന്നു. ഇവര് അണിഞ്ഞിരുന്ന ആറ് പവന്റെ ലോക്കറ്റ് ഉള്‍പ്പെടുന്ന മാലയും, താലി ഉള്‍പ്പെടുന്ന മൂന്നര പവന് വരുന്ന മറ്റൊരു മാലയും ആണ് അന്ന് നഷ്ടപ്പെട്ടത്. ഏഴിന് ഉച്ചയ്ക്ക് രണ്ടോടെ ചെങ്ങന്നൂര് മഹാദേവര് ക്ഷേത്രത്തിനു വടക്കുവശം ശബരിമല വില്ലേജ് റോഡിലായിരുന്നു സംഭവം. ചെങ്ങന്നൂര് സി ഐ ദിലീപ് ഖാന്റെ നേതൃത്വത്തില് നടന്ന അന്വേഷണത്തിലാണ് പ്രതികള് കുടുങ്ങിയത്.


‘സല്‍മാന് അത് ചെയ്യില്ല, ആരെയോ രക്ഷിക്കാനുള്ള ശ്രമമാണ് അദ്ദേഹം നടത്തുന്നത്’; സൈഫ് അലിഖാനെ ഉന്നം വെച്ച് ബോളിവുഡില് ചര്‍ച്ച – Chandrika Daily\nBy chandrika Monday April 9, 2018 17:01 pm\n‘സല്‍മാന് അത് ചെയ്യില്ല, ആരെയോ രക്ഷിക്കാനുള്ള ശ്രമമാണ് അദ്ദേഹം നടത്തുന്നത്’; സൈഫ് അലിഖാനെ ഉന്നം വെച്ച് ബോളിവുഡില് ചര്‍ച്ച\nമുംബൈ: മാന്‍വേട്ടകേസില് ജാമ്യത്തിലിറങ്ങിയ ബോളിവുഡ് താരം സല്‍മാന്‍ഖാന് പിന്തുണയുമായി ബോളിവുഡ് താരങ്ങള് രംഗത്തെത്തിയിരുന്നു. അതിന് പിന്നാലെയാണ് വേറിട്ട തരത്തിലുള്ള ചില ശബ്ദങ്ങള് സല്‍മാന് വേണ്ടി കേള്‍ക്കുന്നത്. സല്‍മാന്…\nമുംബൈ: മാന്‍വേട്ടകേസില് ജാമ്യത്തിലിറങ്ങിയ ബോളിവുഡ് താരം സല്‍മാന്‍ഖാന് പിന്തുണയുമായി ബോളിവുഡ് താരങ്ങള് രംഗത്തെത്തിയിരുന്നു. അതിന് പിന്നാലെയാണ് വേറിട്ട തരത്തിലുള്ള ചില ശബ്ദങ്ങള് സല്‍മാന് വേണ്ടി കേള്‍ക്കുന്നത്. സല്‍മാന് അങ്ങനെ ചെയ്യില്ലെന്നും മറ്റാരെയോ രക്ഷിക്കാന് വേണ്ടി നടത്തുന്ന ശ്രമങ്ങളാണ് ഇതൊക്കെയെന്നാണ് ഉയര്‍ന്നു വരുന്ന ചില പരാമര്‍ശങ്ങള്.\nഎന്തൊക്കെയോ കാരണങ്ങള് കൊണ്ട് സല്‍മാന് ആരെയോ രക്ഷിക്കാന് ശ്രമിക്കുകയാണെന്ന് നടി സിമി ഗെയര്‍വാള് പറഞ്ഞു. ചാരിറ്റി ഉള്‍പ്പെടെ നടത്തുന്ന മനുഷ്യത്വമുള്ള മനുഷ്യനാണ് സല്‍മാന്‍ഖാന്. കൃഷ്ണമൃഗത്തെ കൊല്ലാന് സല്‍മാന് ശ്രമിക്കില്ല. ആ കുറ്റകൃത്യം ചെയ്യാന് അദ്ദേഹത്തെകൊണ്ടാവില്ല. ചില കാരണങ്ങള് കൊണ്ട് ആരെയോ സംരക്ഷിക്കാന് ശ്രമിക്കുകയാണ് സല്‍മാന്‍ഖാന്. അതിന് വലിയ വിലയാണ് അദ്ദേഹം നല്‍കുന്നതെന്നും സിമി ട്വിറ്ററില് കുറിച്ചു. ഒരു മൃഗത്തേയും കൊല്ലാന് അദ്ദേഹത്തിനാവില്ല. മൃഗങ്ങളെ സല്‍മാന് അതിയായി സ്‌നേഹിക്കുന്നയാളാണ്. 20 വര്‍ഷക്കാലമായി ചെയ്യാത്ത കുറ്റത്തിന് അനുഭവിക്കുകയാണ് അദ്ദേഹമെന്നും സിമി പറയുന്നു. ബോളിവുഡില് പരക്കെ സല്‍മാന് സംഭവത്തില് കുറ്റക്കാരനല്ലെന്ന രീതിയിലുള്ള സംസാരം നടക്കുന്നുണ്ട്. ഈ സാഹചര്യത്തിലാണ് ചില താരങ്ങളുടെ പേര് പരാമര്‍ശിക്കാതെയുള്ള കമന്റുകള്. സംഭവത്തില് സെയ്ഫ് കുറ്റക്കാരനാണെന്നാണ് രഹസ്യ സംസാരം.\nമാന്‍വേട്ട കേസില് ജയിലിലായ സല്‍മാന്‍ഖാന് രണ്ടുദിവസത്തിനു ശേഷമാണ് ജാമ്യം ലഭിച്ചത്. കേസില് കൂട്ടുപ്രതികളായ സൈഫുലിഖാന്, സൊനാലി ബെന്ദ്ര, തബു എന്നിവരെ കോടതി വെറുതെ വിട്ടിരുന്നു. 1998-ല് ഹം സാത് സാത് ഹേ എന്ന സിനിമയുടെ ചിത്രീകരണ വേളയിലാണ് സല്‍മാന്‍ഖാന് കൃഷ്ണമൃഗത്തെ വെടിവെച്ചുകൊന്നത്.


അനന്യ മാനേജരെ പുറത്താക്കി | Annanya, Ayyilya, Amayakudu, Nadodikal, Manager, Telugu, Tamil, അനന്യ, ആയില്യ, അമ്മായിക്കുഡു, നാടോടികള്, മാനേജര്, തെലുങ്ക്, തമിഴ് - Malayalam Filmibeat\n» അനന്യ മാനേജരെ പുറത്താക്കി\nഅനന്യ മാനേജരെ പുറത്താക്കി\nPublished: Sunday, August 2, 2009, 14:52 [IST]\nമാണിക്യം മൈഥിലി ലാല് ചിത്രത്തില്\nനന്ദനം തമിഴകത്തേക്ക്- ഗുരുവായൂരപ്പന് പകരം ആണ്ടവന്\nഅനന്യ അമ്മായിക്കുഡിവിലോ? എന്താണ് സംഭവമെന്ന് ആലോചിച്ച് തല പുണ്ണാക്കേണ്ട, നാടോടികളിലൂടെ തെന്നിന്ത്യയുടെ ഓമനായി മാറിയ അനന്യയുടെ ഏറ്റവും പുതിയ തെലുങ്ക് ചിത്രത്തിന്റെ പേരാണ് അമ്മായിക്കുഡു. നിഷ്‌കളങ്കത എന്ന് മലയാളത്തില് അര്‍ത്ഥം വരുന്ന ചിത്രം സംവിധാനം ചെയ്യുന്നത് ഭാരതിയാണ്.\nവികെ പ്രകാശിന്റെ പോസറ്റീവിലൂടെ വെള്ളിത്തിരയിലെത്തിയ ആയില്യ എന്ന അനന്യ മലയാളത്തില് ഫിഡില്, രഹസ്യപോലീസ് എന്നീ ചിത്രങ്ങളില് അഭിനയിച്ചതിന് ശേഷമാണ് തമിഴിലേക്ക് ചേക്കേറിയത്. അനന്യ എന്ന പേര് സ്വീകരിച്ച് തമിഴില് അഭിനയിച്ച താരത്തിന് ഭാഗ്യം കൊണ്ടു വന്നത് നാടോടികളിലെ നല്ലമ്മയെന്ന കഥാപാത്രമാണ്. നാടോടികള് സൂപ്പര് ഹിറ്റായതോടെ അനന്യയുടെയും സമയവും തെളിഞ്ഞു.\nതിരക്കില് നിന്നും തിരക്കുകളിലേക്ക് നീങ്ങുന്ന അനന്യ ഇപ്പോള് വാര്‍ത്തകളില് ഇടം പിടിച്ചിരിയ്‌ക്കുന്നത് തന്റെ മാനേജരെ പുറത്താക്കിയ നടപടിയിലൂടെയാണ്. നടി അറിയാതെ ചില സിനിമകള് കരാറാക്കുകയും നല്ല ചിത്രങ്ങളിലെ അവസരങ്ങള് നഷ്ടമായതുമാണ് മാനേജരെ പുറത്താക്കാന് അനന്യയെ പ്രേരിപ്പിച്ചത്.\nശരിയായി ഡേറ്റ് ക്രമീകരിയ്‌ക്കാത്തതിനാല് നാടോടികളുടെ തെലുങ്ക് പതിപ്പ് പോലും അനന്യയ്‌ക്ക് നഷ്ടമായിരുന്നു. ഇതിന് പുറമെ പാടിത്തുറൈയെന്ന ചിത്രം നടി അറിയാതെ മാനേജര് ഇദ്ദേഹം സ്വീകരിച്ചതായും ആരോപണമുണ്ട്. എന്തായാലും മൂന്ന് ഭാഷകളിലേയും ഡേറ്റുകള് നോക്കാനായി കഴിവുള്ള ഒരു മാനേജരെ അനന്യ ഉടന് നിയമിക്കുമെന്നാണ് റിപ്പോര്‍ട്ട്.\nRead more about: amayakudu nadodikal annanya ayyilya അനന്യ അമ്മായിക്കുഡു ആയില്യ തമിഴ് തെലുങ്ക് നാടോടികള് മാനേജര് manager tamil telugu\nStory first published: Sunday, August 2, 2009, 14:52 [IST]


റഫാൽ ഇടപാടിന് പിന്നാലെ അനിൽ അംബാനിക്ക് 143 കോടി യൂറോയുടെ നികുതിയിളവ് നൽകി ഫ്രഞ്ച് സർക്കാർ\nഅനില് അംബാനിയുടെ റിലയന്‍സ് കമ്പനിക്ക് ഫ്രഞ്ച് സര്‍ക്കാര് വന് നികുതിയിളവ് നല്‍കിയതായി ആരോപണം. 143 കോടി യൂറോ നികുതിയിളവായി നല്‍കിയെന്ന് ഫ്രഞ്ച് ദിനപത്രമായ ലേ മോണ്ടെ റിപ്പോര്‍ട്ട് ചെയ്തു. ഫ്രാന്‍സും ഇന്ത്യയും തമ്മില് റഫാല് യുദ്ധവിമാന ഇടപാട് നടക്കുന്ന 2015ല് നികുതിയളവ് നല്‍കിയത് ദുരൂഹമാണെന്നും ലേ മോണ്ടെ ആരോപിക്കുന്നുണ്ട്.\nഅനില് അംബാനിയുടെ ഫ്രഞ്ച് കമ്പനിയായ റിലയന്‍സ് ഫഌഗ് അത്‌ലാന്റിക് ഫ്രാന്‍സ് എന്ന കമ്പനി 151 ദശലക്ഷം യൂറോ നികുതി കുടിശ്ശിക വരുത്തിയിരുന്നു, അത് തരിച്ചടക്കാന് കഴിയാത്തത്ര സാമ്പത്തിക പ്രതിസന്ധിയിലിരിക്കുന്ന ഘട്ടത്തിലാണ് റഫാല് ഇടപാട് നടക്കുന്നത്. ഇതോടെ 143.7 ദശലക്ഷം യൂറോ റിലയന്‍സിന് ഇളവ് നല്‍കിയതെന്നുമാണ് ഫ്രഞ്ച് ദിനപത്രമായ ലേ മോണ്ടെ റിപ്പോര്‍ട്ട് ചെയ്യുന്നത്. ഫ്രഞ്ച് സര്‍ക്കാര് 151 ദശലക്ഷം യൂറോ നികുതി ഇളവ് ചെയ്ത്7ദശലക്ഷം യൂറോ ആക്കി കുറച്ച് കൊടുക്കുകയാണുണ്ടായതെന്നും ലേ മോണ്ടെ പറയുന്നു. 2015 ഫെബ്രുവരി, ഒക്ടോബര് കാലയളവിലാണ് നികുതിയളവ് നല്‍കിയത്. ഈ സമയത്ത് തന്നെയാണ് ഇന്ത്യയും ഫ്രാന്‍സും തമ്മില് റഫാല് യുദ്ധ വിമാന കരാറില് ഏര്‍പ്പെടുന്നത്.\nഫ്രാന്‍സിലെ അഴിമതി വിരുദ്ധസംഘടനയായ ഷെര്‍പ്പ റിലയന്‍സിന് നികുതിയിളവ് നല്‍കിയതിലെ ദുരൂഹത അന്വേഷിക്കണമെന്നാവശ്യപ്പെട്ട് 2018 ഒക്ടോബറില് പരാതി നല്‍കിയിട്ടുണ്ടെന്നും പത്രം പറയുന്നു. ഫ്രഞ്ചിലെ വാര്‍ത്തവിനിമയ വ്യവസായ സംരംഭമായാണ് അനില് അംബാനി റിലയന്‍സ് ഫഌഗ് അത്‌ലാന്റിക് ഫ്രാന്‍സ് എന്ന കമ്പനി തുടങ്ങിയത്. ലോക്‌സഭാ തെരഞ്ഞെടുപ്പ് നടക്കുന്നതിനിടയില് പുതിയ വെളിപ്പെടുത്തല് ബിജെപിക്കെതിരായി പ്രതിപക്ഷം ഉയര്‍ത്തുമെന്നാണ് സൂചന.\nRead more on: anil ambani\n‘കേസ് നടത്തുന്നതിനുള്ള പണം കണ്ടെത്താൻ ആഭരണങ്ങൾ വിൽക്കേണ്ടി വന്നു’; അനിൽ അംബാനി കോടതിയിൽ\nഅനിൽ അംബാനിക്ക് എതിരെ പാപ്പരത്ത നടപടി; സ്റ്റേ നീക്കണമെന്ന എസ്ബിഐയുടെ ആവശ്യം തള്ളി സുപ്രിംകോടതി\nഅനിൽ അംബാനി 5500 കോടി ചൈനീസ് ബാങ്കുകൾക്ക് നൽകണമെന്ന് ബ്രിട്ടനിലെ കോടതി\nറിലയൻസിന്റെ ഡയറക്ടർ സ്ഥാനത്ത് നിന്ന് അനിൽ അംബാനി രാജിവച്ചു\nഅനിൽ അംബാനി എറിക്‌സൺ കമ്പനിക്ക് 462 കോടി രൂപ നൽകി\nഗുജറാത്തില് വിമാനത്താവളം നിര്‍മ്മിക്കുന്നതിന് അനില് അംബാനിക്ക് 648 കോടിയുടെ കരാര്


ഹോങ്‌കോങ്ങിൽ പ്രതിഷേധക്കാർക്കുനേരെ ആക്രമണം; ഒട്ടേറെപ്പേർക്ക് പരിക്ക് | Hong Kong| Protest\nഹോങ്‌കോങ്ങിൽ പ്രതിഷേധക്കാർക്കുനേരെ ആക്രമണം; ഒട്ടേറെപ്പേർക്ക് പരിക്ക്\nആക്രമണത്തിനുപിന്നിൽ ട്രയാഡ് അധോലോകസംഘമെന്ന് സൂചന\nഹോങ്‌കോങ്: ഹോങ്‌കോങ്ങിൽ കുറ്റവാളിക്കൈമാറ്റ ബില്ലിനുനേരെ പ്രതിഷേധിക്കുന്ന ജനാധിപത്യപ്രക്ഷോഭകർക്കുനേരെ ആക്രമണം. ഞായറാഴ്ച നടന്ന സംഭവത്തിൽ ഒട്ടേറെ പ്രതിഷേധക്കാർക്ക് പരിക്കേറ്റു. ഒരാളുടെ നില ഗുരുതരമാണ്. ചൈനയിലെ ട്രയാഡ് അധോലോകസംഘമാണ് ആക്രമണത്തിനുപിന്നിലെന്നാണ് പ്രാഥമികനിഗമനം.\nഹോങ്‌കോങ്ങിൽ റാലിക്കുശേഷം തിരികെപ്പോകാൻ യുവെൻ ലോങ്ങിലെ മെട്രോ റെയിൽ സ്റ്റേഷനിലേക്കെത്തിയ സമരക്കാർ രാത്രിയാണ് ആക്രമിക്കപ്പെട്ടത്. വെള്ള ടീഷർട്ടും മുഖംമൂടിയും ധരിച്ചെത്തിയ അക്രമിസംഘം ബാറ്റും കമ്പിവടികളുമുപയോഗിച്ച് പ്രക്ഷോഭകരെ മർദിക്കുകയായിരുന്നു. മാധ്യമപ്രവർത്തകർക്കും മർദനമേറ്റു. 45 പേർക്ക് പരിക്കേറ്റതായി ഹോങ്‌കോങ്ങിലെ ആശുപത്രിയധികൃതർ പറഞ്ഞു.\nസംഭവത്തിൽ പ്രതിഷേധിച്ച് ഒട്ടേറെപ്പേർ രംഗത്തെത്തി. അക്രമം തടയുന്നതിൽ പോലീസ് വീഴ്ചവരുത്തിയെന്നും ആരോപണമുയർന്നു. അക്രമമുണ്ടായി ഒരുമണിക്കൂർ കഴിഞ്ഞാണ് പോലീസ് സ്ഥലത്തെത്തിയതെന്നും അക്രമികളെ അറസ്റ്റുചെയ്യാൻ ഇതുവരെയായിട്ടില്ലെന്നും പ്രക്ഷോഭകർ ആരോപിച്ചു. അക്രമത്തിന്റെ ദൃശ്യങ്ങൾ സാമൂഹികമാധ്യമങ്ങളിൽ പ്രചരിക്കുന്നുണ്ട്.\nഅതേസമയം, പ്രക്ഷോഭകർക്കുനേരെയുണ്ടായ ആക്രമണം ഞെട്ടിക്കുന്നതാണെന്ന് ഹോങ്‌കോങ് ചീഫ് എക്സിക്യുട്ടീവ് കാരി ലാം പ്രതികരിച്ചു. നിയമം പാലിക്കുന്ന സമൂഹമാണ് ഹോങ്‌കോങ്ങെന്നും ഇത്തരം അക്രമങ്ങളെ അപലപിക്കുന്നുവെന്നും സർക്കാർ പ്രസ്താവനയിൽ വ്യക്തമാക്കി.\nഞായറാഴ്ചനടന്ന റാലിക്കിടെ ഹോങ്‌കോങ്ങിലെ ചൈനീസ് പ്രതിനിധിയുടെ ഓഫീസ് ചുമരുകൾ തകർക്കുകയും ചൈനീസ് ഔദ്യോഗികചിഹ്നം നശിപ്പിക്കുകയുംചെയ്തു. ഇത്തരം പ്രവൃത്തികൾ ക്ഷമിക്കാനാകാത്തതാണെന്ന് ചൈനീസ് വിദേശകാര്യമന്ത്രാലയവക്താവ് ജെങ് ഷുവാങ് പറഞ്ഞു.\nContent Highlights: Attack against protesters in Hong Kong, many injured


വിനയത്തിന്റെ പ്രവാചക സംസ്‌കാരം – Islam Padasala\nവ്യക്തിപരമായകാര്യങ്ങളില് പോലും പ്രവാചക തിരുമേനി (സ) നീതിപൂര്‍വമേ വര്‍ത്തിച്ചിട്ടുള്ളുവെന്നതിന് തിരുമേനിയുടെ ജീവിതം തന്നെ തെളിവാണ്. തിരുമേനിയുടെ ജീവിതം വിവരിക്കുന്ന കഥകളില് അത്തരത്തിലുള്ള അനേകം സംഭവങ്ങളുണ്ട്. അവിശ്വാസികളായിരുന്നവരുമായി തിരുമേനി ഇടപഴകിയപ്പോള് തിരുമേനി കാണിച്ച സൂക്ഷ്മതയും പ്രതിപക്ഷ ബഹുമാനവും ആദരവുമാണ് ഇവിടെ സൂചിപ്പിക്കുന്നത്. സ്വഹാബാക്കളോടും ശിഷ്യന്‍മാരോടുമുള്ള അവിടത്തെ സമീപനം ഇവിടെ പരാമര്‍ശിക്കുന്നില്ല.\nതിരുമേനിയും അവിശ്വാസികളുമായി കണ്ടു ഇടപഴകിയ ചില അവിസ്മരണസന്ദര്‍ഭങ്ങളാണ് ഇവിടെ പരാമര്‍ശിക്കുന്നത്.\nആയിശ (റ) നിവേദനം ചെയ്യുന്നു: ‘ ഒരിക്കല് ഒരു സംഘം യഹൂദര് തിരുമേനിയുടെ അടുക്കല് വന്നു. അവര് തിരുമേനിക്ക് അഭിവാദ്യം ചെയ്തു കൊണ്ടാണ് കടന്നുവന്നത്. അസ്സാമു അലൈകും. (താങ്കള്‍ക്ക് നാശമുണ്ടാകട്ടെ) ഇതു കേട്ട ആയിശ അവര് പറഞ്ഞതിന്റെ അര്‍ത്ഥം മനസ്സിലാക്കിയപ്പോള് പറഞ്ഞു. നിങ്ങളുടെ മേല് നാശവും ശാപവുമുണ്ടാകട്ടെ. ഇതു കേട്ട് തിരുമേനി പറഞ്ഞു. ‘ഒന്നടങ്ങൂ ആയിശാ! അല്ലാഹു എല്ലാ കാര്യങ്ങളിലും സൗമ്യത ഇഷ്ടപ്പെടുന്നു. (മറ്റൊരു നിവേദനത്തില്) നീ തീവ്രതയെയും മ്ലേഛതയെയും സൂക്ഷിക്കുക’. ആയിശ പറയുന്നു. അപ്പോള് ഞാന് തിരുമേനിയോടു ചോദിച്ചു: ‘അവര് പറഞ്ഞത് അങ്ങു കേട്ടതല്ലേ?’ തിരുമേനി പറഞ്ഞു:’ ഞാന് കേട്ടു. അവര്‍ക്കു അലൈകും എന്ന് മറുപടി കൊടുത്തല്ലോ.\nഇതായിരുന്നു പ്രവാചക തിരുമേനിയുടെ പ്രകൃതം. മദീനയിലെ ഭരണാധികാരി എന്ന നിലയില് തിരുമേനിയുടെ അടക്കല് വന്ന ഒരു കൂട്ടം പ്രമാണിമാരായ യഹൂദര്. അവരുടെ മനസ്സില് തിരുമേനി നശിക്കണമെന്നു ആഗ്രഹം തന്നെയാണ്. അതുകൊണ്ടാണ്് അവര് ഉദ്ദേശ്യപൂര്‍വം (അസ്സാം) വിഷം, നാശം എന്ന പദം, അസ്സലാം എന്നതിനു പകരം ഉപയോഗിച്ചത്. നിങ്ങള് എന്താണ് അസ്സാം എന്നു പറഞ്ഞത് എന്നു പ്രവാചകന് തിരികെചോദിച്ചിരുന്നുവെങ്കില് തങ്ങള് അസ്സലാമു എന്നാണ് പറഞ്ഞതെന്ന് അവര് കളവുപറയുമായിരുന്നു. ആയിശ അവിടെ ഉണ്ടായിരുന്നതിനാല് അവരും കേട്ടു. അവരതുപറഞ്ഞത് നന്നായി. അധര്‍മകാരികളായ അവരുടെ മുമ്പില് ഒരു വിധി പുറപ്പെടുവിക്കാന് തിരുമേനി തുനിഞ്ഞില്ല. വേണമെങ്കില് തിരുമേനിക്ക് പറയാമായിരുന്നു’ആയിശയും ഞാനും കേട്ടു നിങ്ങള് പറഞ്ഞത് എന്താണെന്ന്’. എന്നാല് അങ്ങനെയൊന്നും ചെയ്യാതെ തിരുമേനി അവരോടു വളരെ മാന്യമായി ‘അലൈകും’ എന്നു മാത്രം പറഞ്ഞു മറുപടി കൊടുത്തു. എന്നു മാത്രമല്ല, അവിശ്വാസികളോടാണെങ്കില് പോലും അല്‍പം പോലും തീവ്രതയും കാര്‍ക്കശ്യവും കാണിക്കരുതെന്ന് താക്കീത് ചെയ്തു. തനിക്ക് നാശം ആശംസിച്ചവരോടു പോലും സൗമ്യതയോടെ പെരുമാറണമെന്ന് പഠിപ്പിക്കുകയാണ് തിരുമേനി.\nസെയ്ദ് ബ്‌നു സഇനയും തിരുമേനിയും\nയഹൂദ പുരോഹിതനായിരുന്നു സൈദ് ബ്‌നു സഇന. അദ്ദേഹം പറയുന്നു:’ മുഹമ്മദില് നിന്ന് രണ്ടേ രണ്ടു കാര്യങ്ങള് എന്റെ സ്വന്തംകണ്ണുകള്‍കൊണ്ട് കാണുംവരേക്കും അദ്ദേഹത്തില് പ്രവാചകത്വത്തിന്റെ ഒരു അടയാളവും ഞാന് കണ്ടിരുന്നില്ല . അദ്ദേഹത്തിന്റെ നിരക്ഷരതയെ അതിജയിച്ചിരുന്ന അദ്ദേഹത്തിന്റെ വിവേകമായിരുന്നു ഒന്നാമത്തേത്. വിവേകശൂന്യമായ പ്രവൃത്തികള് മനഷ്യനില് നിന്ന് ഉണ്ടാകുന്ന സന്ദര്‍ഭത്തില് പോലും അദ്ദേഹം തികച്ചും വിവേകത്തോടെയാണ് പെരുമാറിയിരുന്നത് എന്നതാണ് രണ്ടാമത്തേത്’.\nസെയ്ദ് ഇബ്‌നു സഇന തന്നെ പറയട്ടെ ആ കഥ. ‘തിരുമേനി അന്ന് തന്റെ വീട്ടില് നിന്നു പറത്തേക്കു വരികയായിരുന്നു. അദ്ദേഹത്തോടൊപ്പം അലിയ്യുബ്‌നു അബീത്വാലിബുണ്ട്. അപ്പോള് ഒരു ഗ്രാമീണന് തിരുമേനിയുടെ അടുക്കല് വന്നു പറഞ്ഞു:’ഒരു നാട്ടിലെ ഗ്രാമവാസികള് ഇസ്‌ലാം സ്വീകരിച്ചിട്ടുണ്ട്. ഇസ്‌ലാം സ്വീകരിച്ചാല് അവര്‍ക്ക് ഭക്ഷണം നല്‍കാമെന്ന് ഞാന് അവരെ അറിയിച്ചിട്ടുണ്ടായിരുന്നു. ഇപ്പോള് അതികഠിനമായ മഴമൂലം അവരെ ദാരിദ്ര്യവും കെടുതിയും പിടികൂടിയിരിക്കുകയാണ്. അവര് ഒരാവേശത്തിന് ഇസ്‌ലാം സ്വീകരിച്ചപോലെ അതേ വേഗത്തില് ഇസ്‌ലാമില് നിന്ന് പുറത്തു പോകുമോയെന്ന് ഞാന് ഭയപ്പെടുന്നു. അവരെ സഹായിക്കാന് കഴിയുന്നവരെ എന്നോടൊപ്പം അയക്കുകയാണെങ്കില് ഞാന് അവരെ ആശ്വസിപ്പിക്കാം. ഇതു കേട്ട തിരുമേനി തന്റെയടുക്കലുണ്ടായിരുന്ന ആളുടെ മുഖത്തേക്കു ചോദ്യഭാവത്തില് നോക്കി. അപ്പോള് അയാള് പറഞ്ഞു:’ അല്ലയോ റസൂലേ! ഇനി ഒന്നും നമ്മുടെ പക്കല് അവശേഷിക്കുന്നില്ല’.\nസയ്ദ് ബ്‌നു സഇന പറയുന്നു. ഞാന് മുഹമ്മദിന്റെ അരികിലേക്ക് ചേര്‍ന്നുനിന്നിട്ട് ചോദിച്ചു. ‘അല്ലയോ മുഹമ്മദ്! ഇന്നയാളുടെ തോട്ടത്തിലുള്ള ഈന്തപ്പഴങ്ങള് ഞാന് താങ്കള്‍ക്ക് ഇത്രവിലയ്ക്കു തരട്ടെയോ? തിരുമേനി പറഞ്ഞു: ‘അല്ല സഹോദരാ! ഇത്രയിത്ര വിലക്ക് ഞാന് അത് താങ്കള്‍ക്കുനല്‍ക്കാം’. അങ്ങനെ ഞങ്ങള് ഇരുവര്‍ക്കുമിടയില് കരാറായി. ഞാന് എന്റെ പണസഞ്ചിയില് നിന്ന് 80 മിസ്‌കാല് സ്വര്‍ണം എടുത്തു. തിരുമേനി പറഞ്ഞു:’അത് ആ മനുഷ്യന് നല്‍കൂ. എത്രയും വേഗം അതു കൊണ്ടുപോയി അവര്‍ക്കായി ചിലവഴിക്കൂ’.\nതിരുമേനി എനിക്ക് പണം തിരികെ നല്‍കാമെന്നേറ്റതിന്റെ രണ്ട് ദിവസംമുമ്പ് അന്‍സാരിയായ ഒരാളുടെ ജനാസയെ അനുഗമിക്കുകയിരുന്നു തിരുമേനി. അബൂബക്‌റും ഉമറും നബിയോടൊപ്പമുണ്ട്. മയ്യിത്തുനമസ്‌കാരശേഷം ഒരു മതിലിനരികില് ഇരിക്കുകയായിരുന്ന. തിരുമേനിയുടെ വസ്ത്രത്തില് ഞാന് കടന്നുപിടിച്ചു. അദ്ദേഹത്തിനുനേര്‍ക്ക് ഞാന് വളരെ പരുഷമായി നോക്കിയിട്ടു ചോദിച്ചു. ‘എന്റെ അവകാശം (കടം) നീ തന്നു വീട്ടുകയില്ലേ മുഹമ്മദ്. നീ മുത്തലിബ് കുടുംബത്തില്‍പെട്ടവനല്ലേ’.\nഅദ്ദേഹം തുടരുന്നു:’തുടര്‍ന്ന് ഞാന് ഉമറിന്റെ മുഖത്തേക്കു നോക്കി. അദ്ദേഹത്തിന്റെ കണ്ണുകള് ഗോളങ്ങള് പ്രദക്ഷിണംചെയ്യുംപോലെ തിരുമേനിയുടെ മുഖത്തെ ഉറ്റുനോക്കുന്നുണ്ടായിരുന്നു. പിന്നീട് അദ്ദേഹം എന്നെ തറപ്പിച്ചുനോക്കി പറഞ്ഞു. ‘അല്ലാഹുവിന്റെ ശത്രുവേ, നീ റസൂലുല്ലായോടാണോ ഇങ്ങനെ സംസാരിക്കുന്നത്?. അല്ലാഹുവാണ! അവന്റെ ശക്തിയെക്കുറിച്ച് ഞാന് ഭയപ്പെട്ടില്ലായിരുന്നെങ്കില് നിന്റെ തല ഞാനെടുത്തേനേ. ഇതു കേട്ട തിരുമേനി ഉമറിനെ സൗമ്യനായി നോക്കിയിട്ട് പറഞ്ഞു:’അല്ലയോ ഉമര്! നാം അത്യധികം ആവശ്യക്കാരായിരുന്ന ഘട്ടത്തില് അദ്ദേഹം മാത്രമേ സഹായത്തിനുണ്ടായിരുന്നുള്ളൂ. നാം കല്‍പ്പിക്കപ്പെട്ടിരിക്കുന്നത് ഏറ്റവും നല്ല രീതിയില് വാഗ്ദത്തം പൂര്‍ത്തീകരിക്കാനാണല്ലോ. അതിനാല് ഉമര്, താങ്കള് അദ്ദേഹത്തെ കൂട്ടിക്കൊണ്ടു പോയി കടം വീട്ടൂ. അദ്ദേഹത്തിന്റെ അവകാശം തിരിച്ചു നല്‍കൂ. അദ്ദേഹത്തില് നിന്ന് വാങ്ങിയതിനേക്കാള് ഇരുപത് സ്വാഅ് ഈത്തപ്പഴം കൂടുതല് മടക്കി നല്‍കൂ’.\nഉമര് എന്നെയും കൂട്ടിക്കൊണ്ടുപോയി എന്റെ കടം വീട്ടി. മാത്രമല്ല എനിക്ക് ഇരുപത് സ്വാഅ് കാരക്ക കൂടുതല് തരികയും ചെയ്തു. ഞാന് ചോദിച്ചു:’ ഇതെന്താണ് ഈന്തപ്പഴങ്ങള് കൂടുതലുണ്ടല്ലോ?’\nഉമര് (റ) പറഞ്ഞു:’ തിരുമേനി എന്നോട് കല്‍പ്പിച്ചിരിക്കുന്നത് അങ്ങനെ നല്‍കാനാണ്.’\nഞാന് ഉമറിനോടു ചോദിച്ചു:’ ഉമര് ഞാന് ആരാണെന്നറിയുമോ?ഞാനാണ് സെയ്ദ്ബ്‌നു സഇന’\nഉമര്:’താങ്കള് ജൂത പുരോഹിതനാണല്ലേ?\nസെയ്ദ് : അതെ.\nഉമര്: ‘തിരുമേനി എന്നോടു കല്‍പ്പിച്ചതുപോലെയല്ലാതെ ഞാന് താങ്കളോട് ചെയ്യുകയില്ല’.\nഞാന് പറഞ്ഞു:’ ഉമര്, പ്രവാചകത്വത്തിന്റെ എല്ലാ അടയാളങ്ങളും ഞാന് മുഹമ്മദില് കാണുകയുണ്ടായി. അദ്ദേഹത്തെ നോക്കിയപ്പോള് കണ്ട രണ്ടുകാര്യങ്ങള് അദ്ദേഹത്തില് നിന്ന് മറച്ചുവെച്ചു. അദ്ദേഹത്തിന്റെ നിരക്ഷരതയെ വിവേകം മറികടക്കുന്നതാണ് ഒന്ന്. നിരക്ഷരനായ അദ്ദേഹത്തിന് വേണ്ടത്ര വിവേകം നല്‍കപ്പെട്ടിരിക്കുന്നു. അല്ലയോ ഉമര്, അല്ലാഹുവിനെ റബ്ബായും ഇസ്‌ലാമിനെ ദീനായും മുഹമ്മദിനെ നബിയായും തൃപ്തിപ്പെട്ടതായി ഞാന് സാക്ഷ്യം വഹിക്കുന്നു. അല്ലാഹുവാണ! ഞാന് ധനികനാണ്. എന്റെ ധനത്തിലെ പകുതിയും മുഹമ്മദിന്റെ സമുദായത്തിന് വേണ്ടി നല്‍കുകയാണ്’.\nഉമറും സെയ്ദും തിരുമേനിയുടെ അടുക്കല് വന്നു. സെയ്ദ് പ്രവാചകനു മുന്നില് ഇസ്‌ലാമാശ്ലേഷണം പ്രഖ്യാപിച്ചു.\nഒരു യഹൂദനോടുള്ള പ്രവാചകന്റെ സമീപനം എങ്ങനെയായിരുന്നുവെന്നു നോക്കൂ. തിരുമേനിയെ പലവുരു പ്രകോപിപ്പിക്കാന് ശ്രമിച്ചു അദ്ദേഹം. പ്രവാചകന് എന്ന് അവകാശപ്പെടുന്ന ഒരു വ്യക്തിയുടെ അവകാശവാദം സത്യമോയെന്ന് പരിശോധിക്കുകയായിരുന്നു അദ്ദേഹം. പ്രവാചകനാണെങ്കിലും ദിവ്യബോധനത്തിലൂടെയല്ലാതെ അദൃശ്യമറിയാന് കഴിയില്ലെന്ന് പ്രവാചകനോടുള്ള സാമീപ്യത്തില് നിന്ന് അദ്ദേഹം അതിലൂടെ മനസ്സിലാക്കുകയായിരുന്നു.\nഏതൊരാളെയും കോപിഷ്ടനാക്കുമാറാണ് ആ യഹൂദി പെരുമാറിയത്. ഒന്നാമതായി, വാങ്ങിയ പണം തിരികെ നല്‍കാമെന്ന് വാക്കു പറഞ്ഞതിന്റെ രണ്ടു മൂന്നുദിവസം മുമ്പ് അത് തിരികെ ആവശ്യപ്പെട്ടുചെല്ലുക.രണ്ടാമതായി, അത് മാന്യമായി ചോദിക്കുന്നതിനു പകരം ക്രുദ്ധനായി തിരുമേനിയുടെ കുപ്പായക്കുത്തില്‍പിടിച്ചു ചോദിക്കുന്നു. പോരാത്തതിന് ഇന്ന കുടുംബക്കാരനല്ലേ എന്ന് ഒച്ചയിട്ട് കുടുംബത്തെയടക്കം ആക്ഷേപിക്കുന്നു.\nഏതൊരു മനുഷ്യനും പ്രകോപിതനാവുന്ന ആ സാഹചര്യത്തെയാണ് തിരുമേനി അതിജയിച്ചത്. വളരെ സൗമ്യമായി മാത്രം തിരുമേനി അതോടു പ്രതികരിക്കുന്നു. മാത്രമല്ല, ഉമറിനോടു പറഞ്ഞു കൊടുക്കുകയുമാണ് , ഏറ്റവും നല്ല രീതിയില് പെരുമാറണമെന്നും നല്‍കാനുള്ള അമാനത്തുകള് പൂര്‍ത്തീകരിക്കുകയെന്നത് നമ്മുടെ ബാധ്യതയാണെന്നും.\nതിരുമേനിയുടെ വിനയത്തിന്റെ പ്രതിഫലനമാണിത്.


സമ്പദ് വ്യവസ്ഥയെ ഉത്തേജിപ്പിക്കാന് കൂടുതല് നടപടികള്: ധനമന്ത്രി-\nസമ്പദ് വ്യവസ്ഥയെ ഉത്തേജിപ്പിക്കാന് കൂടുതല് നടപടികള്: ധനമന്ത്രി\nDecember 07, 2019, 05:41:00 pm\nമാന്ദ്യത്തിലുള്ള സമ്പദ് വ്യവസ്ഥയെ ഉത്തേജിപ്പിക്കുന്നതിന് കൂടുതല് നടപടികളെ കുറിച്ച് സര്‍ക്കാര് ആലോചിക്കുകയാണെന്ന് ധനമന്ത്രി നിര്‍മ്മല സീതാരാമന് പറഞ്ഞു.\nജിഡിപി വളര്‍ച്ച കഴിഞ്ഞ ആറ് വര്‍ഷത്തെ ഏറ്റവും കുറഞ്ഞ നിരക്കായ 4.5 ശതമാനത്തിലേക്ക് താഴ്ന്നിരിക്കുന്നു. ഓഗസ്തിലും സെപ്തംബറിലും സാമ്പത്തിക ഉത്തേജന നടപടികള് സര്‍ക്കാര് സ്വീകരിച്ചു. കൂടാതെ രണ്ട് മാസത്തിനിടെ ഉപഭോഗം വര്‍ദ്ധിപ്പിക്കുന്നതിന് പൊതുമേഖല ബാങ്കുകള് അഞ്ച് ലക്ഷം കോടി രൂപ വായ്പയായി നല്‍കി.\nഅടിസ്ഥാന സൗകര്യ വികസനത്തിനായി കൂടുതല് ചെലവഴിക്കുന്നുണ്ട്. നേരിട്ടുള്ള രീതികളാണ് സര്‍ക്കാര് സ്വീകരിക്കുന്നതെന്ന് അവര് എച്ച് ടി ലീഡര്‍ഷിപ്പ് സമ്മിറ്റില് പറഞ്ഞു.


തിരുവനന്തപുരം: ബഹ്റൈന് കേരളീയസമാജം ഏര്‍പ്പെടുത്തിയ സാഹിത്യപുരസ്‌കാരത്തിന് കവി പ്രഭാവര്‍മയും പ്രഥമ ലാറിബേക്കര് പുരസ്‌കാരത്തിന് ആര്‍കിടെക്ട് ജി. ശങ്കറും അര്‍ഹരായി. 50,000 രൂപയും പ്രശസ്തിപത്രവും അടങ്ങുന്നതാണ് പുരസ്‌കാരം. ഫെബ്രുവരി 15ന് സമാജം ഡയമണ്ട് ജൂബിലി ഹാളില് നടക്കുന്ന ചടങ്ങില് കഥാകൃത്ത് ടി. പത്മനാഭന് പുരസ്‌കാരം വിതരണം ചെയ്യുമെന്ന് സമാജം പ്രസിഡന്റ് പി.വി രാധാകൃഷ്ണപിള്ള അറിയിച്ചു.


MSP HSS MALAPPURAM: Kerala Teacher Eligibility Test, Kerala TET\nകേരളത്തിലെ സ്‌കൂളുകളില് അധ്യാപകരാകാന് മോഹിക്കുന്നവര്‍ക്കുള്ള യോഗ്യതാനിര്‍ണയ പരീക്ഷ, പ്രഥമ ടീച്ചേഴ്‌സ് എലിജിബിലിറ്റി ടെസ്റ്റ്(ടെറ്റ്) ആഗസ്തില് നടക്കും.\nഎന്.സി.ടി.ഇ. (നാഷണല് കൗണ്‍സില് ഫോര് ടീച്ചര് എഡ്യുക്കേഷന്) വിജ്ഞാപനപ്രകാരം ഒന്നാംക്ലാസ്സുമുതല് എട്ടാം ക്ലാസ്സുവരെ പഠിപ്പിക്കാനുള്ള അധ്യാപകരുടെ മിനിമം യോഗ്യത പ്രഖ്യാപിച്ചിട്ടുണ്ട്. ഇതില്‍ത്തന്നെയാണ് യോഗ്യതാനിര്‍ണയപരീക്ഷയും (ടെറ്റ്) നിര്‍ബന്ധമാക്കിയത്\n.പരീക്ഷാഭവനാണ് കെ-ടെറ്റിന്റെ (കേരള ടീച്ചര് എലിജിബിലിറ്റി ടെസ്റ്റ്) നടത്തിപ്പുചുമതല. സിലബസ്സും സ്‌കീമുമൊക്കെ എസ്.സി.ആര്.ടി.യാണ് നിശ്ചയിക്കുന്നത്. ഇതില് ജയിക്കുന്നവര്‍ക്ക് ഈ അധ്യയനവര്‍ഷം തന്നെ സര്‍വീസില് പ്രവേശിക്കാവുന്നതാണ്.\nജൂണ് നാലിന് ആരംഭിച്ച നടപ്പ് അധ്യയനവര്‍ഷത്തിന് മുമ്പ് സ്ഥിരസര്‍വീസില് കയറി അംഗീകാരം ലഭിച്ച അധ്യാപകര്‍ക്ക് ടെറ്റ് പരീക്ഷ എഴുതേണ്ടിവരില്ല.\nഇനി പരീക്ഷയെഴുതാന് വേണ്ട അടിസ്ഥാന യോഗ്യതകള് എന്തൊക്കെയെന്ന് നോക്കാം. കാറ്റഗറി-1 (ഒന്നുമുതല് അഞ്ചുവരെ ക്ലാസുകള്): 50 ശതമാനം മാര്‍ക്കോടെ ഹയര് സെക്കന്‍ഡറി/ സീനിയര് സെക്കന്‍ഡറി/ പ്രീഡിഗ്രി പരീക്ഷാവിജയം. ഒപ്പം രണ്ടു വര്‍ഷത്തെ ടി.ടി.സി.യും. കാറ്റഗറി-2 (ആറു മുതല് എട്ടുവരെ ക്ലാസ്സുകള്): ബി.എ, ബി.എസ്.സി, ബി.കോം. ബിരുദം. ഒപ്പം രണ്ടുവര്‍ഷത്തെ ടി.ടി.സി.യും. 45 ശതമാനം മാര്‍ക്കോടെയുള്ള ബിരുദവും ബി.എഡുമുള്ളവര്‍ക്കും അപേക്ഷിക്കാം. അടിസ്ഥാനയോഗ്യതകളാണ് ഇത്. വിശദാംശങ്ങള് വിജ്ഞാപനത്തോടൊപ്പമുണ്ടാകും.\nസിലബസ് ഇങ്ങനെയാവും. കാറ്റഗറി-1: ചൈല്‍ഡ് ഡവലപ്പ്‌മെന്റ് ആന്‍ഡ് പെഡഗോഗി, ലാംഗ്വേജ്-1, ലാംഗ്വേജ്-2 ഇംഗ്ലീഷ്, മാത്തമറ്റിക്‌സ്, എന്‍വയണ്‍മെന്റല് സയന്‍സ് എന്നിങ്ങനെ അഞ്ചു വിഭാഗങ്ങളാണുണ്ടാവുക. ഓരോ വിഭാഗത്തിലും 30 ചോദ്യങ്ങള്, 30 മാര്‍ക്ക്.\nകാറ്റഗറി-2: ചൈല്‍ഡ് ഡവലപ്പ്‌മെന്റ് ആന്‍ഡ് പെഡഗോഗി, ലാംഗ്വേജ്-1, ലാംഗ്വേജ്-2 ഇംഗ്ലീഷ് എന്നിവക്ക് 30 ചോദ്യങ്ങള് 30 മാര്‍ക്ക്. മാത്തമറ്റിക്‌സ് ആന്‍ഡ് സയന്‍സ് അല്ലെങ്കില് സോഷ്യല് സ്റ്റഡീസ്- ഈ വിഭാഗത്തില് 60 ചോദ്യങ്ങള്, 60 മാര്‍ക്ക്.\nവിശദവിവരങ്ങള്‍ക്ക് http://www.scert.kerala.gov.in%20/എന്ന വെബ്‌സൈറ്റില് പ്രസിദ്ധീകരിക്കുന്ന വിജ്ഞാപനം കാണുക.


'നാദിറയ്ക്ക് ബുദ്ധിമുട്ടാണെങ്കില് റോഡില് കിടന്നോളു'; വാര്‍ഡന്റെ നിര്‍ദേശപ്രകാരം വുമെന്‍സ് ഹോസ്റ്റലില് നിന്നും തന്നെ പുറത്താക്കിയതായി നാദിറ മെഹ്റിന് | Nadira Mehrin says she was expelled from the Women's Hostel on the instructions of the Warden\n'നാദിറയ്ക്ക് ബുദ്ധിമുട്ടാണെങ്കില് റോഡില് കിടന്നോളു'; വാര്‍ഡന്റെ നിര്‍ദേശപ്രകാരം വുമെന്‍സ് ഹോസ്റ്റലില് നിന്നും തന്നെ പുറത്താക്കിയതായി നാദിറ മെഹ്റിന്\nഇതൊരു സ്ത്രീയോടാണെങ്കില് പോലും ഇങ്ങനെ ചെയ്യില്ലായിരുന്നു. ഞാനൊരു ട്രാന്‍സ് പേഴ്‌സണ് ആയത് കൊണ്ട് മാത്രമാണ് തന്നോട് ഇത്തരത്തില് പെരുമാറിയതെന്നും നാദിറ\n2 April 2022 10:35 PM GMT\nകൊച്ചി: കാലടി ശ്രീ ശങ്കരാചര്യ യൂണിവേഴ്‌സിറ്റി വുമെണ്‍സ് ഹോസ്റ്റലില് നിന്നും വാര്‍ഡന്റെ നിര്‍ദേശപ്രകാരം തന്നെ പുറത്താക്കിയതായി ട്രാന്‍സ് വുമണ് നാദിറ മെഹ്‌റിന്. ഫേസ്ബുക്ക് ലൈവില് വന്നാണ് നാദിറ ഈ കാര്യം അറിയിച്ചത്. തന്റെ റൂമുമായി ബന്ധപ്പെട്ട കാര്യങ്ങള്‍ക്ക് താന് സാറിനെ വിളിച്ചിരുന്നുവെന്നും എന്നാല് ബുദ്ധിമുട്ടുണ്ടെങ്കില് റോഡില് കിടന്നോളാനാണ് സാര് പറഞ്ഞതെന്നും വീഡിയോയില് നാദിറ പറയുന്നു.\nഇതൊരു ഗുരുതര വീഴ്ചയാണ്. താനൊരു ട്രാന്‍സ് പേഴ്‌സണ് ആയത് കൊണ്ട് മാത്രമാണ് തന്നോട് ഇത്തരത്തില് പെരുമാറിയതെന്നും ഈ വിഷയത്തില് ഇടപെടാന് പറ്റുന്നവരൊക്കെ ഇടപെടണമെന്നും നാദിറ പറഞ്ഞു. നിയമപരമായിട്ട് പോവാന് തന്നെയാണ് ഉദ്ദേശിക്കുന്നതെന്നും നാദിറ വ്യക്തമാക്കി.\nനാദിറ പറയുന്നത് ഇങ്ങനെ\nതാന് ഇപ്പോളുള്ളത് ശ്രീ ശങ്കരാചര്യ യൂണിവേഴ്‌സിറ്റി ഓഫ് സാന്‍സ്‌ക്രിറ്റിന്റെ മെയിന് സെന്ററായിട്ടുള്ള കാലടിയിലാണ്. ഞാന് ഇവിടെ വുമെന് ഹോസ്റ്റലായിട്ടുള്ള പ്രിയംവദയിലെ ഡെപ്രൂട്ടി വാര്‍ഡന്റെ റൂമില് താല്‍ക്കാലികമായിട്ട് താമസിക്കുന്നയാളാണ്. അര്‍ധ രാത്രി 12 മണിയോടെ തന്നെ ഇവിടത്തെ ഹോസ്റ്റലില് നിന്നും പുറത്താക്കിയിട്ടുണ്ട്. എന്താണ് കാരണം എന്ന് ചോദിച്ചപ്പോള് ഞാന് ഒരു ബുദ്ധിമുട്ടുമായി ബന്ധപ്പെട്ട് സാറിനെ വിളിച്ചിരുന്നു.\nറൂമിലെ ഫാന് വര്‍ക്ക് ചെയ്യുന്നില്ലായിരുന്നു. എനിക്ക് ഹോര്‍മോണ് ട്രീറ്റ്‌മെന്റ് എടുക്കുന്നതിന്റെ ഭാഗമായി ഫാന് അത്യാവശ്യമാണ്. അല്ലെങ്കില് മറ്റൊരു റൂമിലേക്ക് മാറ്റണമെന്ന് ആവശ്യപ്പെട്ട് സാറിനെ വിളിച്ച സമയത്ത് നാദിറയ്ക്ക് ബുദ്ധിമുട്ടാണെങ്കില് റോഡില് കിടന്നോളു എന്ന് വളരെ വ്യക്തമായി സാര് പറഞ്ഞു. സാറ് മനസ്സിലാക്കിയിടത്തോളം ഈ കോളേജിലെ അല്ലെങ്കില് ഈ ലോകത്തുള്ള എല്ലാ ട്രാന്‍സ് പേഴ്‌സണ്‍സും റേജില് നില്‍ക്കുന്നവരാണെന്ന ധാരണയിലാണ് എന്നോട് സംസാരിച്ചിരിക്കുന്നത്.\nഈ വിഷയത്തില് ഇടപെടാന് സാധിക്കുന്നവരൊക്കെ ഇടപെടുക. പുറത്ത് റൂമെടുത്ത് താമസിക്കാന് കഴിയാത്ത സാമ്പത്തിക ശേഷി ഇല്ലാത്തത് കൊണ്ട് മാത്രമാണ് ഇവിടെ റൂം എടുത്ത് താമസിക്കേണ്ടി വന്നത്. ഇതൊരു സ്ത്രീയോടാണെങ്കില് പോലും ഇങ്ങനെ ചെയ്യില്ലായിരുന്നു. ഞാനൊരു ട്രാന്‍സ് പേഴ്‌സണ് ആയത് കൊണ്ട് മാത്രമാണ് തന്നോട് ഇത്തരത്തില് പെരുമാറിയത്. നിയമപരമായിട്ട് പോവാന് തന്നെയാണ് തയ്യാര്. നാദിറ പറയുന്നു.\nSTORY HIGHLIGHTS: Nadira Mehrin says she was expelled from the Women's Hostel on the instructions of Warden


times alone: പറയി പെറ്റ പന്തിരുകുലം\nപുഴയുടെ നിലക്കാത്ത ഒഴുക്ക്......അത് കാലഘട്ടങ്ങള്‍ക്കും സംസ്ക്രുതികള്‍ക്കും മുകളിലൂടെ നിരന്തമായുള്ള ഒഴുക്കാണ് . അതിന്റെ തീരങ്ങള് സാക്ഷിയായി നിരവധി നഗരങ്ങള്, സംസ്കാരങ്ങള് ഉയര്‍ന്നുപൊങ്ങി പിന്നീട് തകര്‍ന്നടിയുന്നു.അതിര്‍ത്തികള് നിര്‍ണയിക്കപ്പെടുന്നു; പുനര്നിര്ണ്ണയിക്കപ്പെടുന്നു. പിന്നെ യുദ്ധ മുഖങ്ങളായി ചോരചിന്തുന്നു.എല്ലാത്തിനും മുകളിലൂടെ കാലത്തിന്റെ മഹാപ്രവാഹമായി പുഴ ഒഴുകുന്നു. ആ ഒഴുക്കിനൊപ്പം മണ്ണിന്റെ ഓരോ അടരുകളിലും ഓര്‍മ്മകളുടെ നിധികള് കൂട്ടിവയ്ക്കുന്നു...!\nഅങ്ങനെ കൂട്ടിവച്ച ഒരുപാടു മിത്തുകള് ഭാരതപ്പുഴയുടെ തീരങ്ങളില് കാണാം. യാഥാര്‍ത്ഥ്യവും സങ്കല്‍പ്പവും വേര്‍തിരിക്കാനാവാത്ത വിധം ഏതോ തലങ്ങളില് കെട്ട് പിണഞ്ഞു കിടക്കുന്ന കഥകള്. പലതും നൂറ്റാണ്ടുകള് പഴക്കമുള്ളവ. പക്ഷേ, അടയാളപ്പെടുത്താന് ആവാതെ പോയ കാലം ഇവയ്ക്കൊക്കെ അപ്രധാനമാണ് . കാരണം അവയെല്ലാം കാലത്തെ അതിജീവിച്ചിരിക്കുന്ന കഥകളാണ്.\nഇവയില് നേരിന്റെ വെളിച്ചം നിറഞ്ഞുനില്‍ക്കുന്ന ഒന്നാണ് പറയി പെറ്റ പന്തിരുകുലത്തിന്റെ കഥ. ഒരു മിത്ത് എന്നതിലുപരി സാമ്പ്രദായിക സാമൂഹിക വ്യവസ്ഥകള്‍ക്കെതിരെ ഉള്ള ഒരു വിപ്ലവത്തിന്റെ ധ്വനികൂടി ഉണ്ട് അതിന്.\nഅറിവിന്റെ അപ്രമാദിത്വത്തിനു എതിരെയുള്ള പ്രതീകമായി വരരുചി വേളി കഴിക്കുന്ന പഞ്ചമി എന്ന പറയ പെണ്‍കുട്ടി. മറ്റൊരു തരത്തില് അത് വിധിയുടെ അചഞ്ചലമായ ശക്തിയും ആണ് . പന്ത്രണ്ടു മക്കള്‍ക്ക് ജന്മം കൊടുക്കുകയും പന്ത്രണ്ടു ജാതികളില് വളരുകയും......ഒരര്‍ത്ഥത്തില് ആദ്യത്തെ സാമുദായിക വിപ്ലവം ആവണം അത്.....!\nഅങ്ങനെ പറയി പെറ്റ പന്തിരുകുലത്തിലെ ഓരോ അംഗത്തെയും കുറിച്ചു ഒരുപാടു കഥകള് ഇന്നും ഉണ്ട്. അവരുടെ ഒക്കെ താവഴികള് എന്ന് അവകാശപ്പെടുന്നവര് ഇന്നും ഉണ്ട്; നിരവധി പ്രതീകങ്ങളും...! അഗ്നിഹോത്രി യജ്ഞ സമയത്ത് ഈറന് മുണ്ട് വിരിച്ചിരുന്ന "വെള്ളിയാംകല്ല്" , രായിരനെല്ലൂര് മല, പാക്കനാരുടെ നിളാതീരത്തെ അമ്പലം , പെരുന്തച്ചന്റെ ഉളി വീണ ക്ഷേത്രങ്ങളും കൂത്തമ്പലങ്ങളും. എല്ലാം ഭാരതപ്പുഴയെ ചുറ്റിപ്പറ്റി തന്നെ.\nസംഭവിച്ചത് എന്ന് തീര്‍ത്തും പറയാവുന്ന ചരിത്രത്തിന്റെ കയ്യൊപ്പുള്ള ഇത്തരം ഒരുപാടു ഐതിഹ്യങ്ങള് ഇന്നും നിളാതീരത്തെ വള്ളുവനാടിന്റെ മണ്ണില് ഉറങ്ങുന്നു...!!!\nPosted by sreejith at 8:45 PM


ഞങ്ങൾ തോറ്റത് ഐ എസ് എല്ലിലെ മികച്ച രണ്ട് ടീമുകളോട് : ഡേവിഡ് ജെയിംസ്\nഐ എസ് എല്ലിലെ ഏറ്റവും മികച്ച താരമാണ് കോറോ എന്നും ജെയിംസ് പറഞ്ഞു.\nസ്വന്തം മണ്ണിൽ മഞ്ഞക്കൊമ്പന്മാർക്ക് തുടർച്ചയായ രണ്ടാം തോൽവി. ബെംഗളുരുവിന്റെ കയ്യിൽ നിന്നേറ്റ തോൽവിയിൽ നിന്ന് കരകയറാൻ ഇറങ്ങിയ ബ്ലാസ്റ്റേഴ്സിന് അതിലും കനത്ത പ്രഹരം നൽകി എഫ്‌സി ഗോവ.\nആദ്യ പകുതിയിൽ കോറോ നേടിയ രണ്ട് ഗോളുകളും, രണ്ടാം പകുതിയിൽ മൻവീർ സിംഗ് നേടിയ ഗോളുകളിലൂടെ തന്നെ ഗോവ വിജയം ഉറപ്പിച്ചതാണ്. ഇഞ്ചുറി ടൈമിൽ ക്രിച്ച്മരവിച്ച് ഒരു മടക്കിയെങ്കിലും, ഗോവക്കെതിരെ വെന്നിക്കൊടി പാറിക്കാൻ അത് മതിയായിരുന്നില്ല.\nമത്സരശേഷം മാധ്യമങ്ങളെ കണ്ട ഡേവിഡ് ജെയിംസ് തന്റെ നിരാശ മറച്ചുവെച്ചില്ല. “ഞങ്ങൾ തോറ്റത് ഐ എസ് എല്ലിലെ ഏറ്റവും മികച്ച രണ്ട് ടീമുകളോടാണ് [ബെംഗളൂരുവും ഗോവയും]. ഗോവ ഒരു നല്ല ടീമാണ്, അവർക്ക് കളിയുടെ തുടക്കത്തിൽ തന്നെ ലീഡ് കൊടുത്താൽ, തിരിച്ചു മത്സരത്തിൽ വരാൻ പ്രയാസമാണ്. ഇത് [മത്സര ഫലം] നിരാശാജനകമാണ്.” ജെയിംസ് പറഞ്ഞു.\nആദ്യ പകുതിയുടെ അവസാനം സ്ലാവിസയെ പിൻവലിച്ച് ലെൻ ഡൗങ്കലിനെ കേരളം ഇറക്കിയിരുന്നു ഇതിനെ പറ്റി ചോദിച്ചപ്പോൾ സ്ലാവിസക്ക് ആദ്യ പകുതിയിൽ പരിക്ക് പറ്റിയെന്നും, സബ്സ്റ്റിട്യൂഷൻ നേരത്തെ തീരുമാനിച്ചതല്ല എന്നും ജെയിംസ് പറഞ്ഞു.\nബെഞ്ചിൽ മികച്ച താരങ്ങളുടെ അഭാവം ഉണ്ടായിരുന്നോ എന്ന് ചോദിച്ചപ്പോൾ ഇല്ല എന്നായിരുന്നു ജയിംസിന്റെ മറുപടി. “ലെൻ മത്സരത്തിൽ വളരെയധികം ഇൻവോൾവ്, കാലി ഇൻവോൾവ് ആയിരുന്നു. വിനീതിന് ഒരു ഷോട്ട് ഓൺ ടാർഗറ്റ് ഉണ്ടായിരുന്നു” ജെയിംസ് പറഞ്ഞു.\nഎഫ്‌സി ഗോവ സൂപ്പർ താരം ഫെറൻ കോറോമിനസിനെയും ജെയിംസ് പ്രശംസിച്ചു. “കോറോയുടെ ഗോളുകളുടെ നിലവാരം, ആദ്യത്തെ ഗോളിന് ഒരു മികച്ച ഹെഡർ, രണ്ടാമത്തെ ഗോളിന് മികച്ച റണ്ണും ഫിനിഷും. ഐ എസ് എല്ലിലെ ഏറ്റവും മികച്ച താരമാണ് കോറോ. അതിനെതിരെ വാദിക്കുക എന്നത് ബുദ്ധിമുട്ടാണെന്ന് എനിക്ക് തോന്നുന്നു.”\nAnas EdathodikaDavid Benjamin JamesFerran CorominasKerala Blasters FCSahal Abdul SamadSandesh JhinganSeminlen Doungel


മുൻ കേന്ദ്രമന്ത്രി അരുൺ ജയ്റ്റ്ലിയുടെ സംസ്‌കാരം ഞായറാഴ്ച നിഗംബോധ്ഘട്ടില് – Thoolika News\nBency Biju/24 Aug, 19/33/0\nന്യൂഡൽഹി ∙ മുതിർന്ന ബിജെപി നേതാവും മുൻ കേന്ദ്രമന്ത്രിയുമായ അരുൺ ജയ്റ്റ്ലി (66) അന്തരിച്ചു. രണ്ടാഴ്ചയായി ഡൽഹി എയിംസിൽ ചികിൽസയിലായിരുന്നു. ഉച്ചയ്ക്ക് 12.07നായിരുന്നു അന്ത്യം. ഭൗതികശരീരം ഡല്‍ഹി കൈലാഷ് കോളനിയിലെ വസതിയിലേക്കു കൊണ്ടുപോകും. ഞായറാഴ്ച രാവിലെ പത്തുമണിക്ക് ബിജെപി ആസ്ഥാനത്ത് പൊതുദര്‍ശനത്തിനു വയ്ക്കും. ഉച്ചയ്ക്കു ശേഷം നിഗംബോധ്ഘട്ടിലെ ശ്മശാനത്തിലാണു സംസ്‌കാരം. സംഗീത ദോഗ്രയാണു ഭാര്യ. സോണാലി, രോഹൻ എന്നിവർ മക്കളാണ്.\nഒന്നാം മോദി സർക്കാരിൽ ധനമന്ത്രിയായിരുന്ന ജയ്റ്റ്ലി ആരോഗ്യപ്രശ്നങ്ങൾ കാരണം ഇത്തവണ മന്ത്രിസഭയിലേക്കില്ലെന്നു വ്യക്തമാക്കിയിരുന്നു. ഓഗസ്റ്റ് ഒൻപതിനാണ് ജയ്റ്റ്ലിയെ ശ്വാസതടസ്സം ഉൾപ്പെടെയുള്ള പ്രശ്നങ്ങളുമായി ഡൽഹി എയിംസിൽ പ്രവേശിപ്പിച്ചത്. 13ന് വെന്റിലേറ്ററിലേക്കു മാറ്റുകയും ചെയ്തു. ഉപകരണങ്ങളുടെ സഹായത്തോടെയായിരുന്നു ജീവൻ നിലനിർത്തിയിരുന്നത്. ഡോക്ടർമാരുടെ സംഘം ദിവസവും ജയ്റ്റ്ലിയുടെ ആരോഗ്യനില പരിശോധിച്ച് ഒപ്പമുണ്ടായിരുന്നു. മെഡിക്കൽ ബുള്ളറ്റിനുകളും ദിവസവും പുറത്തിറക്കി. ശനിയാഴ്ച ഉച്ചയ്ക്ക് പന്ത്രണ്ടോടെ ജയ്റ്റ്‌ലിയുടെ ആരോഗ്യനില വഷളാവുകയായിരുന്നു. രാഷ്ട്രപതി റാം നാഥ് കോവിന്ദ്, പ്രധാനമന്ത്രി നരേന്ദ്ര മോദി, കേന്ദ്ര മന്ത്രിമാരായ അമിത് ഷാ, രാജ്നാഥ് സിങ്, ജിതേന്ദ്രസിങ്, റാം വിലാസ് പസ്വാൻ, യുപി മുഖ്യമന്ത്രി യോഗി ആദിത്യനാഥ്, ഡല്‍ഹി മുഖ്യമന്ത്രി അരവിന്ദ് കേജ്‌രിവാൾ, കോൺഗ്രസിലെ അഭിഷേക് സിങ്‌വി, ജ്യോതിരാദിത്യ സിന്ധ്യ, ആർഎസ്എസ് തലവൻ മോഹൻ ഭാഗവത്, ഉമാഭാരതി തുടങ്ങിയവർ ആശുപത്രിയിലെത്തിയിരുന്നു.\nയുപിയിൽ നിന്നുള്ള രാജ്യസഭാംഗമായ ജയ്റ്റ്ലി മന്ത്രിയായിരുന്ന വേളയിലാണു മോദി സർക്കാർ നോട്ടുനിരോധനം, ജിഎസ്ടി തുടങ്ങിയവ നട‌പ്പാക്കിയത്. അഭിഭാഷകനായും എഴുത്തുകാരനായും ശോഭിച്ചു. വാജ്‌പേയി മന്ത്രിസഭയിലും നരേന്ദ മോദി മന്ത്രിസഭയിലും അംഗമായിരുന്ന ജയ്റ്റ്ലി വാർത്താ വിതരണ പ്രക്ഷേപണം, ഓഹരി വിറ്റഴിക്കൽ, നിയമം, കമ്പനി കാര്യം, വാണിജ്യം, വ്യവസായം, പ്രതിരോധം, ധനകാര്യം തുടങ്ങിയ വകുപ്പുകൾ കൈകാര്യം ചെയ്തു. നാലു തവണ രാജ്യസഭാംഗമായി. രാജ്യസഭാ നേതാവ്, പ്രതിപക്ഷ നേതാവ് എന്നീ പദവികൾ വഹിച്ചു.\n121 ന്യൂസ് &...\nസുരക്ഷാ സേനയുമായുണ്ടായ ഏറ്റുമുട്ടലില് രണ്ട് മാവോയിസ്റ്റുകള് കൊല്ലപ്പെട്ടു\n121 ന്യൂസ് & സ്പിരിച്ച്വല് ബോക്‌സ് ഇനി യൂറോപ്പിലേക്കും.\n100 രാജ്യങ്ങളിലേക്ക് അന്താരാഷ്ട്ര നിലവാരമുള്ള ബുള്ളറ്റ്പ്രൂഫ് ജാക്കറ്റുകള് കയറ്റിയയച്ച് ഇന്ത്യ: പിന്നില് പ്രധാനമന്ത്രി\nദുബായില് സ്‌കൂള് ബസ് വാട്ടര് ടാങ്കറുമായി കൂട്ടിയിടിച്ച് 15 കുട്ടികള്‍ക്ക് പരിക്ക്\nഗോള്‍ഡന് ബോയിസ് ചാരിറ്റബിള് സംഘത്തിന്റെ പ്രവര്‍ത്തകര് ചാലക്കയം വനമേഖലകളില് ഓണകിറ്റുകള് വിതരണം ചെയ്തു.


Aug 19 03:49:17 2019 IST\nചിത്രകല ഒരു സമഗ്രപഠനം Out of stock\nകൊല്ലത്ത് പളളിത്തോട്ടത്ത് 1936 ൽ ജനിച്ചു. അച്‌ഛൻ ശ്രീ.പി. രാമകൃഷ്‌ണനും അമ്മ ശ്രീമതി ദേവയാനിയുമാണ്. വിദ്യാഭ്യാസകാലത്തുതന്നെ പേരെടുത്ത ചിത്രകാരനായി. കൊല്ലം ശ്രീനാരായണ കോളേജിൽ നിന്ന് ഡിഗ്രി എടുത്തശേഷം മലയാളരാജ്യം ചിത്രവാരികയുടെ ആർട്ടിസ്‌റ്റായി ചേർന്നു. നാലുവർഷത്തെ സേവനത്തിനുശേഷം സർക്കാർ സർവ്വീസിൽ ചേർന്നു. അധ്യാപകനായിരിക്കെ രവീന്ദ്രനാഥ് ചിത്രകലയുമായി ബന്ധപ്പെട്ട പരീക്ഷകൾ സമുന്നതനിലയിൽ വിജയിച്ചിരുന്നു.\nചരിത്രം ഐച്ഛികമായെടുത്ത് 1976ൽ എം.എ. പരീക്ഷ ജയിച്ചു. തുടർന്ന് ഗവൺമെന്റിന്റെ സാമ്പത്തികസഹായത്തോടെ രവീന്ദ്രനാഥ് കൽക്കത്തയിലെ രവീന്ദ്രഭാരതി യൂണിവേഴ്‌സിറ്റിയിൽ ചേർന്ന് ചിത്രകലയുടെ എം.എ. ജയിച്ചു. കേരളത്തിൽ ആദ്യമായി ചിത്രകലയുടെ എം.എ. ഡിഗ്രി നേടിയത് ശ്രീ. രവീന്ദ്രനാഥാണ്.\nചിത്രകലയെ സംബന്ധിച്ചും ചിത്രകാരന്മാരെപ്പറ്റിയും ഒട്ടേറെ ലേഖനങ്ങൾ ഇദ്ദേഹം പ്രസിദ്ധീകരിച്ചു. കേരളത്തിലെ ചിത്രകലാപ്രസ്ഥാനവുമായി ബന്ധപ്പെട്ട ഒട്ടേറെ സമിതികളിൽ രവീന്ദ്രനാഥ് പ്രവർത്തിച്ചു. ഗാന്ധീപീസ് ഫൗണ്ടേഷന്റെ പ്രധാന പ്രവർത്തകനായും കേരള ശാസ്‌ത്ര സാംസ്‌ക്കാരിക സമിതിയുടെ സംസ്ഥാന പ്രസിഡന്റായും കൊല്ലം ആത്മവിദ്യാസംഘത്തിന്റെ പ്രസിഡന്റായും ഇപ്പോൾ പ്രവർത്തിക്കുന്നു. ഒട്ടേറെ അവാർഡുകൾ രവീന്ദ്രനാഥ് നേടിയിട്ടുണ്ട്.\nപത്നിഃ ശ്രീമതി ഇന്ദിര


200-ാം ഏകദിനത്തിന് രോഹിത് ; അരങ്ങേറ്റത്തിന് കോഹ് ലിയുടെ പിൻഗാമി ; ഇന്ത്യ-കിവീസ് നാലാം ഏകദിനം ഇന്ന് - Samakalika Malayalam\nBy സമകാലിക മലയാളം ഡെസ്‌ക് | Published: 31st January 2019 06:59 AM |\nLast Updated: 31st January 2019 07:02 AM | A+A A- |\nഹാമിൾട്ടൻ: ഇന്ത്യ-ന്യൂസിലൻഡ് നാലാം ഏകദിനം ഇന്ന് നടക്കും. വിരാട് കോഹ് ലിയുടെ അഭാവത്തിൽ ഇന്ത്യയെ നയിക്കുന്ന രോഹിത് ശർമ്മയുടെ 200-ാം മൽസരമാണിത്. ഇന്ത്യൻ നിരയിൽ കോഹ് ലിയുടെ പിൻഗാമിയെന്ന് വിശേഷിപ്പിക്കപ്പെടുന്ന ശുഭ്മാൻ ഗിൽ അരങ്ങേറും. ഗില്ലിന് മുൻനായകൻ എംഎസ് ധോണി ഇന്ത്യൻ ക്യാപ് നൽകി. മൽസരം രാവിലെ 7.30 മുതൽ ആരംഭിക്കും.\nരോഹിത്തും ധവാനും തന്നെയാകും ഓപ്പണര്‍മാരായി എത്തുക. വണ് ഡൗണില് ഗിൽ തന്നെ എത്തിയേക്കും. ധോണി പരുക്കില് നിന്ന് മുക്തനായി തിരിച്ചെത്തുമെന്നാണ് പ്രതീക്ഷിക്കുന്നത്. അങ്ങനെയെങ്കില് ധോണിയാകും നാലാം നമ്പറില് ബാറ്റിങ്ങിനിറങ്ങുക. ധോണിയെ നാലാം നമ്പറില് ബാറ്റിങ്ങിനിറക്കാനാണ് താല്‍പര്യമെന്ന് രോഹിത് നേരത്തെ വ്യക്തമാക്കിയിരുന്നു. ധോണി കളിച്ചില്ലെങ്കിൽ ദിനേഷ് കാർത്തിക് കീപ്പറാകും.\nബാറ്റിംഗിലും ബൗളിംഗിലും സ്ഥിരത കണ്ടെത്താനാകാത്തതാണ് കീവീസിനെ വലയ്ക്കുന്നത്. റോസ് ടെയ് ലർ, മാർട്ടിൻ ഗുപ്റ്റിൽ, കെയ്ൻ വില്യംസൺ എന്നിവർക്കൊന്നും മികവിലേക്ക് ഉയരാനാകാത്തതാണ് ന്യൂസിലണ്ടിനെ അലട്ടുന്നത്. ബൗളിംഗിലും ടീം കിതയ്ക്കുകയാണ്. ട്രെൻഡ് ബൗൾട്ട് ന്യൂബോളിൽ അപകടം വിതയ്ക്കുന്നുണ്ടെങ്കിലും മികച്ച പങ്കാളിയില്ലാത്തത് തിരിച്ചടിയാകുന്നു. അഞ്ച് മത്സരങ്ങളുടെ ഏകദിന പരമ്പര 3-0 ന് ഇന്ത്യ സ്വന്തമാക്കിയിരുന്നു.\nIndia Newzealand rohith sharma subhman gill


ആരോടും പറയാൻ പാടില്ലാത്ത6രഹസ്യങ്ങൾ\nനിങ്ങളുടെ ജീവിതത്തിൽ സംഭവിക്കുന്ന കുറച്ച് കാര്യങ്ങൾ അതായത് രഹസ്യങ്ങൾ മറ്റുള്ള ആളുകളോട് ഷെയർ ചെയ്യാൻ ഒരിക്കലും പാടില്ല. അത് എന്തൊക്കെയാണ് എന്നാണ് ഇന്നത്തെ വീഡിയോയിൽ വളരെ കൃത്യമായി നിങ്ങൾക്ക് പറഞ്ഞു തരാൻ പോകുന്നത്. ആദ്യമായി തന്നെ നിങ്ങളുടെ കഷ്ടതകൾ മറ്റുള്ള ആളുകളുമായി പങ്കുവയ്ക്കാതെ ഇരിക്കുക. നിങ്ങളുടെ കഷ്ടപ്പാടുകൾ മറ്റുള്ള ആളുകളോട് നിങ്ങൾ പറയുകയാണെങ്കിൽ നിങ്ങളെ അതു വെച്ചിട്ട് മറ്റുള്ള ആളുകൾ അളക്കുന്നത് ആയിരിക്കും. അതുപോലെ തന്നെ മറ്റുള്ള ആളുകൾ നിങ്ങളെ വിലകുറച്ച് കാണുന്നതിന് കാരണമാവുകയും ചെയ്യുന്നു.\nഅതുപോലെ തന്നെ എപ്പോഴും കഷ്ടതകൾ ഒക്കെ പറഞ്ഞു തുടങ്ങുകയാണെങ്കിൽ നിങ്ങൾക്ക് ലഭിക്കുന്ന ബഹുമാനം ഒക്കെ ലഭിക്കാതെ പോവുകയും ചെയ്യുന്നു. അത് എത്ര വലിയ കഷ്ടപ്പാട് ആണെങ്കിലും അതിൽ നിന്നും രക്ഷപ്പെടാൻ സാധിക്കും എന്ന് നമുക്ക് ഒരു ആത്മവിശ്വാസം ഉണ്ട് എങ്കിൽ തീർച്ചയായും നമുക്ക് അതിൽ നിന്നും കര കയറാൻ സാധിക്കുന്നതാണ്. അതുപോലെ നിങ്ങൾക്ക് എന്തെങ്കിലും അസുഖങ്ങൾ ഉണ്ടെങ്കിൽ അത് നിങ്ങളുടെ വീട്ടുകാരെ ആയിട്ടും അതുപോലെ തന്നെ ഡോക്ടർമാരോടും ഒക്കെ പങ്കു വയ്ക്കാവുന്നതാണ്.\nപരമാവധി മറ്റുള്ള ആളുകളുമായി അത് പങ്കു വെക്കാതിരിക്കുക. കാരണം നമ്മുടെ അസുഖത്തെ പറ്റി മറ്റുള്ള ആളുകൾ അറിയുകയാണെങ്കിൽ പലരും പല അഭിപ്രായങ്ങൾ ആയിരിക്കും പറയുക. അത് നമ്മുടെ മനസ്സിനെ മാനസികമായ രീതിയിൽ തളർത്തുന്നതിനെ കാരണമാകുന്നു. അതുപോലെതന്നെ അസുഖം ഉള്ള ആളെ കാണാൻ വേണ്ടി പലരും പല ഉപകാരങ്ങൾ ആയി ആണ് വരുന്നത് എങ്കിലും മിക്ക ആളുകളും വന്ന പറയുന്നത് അനുകമ്പയുടെ ഭാഷയാണ്.


ഒടുവില് ഫ്രാങ്കോ മുളയ്ക്കൽ കുറ്റവിമുക്തൻ; കേസിന്റെ നാൾവഴികള് ഇങ്ങനെ | Bishop Faranco Mulakkal| Latest Kerala News| Nun Rape Case Verdict| Franco Mulakkal Rape Case| Malayalam\nഒടുവില് ഫ്രാങ്കോ മുളയ്ക്കൽ കുറ്റവിമുക്തൻ; കേസിന്റെ നാൾവഴികള് ഇങ്ങനെ\nJan 14, 2022, 11:33 AM IST\nബിഷപ്പ് ഫ്രാങ്കോ മുളയ്ക്കലിനെ കോടതിയില് എത്തിച്ചപ്പോള് | ഫയല്‍ചിത്രം | ഫോട്ടോ: ജി.ശിവപ്രസാദ്/മാതൃഭൂമി\nകേരളം കണ്ട അസാധാരണമായ നിയമ പോരാട്ടമായിരുന്നു ബിഷപ് ഫ്രാങ്കോ മുളയ്ക്കലിനെതിരേ നടന്നത്. ഒടുവില് കുറ്റാരോപിതനെ കോടതി വെറുതെ വിടുമ്പോള് നിരവധി ചോദ്യങ്ങളും ബാക്കിയാകുകയാണ്. അഞ്ചു വര്‍ഷത്തോളം നീണ്ട ആ പോരാട്ടത്തിന്റെ നാള്‍വഴി ഇങ്ങനെ-\nകുറവിലങ്ങാട്ടെ മിഷനറീസ് ഓഫ് ജീസസ് മഠത്തില്‍വെച്ച് 2014 മുതല് 2016 വരെയുള്ള കാലയളവില് കന്യാസ്ത്രീയെ ജലന്ധര് ബിഷപ്പായ ഫ്രാങ്കോ മുളയ്ക്കല് 13 തവണ പീഡിപ്പിച്ചെന്നായിരുന്നു കേസ്. പോലീസില് പരാതി നല്‍കുന്നതിന് മുമ്പേ സഭയുമായി ബന്ധപ്പെട്ടവരെ അവര് പരാതി അറിയിച്ചിരുന്നു. 2017 മാര്‍ച്ചിലാണ് പീഡനം സംബന്ധിച്ച് മദര് സുപ്പീരിയറിന് കന്യാസ്ത്രീ പരാതി നല്‍കിയത്. അന്ന് അനുരഞ്ജന ശ്രമത്തിനാണ് അധികൃതര് മുതിര്‍ന്നത്. 2018 ജൂണ് ആദ്യം പള്ളിവികാരിയുടെ നേതൃത്വത്തിലും അനുരഞ്ജന ശ്രമം നടന്നു.\nഒടുവില് കന്യാസ്ത്രീ ജൂണ് 27-ന് കോട്ടയം ജില്ലാ പോലീസ് മേധാവിക്ക് പരാതി നല്‍കി. പിറ്റേദിവസം തന്നെ പോലീസ് പരാതിയില് കേസെടുത്തു. വൈക്കം ഡിവൈ.എസ്.പി.യായിരുന്ന കെ.സുഭാഷിന് അന്വേഷണച്ചുമതല കൈമാറി. പ്രകൃതിവിരുദ്ധ പീഡനത്തിനിരയായെന്നും ബിഷപ്പ് ഭീഷണിപ്പെടുത്തിയെന്നും ഇവരുടെ പരാതിയിലുണ്ടായിരുന്നു. തുടര്‍ന്ന് ഫ്രാങ്കോയെ അറസ്റ്റ് ചെയ്യാതെ പിന്നോട്ടില്ലെന്ന് പ്രഖ്യാപിച്ച് കന്യാസ്ത്രീയും അവരെ പിന്തുണയ്ക്കുന്ന മറ്റ് ആറ് കന്യാസ്ത്രീകളും പ്രത്യക്ഷ സമരത്തിനിറങ്ങി. വിവിധ സംഘടനകളും മറ്റും അവര്‍ക്ക് പിന്തുണ നല്‍കി. ഒടുവില് ഫ്രാങ്കോയെ പോലീസ് അറസ്റ്റ് ചെയ്ത് പാലാ ജയിലിലേക്ക് അയച്ചതോടെയാണ് അന്ന് കന്യാസ്ത്രീകള് സമരം അവസാനിപ്പിച്ചത്.\nസംഭവം വിവാദമായതോടെ കുറുവിലങ്ങാട് മഠത്തിലെ പീഡനം ദേശീയതലത്തിലടക്കം ചര്‍ച്ചയായി. ജലന്ധര് ബിഷപ്പിന്റെ ക്രൂരതയ്ക്കിരയായ കന്യാസ്ത്രീയെ ദേശീയ വനിതാ കമ്മീഷന് അധ്യക്ഷ സന്ദര്‍ശിക്കാനെത്തി. ബിഷപ്പ് വിദേശത്തേക്ക് കടക്കാതിരിക്കാന് വ്യോമയാന മന്ത്രാലയത്തിന് കത്ത് നല്‍കി.\nപീഡനം സംബന്ധിച്ച് കന്യാസ്ത്രീ വാക്കാല് പരാതി നല്‍കിയിരുന്നതായി പാലാ ബിഷപ്പ് മൊഴി നല്‍കി. കേസില് നിന്ന് പിന്മാറാന് രൂപത അധികാരികള് അഞ്ചുകോടി രൂപ വാഗ്ദാനം ചെയ്തതായി കന്യാസ്ത്രീയുടെ സഹോദരനും പറഞ്ഞു. കര്‍ദിനാള് മാര് ജോര്‍ജ് ആലഞ്ചേരിയുടെ മൊഴിയും രേഖപ്പെടുത്തി. അന്വേഷണസംഘം ഡല്‍ഹിയിലേക്കും ജലന്ധറിലേക്കും അന്വേഷണം വ്യാപിപ്പിച്ചു. ഡല്‍ഹിയില്‍നിന്ന് ചിലരുടെ മൊഴി രേഖപ്പെടുത്തി. കന്യാസ്ത്രീക്കെതിരേ ആരോപണമുന്നയിച്ച ബന്ധുവില്‍നിന്നും മൊഴിയെടുത്തു.\nപരാതി നല്‍കി ദിവസങ്ങള് കഴിഞ്ഞിട്ടും പോലീസ് അന്വേഷണത്തില് മെല്ലെപ്പോക്കാണെന്ന് ആരോപിച്ച് ഇരയെ പിന്തുണയ്ക്കുന്ന കന്യാസ്ത്രീകള് പ്രത്യക്ഷ സമരത്തിനിറങ്ങി. പലതവണയായി മൊഴിയെടുത്തിട്ടും തെളിവുകള് ശേഖരിച്ചിട്ടും പോലീസ് ബിഷപ്പിനെ അറസ്റ്റ് ചെയ്യാന് വൈകുന്നതിലായിരുന്നു അവരുടെ പ്രതിഷേധം. കൊച്ചിയില് കന്യാസ്ത്രീകള് പ്രത്യക്ഷസമരത്തിനിറങ്ങിയതോടെ പോലീസും സര്‍ക്കാരും ഒരുപോലെ സമ്മര്‍ദത്തിലായി.\nസെപ്റ്റംബര് 12-ാം തീയതി ഐ.ജി.യുടെ നേതൃത്വത്തില് കൊച്ചിയില് യോഗം ചേര്‍ന്ന് ബിഷപ്പിന് നോട്ടീസ് നല്‍കി. പിന്നാലെ ഫ്രാങ്കോ മുളയ്ക്കല് ജലന്ധര് രൂപതയുടെ ചുമതലകള് കൈമാറി. കൊച്ചിയിലെത്തി ചോദ്യംചെയ്യലിന് ഹാജരായി. മൂന്നുദിവസമാണ് അന്വേഷണസംഘം ബിഷപ്പ് ഫ്രാങ്കോയെ തുടര്‍ച്ചയായി ചോദ്യംചെയ്തത്. ഒടുവില് മൂന്നാംദിവസം, 2018 സെപ്റ്റംബര് 21-ന് ഫ്രാങ്കോയുടെ അറസ്റ്റ് രേഖപ്പെടുത്തി.\nപാലാ കോടതിയില് ഹാജരാക്കിയ ഫ്രാങ്കോയെ കോടതി റിമാന്‍ഡ് ചെയ്തു. 5968-ാം നമ്പര് തടവുകാരനായി ഫ്രാങ്കോയെ പാലാ ജയിലിലടച്ചു. ബിഷപ്പിനെ കുറുവിലങ്ങാട് മഠത്തിലെത്തിച്ച് തെളിവെടുപ്പ് നടത്തി. തെളിവെടുപ്പില് ഫ്രാങ്കോ എല്ലാം നിഷേധിക്കുകയാണ് ചെയ്തത്. 5968-ാം നമ്പര് തടവുകാരനായാണ് ഫ്രാങ്കോയെ പാലാ ജയിലിലടച്ചിരുന്നത്. രണ്ടാഴ്ചയിലേറെ നീണ്ട ജയില്‍വാസത്തിന് ശേഷം 2018 ഒക്ടോബര് 15-ന് ഹൈക്കോടതി ഫ്രാങ്കോയ്ക്ക് ജാമ്യവും അനുവദിച്ചു.\nഇതിനിടെ, ബിഷപ്പിനെതിരേ മൊഴി നല്‍കിയ വൈദികനെ പഞ്ചാബിലെ താമസസ്ഥലത്ത് മരിച്ചനിലയില് കണ്ടെത്തി. മരണത്തില് അസ്വാഭാവികതയില്ലെന്നായിരുന്നു പോലീസിന്റെ കണ്ടെത്തല്. കന്യാസ്ത്രീകള് ബിഷപ്പിനെതിരേ പലതവണ പരാതിപ്പെട്ടതായും ബിഷപ്പില്‍നിന്ന് മോശം അനുഭവം ഉണ്ടായതായി കന്യാസ്ത്രീ പറഞ്ഞതായും ഈ വൈദികന് മൊഴി നല്‍കിയിരുന്നു.\nകന്യാസ്ത്രീയെ പീഡിപ്പിച്ച കേസില് പിന്നീട് വിചാരണ ആരംഭിച്ചെങ്കിലും വിചാരണ പലരീതിയില് നീണ്ടുപോയി. ഒടുവില് ഒരാഴ്ച മുമ്പാണ് വിചാരണ പൂര്‍ത്തിയാക്കിയത്. കേസില് ആകെ 83 സാക്ഷികളാണുള്ളത്. ഇതില് 39 വേരെ വിചാരണയ്ക്കിടെ വിസ്തരിച്ചിരുന്നു. കന്യാസ്ത്രീകളും വൈദികരും ബിഷപ്പുമാരും സാക്ഷിപ്പട്ടികയിലുണ്ടായിരുന്നു. ഫ്രാങ്കോയുടെ മൊബൈല്‍ഫോണ്, ലാപ്‌ടോപ്പ് അടക്കുള്ളവ നിര്‍ണായക തെളിവായി കോടതിയില് ഹാജരാക്കുകയും ചെയ്തു.\nContent Highlights: Franco mulackal aquitted from kuruvilangad nun rape case\nതിരുവനന്തപുരം: കോവിഡ് വ്യാപന പശ്ചാത്തലത്തില് സിപിഎം സമ്മേളനം നീട്ടിവെച്ചേക്കും. ..\nലോകായുക്തയുടെ അധികാരം വെട്ടിച്ചുരുക്കുന്നത് അപലപനീയം, ശക്തമായി പ്രതികരിക്കും: കുഞ്ഞാലിക്കുട്ടി


മഹാരാഷ്ട്രയില് ഒരാഴ്ചക്കിടെ ആത്മഹത്യ ചെയ്തത് 32 കര്‍ഷകര് - ഇ വാർത്ത | evartha\nമഹാരാഷ്ട്രയില് ഒരാഴ്ചക്കിടെ ആത്മഹത്യ ചെയ്തത് 32 കര്‍ഷകര്\nമറാത്ത വാഡ: മഹാരാഷ്ട്രയിലെ മറാത്ത വാഡയില് ഒരാഴ്ചക്കിടയില് ആത്മഹത്യ ചെയ്തത് 32 കര്‍ഷകര്. ഇതോടെ ഈ വര്‍ഷം കൃഷി നാശത്തെ തുടര്‍ന്ന് മറാത്തവാഡയില് ആത്മഹത്യ ചെയ്ത കര്‍ഷകരുടെ എണ്ണം 660 ആയി. വരള്‍ച്ചയും കൃഷി നാശവും മൂലം കടക്കെണിയിലായതാണ് മറാത്തവാഡയിലെ കര്‍ഷകര് നേരിടുന്ന വലിയ പ്രതിസന്ധി. കൃഷിക്കായി ലോണെടുത്തത് തിരിച്ചടക്കാനാവാതെ ബാങ്കുകളുടെ ജപ്തി നടപടി നേരിടുന്നതും പല കര്‍ഷകരുടേയും ജീവിതം ദുരിതത്തിലാക്കി.\nമഴ മാറി നില്‍ക്കുന്നത് കര്‍ഷകരുടെ പ്രതിസന്ധി വലുതാക്കുകയാണ്. വിളവ് നശിച്ചതോടെ കൊടും പട്ടിണിയിലാണ് ഭൂരിഭാഗം കര്‍ഷക കുംടുബങ്ങളും. പട്ടിണി മൂലം കഴിഞ്ഞ ദിവസം മറാത്ത വാഡയില് അഞ്ചു കുട്ടികളുടെ അമ്മയായ 40 വയസ്സുകാരി തീ കൊളുത്തി ആത്മഹത്യ ചെയ്തിരുന്നു.